Rain : വ്യാഴാഴ്ച വരെ ഇടിമിന്നലോടുകൂടിയ മഴയ്ക്ക് സാധ്യത – Kairali News | Kairali News Live\nThrissur:കുന്നംകുളത്തെ വാഹനാപകടത്തില് ദുരൂഹത നിറയുന്നു; യുവതിയെ സുഹൃത്ത് കാറില് നിന്ന് തള്ളിയിട്ടതെന്ന് പൊലീസ്\nനാളെ മുതൽ ഏപ്രിൽ 28 വരെ സംസ്ഥാനത്ത് ഒറ്റപ്പെട്ടയിടങ്ങളിൽ ഇടിമിന്നലോടുകൂടിയ മഴയ്ക്ക് സാധ്യതയെന്ന് കേന്ദ്ര കാലാവസ്ഥാവകുപ്പിന്റെ മുന്നറിയിപ്പ്. ഇന്ന് മണിക്കൂറിൽ 30 മുതൽ 40 കിലോമീറ്റർ വരെ വേഗതയിൽ ശക്തമായ കാറ്റ് വീശാൻ സാധ്യതയുണ്ടെന്നും കേന്ദ്രകാലാവസ്ഥാവകുപ്പ് അറിയിച്ചു.\nകാറ്റിലും മഴയിലും വൈദ്യുതി കമ്പികളും പോസ്റ്റുകളും പൊട്ടിവീഴുന്നത് ശ്രദ്ധയിൽപ്പെട്ടാൽ കെ.എസ്.ഇ.ബി.യുടെ 1912 എന്ന കൺട്രോൾ റൂം നമ്പരിലോ 1077 എന്ന ജില്ലാ ദുരന്ത നിവാരണ അതോറിറ്റിയുടെ കൺട്രോൾ റൂമിലോ വിവരം അറിയിക്കണം.\nഉച്ചക്ക് രണ്ടുമണി മുതൽ രാത്രി പത്തുവരെയുള്ള സമയത്താണ് ഇടിമിന്നലിനുള്ള സാധ്യത കൂടുതൽ. ഈ സമയത്ത് കൂടുതൽ ജാഗ്രത പുലർത്തണം. ഈ സാഹചര്യത്തിൽ സംസ്ഥാന ദുരന്ത നിവാരണ അതോറിറ്റി പൊതുജനങ്ങൾക്കായി ജാഗ്രതാ നിർദേശങ്ങൾ പുറത്തിറക്കി.\nശക്തമായ കാറ്റിൽ മരങ്ങൾ കടപുഴകിയും ചില്ലകൾ ഒടിഞ്ഞുവീണും അപകടങ്ങൾ ഉണ്ടാകാൻ സാധ്യതയുണ്ട്. കാറ്റും മഴയും ഉണ്ടാകുമ്പോൾ ഒരു കാരണവശാലും മരങ്ങളുടെ ചുവട്ടിൽ നിൽക്കാൻ പാടില്ല. മരച്ചുവട്ടിൽ വാഹനങ്ങൾ പാർക്ക് ചെയ്യരുത്.\nഓല മേഞ്ഞതും ഷീറ്റ് പാകിയതും അടച്ചുറപ്പില്ലാത്തതുമായ വീടുകളിൽ താമസിക്കുന്നവർ 1077 എന്ന നമ്പറിൽ ജില്ലാ ദുരന്ത നിവാരണ അതോറിറ്റിയുടെ കൺട്രോൾ റൂമുമായി ബന്ധപ്പെടണം. അധികൃതർ ആവശ്യപ്പെടുമ്പോൾ സുരക്ഷിതമായ കെട്ടിടങ്ങളിലേക്ക് മാറിത്താമസിക്കണം.\nകാറ്റിൽ വീഴാൻ സാധ്യതയുള്ള വസ്തുക്കൾ കെട്ടിവെക്കണം.\nപത്രം, പാൽ വിതരണക്കാരും അതിരാവിലെ ജോലിക്ക് ഇറങ്ങുന്നവരും വഴികളിലെ വെള്ളക്കെട്ടുകളിൽ വൈദ്യുതി ലൈൻ പൊട്ടിവീണിട്ടില്ലെന്ന് ഉറപ്പാക്കണം. അപകടം സംശയിക്കുന്നപക്ഷം കൺട്രോൾ റൂമിൽ അറിയിച്ച് അപകടം ഇല്ലെന്ന് ഉറപ്പ് വരുത്തി മാത്രം മുന്നോട്ട് പോകണം.\nഇടിമിന്നൽ ലക്ഷണം കണ്ടാൽ തുറസായസ്ഥലങ്ങളിൽ നിൽക്കുന്നത് ഒഴിവാക്കണം. ജനലും വാതിലും അടച്ചിടണം. ഗൃഹോപകരണങ്ങളുടെ വൈദ്യുതി ബന്ധം വിച്ഛേദിക്കണം. വൈദ്യുതി ഉപകരണങ്ങളുമായുള്ള സാമിപ്യം ഒഴിവാക്കണം.\nഇടിമിന്നൽ സമയത്ത് ടെറസിലോ ഉയരമുള്ള സ്ഥലങ്ങളിലോ വൃക്ഷക്കൊമ്പിലോ ഇരിക്കുന്നത് അപകടകരമാണ്. പട്ടം പറത്തുന്നത് ഒഴിവാക്കണം.\nതുണികൾ എടുക്കാൻ ടെറസിലോ, മുറ്റത്തോ ഇടിമിന്നലുള്ള സമയത്ത് പോകരുത്. കുട്ടികളെ ഉച്ചക്ക്2മണി മുതൽ രാത്രി 10 മണി വരെ തുറസായ സ്ഥലത്തും, ടെറസ്സിലും കളിക്കാൻ അനുവദിക്കരുത്.\nമിന്നലാഘാതമേറ്റ ആളിന്റെ ശരീരത്തിൽ വൈദ്യുത പ്രവാഹം ഉണ്ടാകില്ല. മിന്നലേറ്റ ആളിന് ഉടൻ വൈദ്യ സഹായം എത്തിക്കണം.


അലപ്പോയില് വിമതരുടെ മുന്നേറ്റം\n08 May, 2018 at 07:43 PM\nവിവിധ മേഖലകള് വിമതര് തിരിച്ചുപിടിച്ചതായും റിപ്പോര്‍ട്ടുകളുണ്ട്\nസിറിയയിലെ അലപ്പോയില് വിമതരുടെ മുന്നേറ്റം. അലപ്പോയുടെ വിവിധ മേഖലകളില് സര്‍ക്കാര് തീര്‍ത്ത ഉപരോധം തകര്‍ത്തതായി വിമത സഖ്യമായ ജയ്ശ് അല് ഫതഹ് അറിയിച്ചു. വിവിധ മേഖലകള് വിമതര് തിരിച്ചുപിടിച്ചതായും റിപ്പോര്‍ട്ടുകളുണ്ട്. എന്നാല് വിമതരുടെ വാദം സൈന്യം തള്ളി.\nആഭ്യന്തരയുദ്ധം രൂക്ഷമായ സിറിയയില് അലപ്പോ കേന്ദ്രീകരിച്ച് ഒരുമാസമായി ശക്തമായ പോരാട്ടം തുടരുകയാണ്. വിമതരുമായുള്ള പോരാട്ടം ശക്തമാക്കിയ സൈന്യം വിവിധ മേഖലകള് പിടിച്ചെടുത്തിരുന്നു. ഇന്നലെ നടത്തിയ ഏറ്റുമുട്ടലുകളിലൂടെനിര്‍ണായക മേഖലകളില് സൈന്യത്തിന്റെ ഉപരോധം തകര്‍ത്തതായി വിമത സഖ്യം അറിയിച്ചു. വിവിധ മേഖലകള് വിമതര് തിരിച്ചുപിടിച്ചതായും വിമത സഖ്യമായ ജയ്ശ് അല് ഫതഹിനെ ഉദ്ധരിച്ച് റിപ്പോര്‍ട്ടുകള് പുറത്ത് വന്നു.\nജയ്ശ് അല് ഫതഹിലെ ഗ്രൂപ്പുകളായ ജബത് ഫതഹ് അല്‍ഷാം, അഹ്റാര് അല് ഷാം എന്നിവയാണ് സര്‍ക്കാരിനെതിരായ നീക്കത്തിന് നേതൃത്വം നല്‍കിയത് . വിമതര്‍ക്ക് സൈന്യം പിടിച്ചെടുത്ത മേഖലകളിലെ വിവിധ ഗ്രൂപ്പുകളില് നിന്ന് സഹായം ലഭിച്ചതായി സിറിയന് ഒബ്സര്‍വേറ്ററി ഫോര് ഹ്യൂമന് റൈറ്റ്സ് വ്യക്തമാക്കി. എന്നാല് വിമതരുടെ അവകാശവാദം തള്ളി സൈന്യം രംഗത്ത് വന്നു. ഇന്നലെയുണ്ടായ ഏറ്റുമുട്ടലില് നിരവധി വിമതര് കൊല്ലപ്പെട്ടുവെന്നും ടാങ്കറുകള് നശിപ്പിച്ചുവെന്നും സൈന്യം അറിയിച്ചു. 2011ലാണ് സിറിയയില് ആഭ്യന്തരയുദ്ധം ആരംഭിച്ചത്.  ഇതുവരെ ഏകദേശം 3,00,000ത്തിലേറെ പേര് കൊല്ലപ്പെട്ടു. അതിലേറെ പേര് അഭയാര്‍ഥികളാവുകയും ചെയ്തു.\nAleppoSyria civil warrebels


വിനീത് ശ്രീനിവാസന് വിളിച്ചു... ഗൗതം മേനോന് എത്തി - Nanaonline\nവിനീത് ശ്രീനിവാസന് വിളിച്ചു… ഗൗതം മേനോന് എത്തി\nജോഷി തോമസ് പള്ളിക്കല് രചനയും സംവിധാനവും നിര്‍വ്വഹിക്കുന്ന 'നാം' എന്ന ചിത്രത്തില് തെന്നിന്ത്യയിലെ പ്രശസ്ത സംവിധായകരായ ഗൗതംമേനോനും വിനീത് ശ്രീനിവാസനും അഭിനയിക്കുന്നുണ്ട്. ചമയങ്ങളണിഞ്ഞ് നടന്മാരായിട്ടല്ല. ഗൗതം മേനോന്... ഗൗതം മേനോനായിട്ട് തന്നെയാണ് അഭിനയിക്കുന്നത്. വിനീത്... Read More\nജോഷി തോമസ് പള്ളിക്കല് രചനയും സംവിധാനവും നിര്‍വ്വഹിക്കുന്ന ‘നാം’ എന്ന ചിത്രത്തില് തെന്നിന്ത്യയിലെ പ്രശസ്ത സംവിധായകരായ ഗൗതംമേനോനും വിനീത് ശ്രീനിവാസനും അഭിനയിക്കുന്നുണ്ട്. ചമയങ്ങളണിഞ്ഞ് നടന്മാരായിട്ടല്ല. ഗൗതം മേനോന്… ഗൗതം മേനോനായിട്ട് തന്നെയാണ് അഭിനയിക്കുന്നത്. വിനീത് ശ്രീനിവാസന്, വിനീത് ശ്രീനിവാസനായിട്ടും അഭിനയിക്കുന്നു. തമിഴ് സിനിമയിലെ ഒട്ടുമിക്ക സംവിധായകരും സ്വന്തം സിനിമകളില് ചെറിയ വേഷമെങ്കിലും ചെയ്യാറുണ്ട്. അവരുടെയിടയില് വളരെ വ്യത്യസ്തനായ വ്യക്തിയാണ് ഗൗതംമേനോന്. സ്വന്തം സിനിമയുടെ പബ്ലിസിറ്റി പോസ്റ്ററില് പോലും തലവെയ്ക്കാന് ഇഷ്ടപ്പെടാത്ത ഗൗതം മേനോന് വര്‍ഷങ്ങള് നീണ്ട ചലച്ചിത്ര ജീവിതത്തിനിടയില് ആദ്യമായി ഒരു സിനിമയില് അഭിനയിക്കുന്നു. അതും മലയാളത്തില്…\n‘ഞാന് ഈ സിനിമയില് അഭിനയിക്കാന് കാരണം വിനീത് ശ്രീനിവാസനാണെന്ന്’- ഗൗതം മേനോന് പറഞ്ഞു. സംവിധായകന് ജോഷിതോമസ് പലതവണ ഫോണില് ബന്ധപ്പെട്ടിരുന്നു. അപ്പോഴൊക്കെ ഞാന് വളരെ തിരക്കിലായിരുന്നു. വിക്രം അഭിനയിക്കുന്ന ധ്രുവനക്ഷത്രം, ധനുഷ് അഭിനയിക്കുന്ന എന്നെ നോക്കി പായും തോട്ട എന്നീ സിനിമകളുടെ വര്‍ക്ക് നടന്നുകൊണ്ടിരിക്കുന്ന സമയത്ത് ഒരു നിമിഷം പോലും അവിടുന്നുമാറിനില്‍ക്കാന് പറ്റില്ല. മാത്രമല്ല സിനിമയില് ഞാന് അഭിനയിക്കാറുമില്ല. ജോഷി തോമസ് വിളിച്ച് അഭിനയിക്കുന്ന കാര്യം സൂചിപ്പിച്ചപ്പോള് അതിനാണെങ്കില് നമ്മള് തമ്മില് കാണേണ്ടതില്ലെന്നു പറഞ്ഞു.\nപിന്നീട് വിനീത് ശ്രീനിവാസനുമായി ഇതേക്കുറിച്ച് സംസാരിക്കുകയും കാര്യങ്ങള് ബോധ്യപ്പെടുകയും ചെയ്തു. അതിനുശേഷം ജോഷി തോമസ് ചെന്നൈയില് വരികയും ഷൂട്ട് ചെയ്ത ചില രംഗങ്ങള് കാണിച്ചുതന്നു. പിന്നെ എനിക്ക് ഒന്നും പറയാനില്ലായിരുന്നു. മാറിനില്‍ക്കാന് പറ്റാത്ത സാഹചര്യമായിരുന്നിട്ടും ഈ സിനിമയില് അഭിനയിക്കണം ഇതുമായി സഹകരിക്കണമെന്ന് തോന്നി. അത്രയും ജനുവിനിറ്റിയുള്ള ഗൗരവപ്രാധാന്യമുള്ള സിനിമയാണിത്.’ ഗൗതം മേനോന് പറഞ്ഞു.\nസിനിമയുടെ എണ്‍പത് ശതമാനവും കാഞ്ഞിരപ്പിള്ളി, പാല, കോട്ടയം എന്നിവിടങ്ങളിലാണ് ചിത്രീകരിച്ചത്. ഗൗതംമേനോന് അഭിനയിച്ച രംഗങ്ങള് ചെന്നൈയിലാണ് ഷൂട്ട് ചെയ്തത്.\nവിനീത് ശ്രീനിവാസൻ ചിത്രത്തിൽ പ്രണവ് മോഹൻലാൽ നായകൻ\nവിനീത് ശ്രീനിവാസൻ സംവിധാനം ചെയ്യുന്ന അടുത്ത ചിത്രത്തിൽ പ്രണവ് മോഹൻലാൽ ആണ് നായ... Read More\nമനോഹരന് എന്നാണ് ശരിയായ പേര്. ആളുകള് അവനെ സ്നേഹത്തോടെ മനു എന്ന് വിളിക്കുന്നു... Read More


ആ പതിനാല് സെന്റിന്റെ വേലിക്കെട്ടിനുള്ളിൽ നിന്ന് എന്റെ ഉമ്മയെ കോവിഡ് കൊണ്ടു പോയി | ഷഫീക്ക് മുസ്തഫ | TrueCopy Think\nആ പതിനാല് സെന്റിന്റെ\nഎന്റെ ഉമ്മയെ കോവിഡ് കൊണ്ടു പോയി\n7 Jul 2021, 10:41 AM\nഎന്റെ ഉമ്മയുടെ മരണവാർത്തയറിഞ്ഞ് റോഡരികിൽ കൂടി നിന്നവരോട് കുറച്ചധികം വികാരാധീനനായി സംസാരിക്കേണ്ടി വന്നിട്ടുണ്ട്. എന്റെ പെരുമാറ്റം അല്പം വിഭ്രമം നിറഞ്ഞതായിരുന്നുവെന്ന് പിന്നീട് പലരും പറഞ്ഞറിഞ്ഞു. ഉമ്മയുടെ വേർപാടിന്റെ വേദനയിൽ നിന്നുണ്ടായതാവാം. സമൂഹം ഒന്നടങ്കം ചേർന്ന് ചെയ്യുന്നൊരു കുറ്റകൃത്യമാണ് ഈ കോവിഡ് വ്യാപനം എന്നാണ് എനിക്ക് അപ്പോൾ തോന്നിയത്. ഉമ്മ അതിന്റെ ഇരകളിൽ ഒരാളും. കോവിഡിനെ അശ്രദ്ധമായി കൈകാര്യം ചെയ്യുന്നവരും യാതൊരു ജാഗ്രതയുമില്ലാതെ മാസ്ക് താടിക്ക് കെട്ടിനടക്കുന്നവരും, അശ്രദ്ധമായി അവിടെയുമിവിടെയുമെല്ലാം സ്പർശിക്കുന്നവരും, മൂക്കുകൾ പരസ്പരം മുട്ടുന്ന രീതിയിൽ കൂടിനിന്ന് കാര്യം പറയുന്നവരും എല്ലാം ചേർന്ന് ഈ വൈറസിനെ കൈമാറി കൈമാറി പരത്തുമ്പോൾ അത് ചെന്നെത്തുന്നത് കോവിഡുമായുള്ള ജീവന്മരണ പോരാട്ടത്തിൽ പരാജയപ്പെടാൻ സാധ്യതയുള്ള ആളുകളിലേക്കു കൂടിയാണ്.\nപനിപോലെ വന്നു പോകുന്ന ‘ചെറിയൊരു അസുഖമാണിത്’ എന്നൊരു സന്ദേശം കോവിഡ് പരീക്ഷയിൽ രക്ഷപ്പെട്ടവർ പ്രചരിപ്പിക്കുന്നുണ്ട്. ഇത്തരം ലഘൂകരണങ്ങളിൽ അള്ളിപ്പിടിച്ചാണ് ഈ രോഗം കുടുംബങ്ങൾക്കുള്ളിൽ കടന്ന് ജീവനെടുക്കുന്നതും ജീവിതത്തെ തകിടം മറിക്കുന്നതും. തീർച്ചയായും ഇതൊരു ചെറിയ രോഗമല്ല. അങ്ങ് ചൈനയിൽ എവിടെയോ ഒരാളിൽ നിന്ന് ആഴ്ചകൾക്കകം ലോകം മുഴുവൻ പടർന്ന കോവിഡിന്റെ വ്യാപനശക്തിയും അതുണ്ടാക്കിയ ആൾനാശവും മാത്രം മതി ഈ രോഗത്തിന്റെ ഗൗരവത്തെ നിർണ്ണയിക്കാൻ. നമുക്ക് പ്രിയപ്പെട്ടവർ കോവിഡ് ബാധിച്ച് ക്രിട്ടിക്കൽ കെയറിൽ ആവുന്നത് വളരെയധികം മാനസികപീഡ ഏൽപ്പിക്കുന്ന കാര്യമാണ്. അതുകൊണ്ടുതന്നെ എന്റെ ഉമ്മയുടെ ഹോസ്പിറ്റൽ ദിനങ്ങളെപ്പറ്റി ഈ കുറിപ്പിൽ പരാമർശിക്കാൻ പോലും എനിക്കാവില്ല.\nഅല്പം നീണ്ട ഈ കുറിപ്പ് എഴുതുന്നത് പ്രധാനമായും എന്റെ ബന്ധുക്കൾക്കും സുഹൃത്തുക്കൾക്കും വേണ്ടിയാണ്. വീട്ടിൽ മറ്റു ചില അംഗങ്ങൾക്കും കോവിഡ് ബാധിച്ചിരുന്നതിനാൽ ഞങ്ങൾ സഹോദരങ്ങൾക്കും ബന്ധുക്കൾക്കും കൂടിയിരുന്ന് ആശ്വാസവാക്കുകൾ പറയാൻ ഇതുവരെ അവസരം കിട്ടിയില്ല എന്ന സാഹചര്യത്തിൽ.\nകോവിഡ് കാലത്തും അല്ലാത്തപ്പോഴുമെല്ലാം എന്തെങ്കിലും കാര്യത്തിനല്ലാതെ പുറത്തിറങ്ങാറില്ലാത്ത ആളായിരുന്നു ഉമ്മ. ഉമ്മയുടെ രാജ്യത്തിന് വെറും പതിനാല് സെന്റ് വിസ്തൃതിയേ ഉണ്ടായിരുന്നുള്ളൂ. ഈ കൊറോണാക്കാലത്തും അല്ലാത്തപ്പോഴുമെല്ലാം ഉമ്മയുടെ ചലനങ്ങൾ ആ പതിനാലു സെന്റിന്റെ വേലിക്കെട്ടിനുള്ളിൽത്തന്നെ ആയിരുന്നു. അത്യാവശ്യകാര്യങ്ങൾക്കല്ലാതെ പുറത്തിറങ്ങാറേ ഉണ്ടായിരുന്നില്ല. ആ ചെറിയ ലോകത്ത് ഓടിനടന്ന് ഉമ്മ ഞങ്ങൾക്കെല്ലാം വേണ്ടി കഷ്ടപ്പെട്ടു. ഉമ്മ വിശ്രമിക്കാത്തതിൽ ഞങ്ങൾ എപ്പോഴും ഉമ്മയെ വഴക്കു പറഞ്ഞുകൊണ്ടിരുന്നു. പക്ഷേ, ഉമ്മയുടെ സന്തോഷം എല്ലാവർക്കും വെച്ചുവിളമ്പുന്നതിലായിരുന്നു. പ്രായത്തിന്റെ ഒരു ഘട്ടം കഴിഞ്ഞപ്പോൾ ഞങ്ങൾ കരുതി, വിശ്രമമില്ലാതെ ജോലി ചെയ്യുന്നതാണ് ഉമ്മയുടെ ആരോഗ്യത്തെ നിലനിർത്തുന്നതെന്ന്. ഷുഗറും പ്രഷറുമൊക്കെ വളരെ ഉയർന്ന തോതിലായിരുന്നെങ്കിലും ആഹാര കാര്യത്തിൽ ഉമ്മ യാതൊരു നിയന്ത്രണങ്ങളും പാലിച്ചിരുന്നില്ല. കൊതിയുള്ളതെല്ലാം തിന്നുകൊണ്ട് അതിന്റെ മേദസ്സിനെ ഉമ്മ ജോലി ചെയ്ത് ചെറുത്തു. മടിയില്ലാതെ ഓരോന്ന് ചെയ്തു തരുന്നതുകൊണ്ട് ഞങ്ങളും ഉമ്മയെ അളവിലധികം ആശ്രയിച്ചിരുന്നു.\nകുറേക്കാലം മുമ്പ് ഉമ്മയുടെ ജോലി ഭാരം ഈ അടുത്ത കാലത്തേക്കാൾ അധികമായിരുന്നു. അക്കാലത്ത് കുറച്ച് താറാവുകളേയും കോഴികളേയും കൂടി ഉമ്മ വളർത്തിയിരുന്നു. അവറ്റകൾ കാരണം സ്വസ്ഥമായൊരു യാത്ര പോകാനാകുമായിരുന്നില്ല. നേരം സന്ധ്യയോടടുക്കുമ്പോൾ മുതൽ ഉമ്മായ്ക്ക് വേവലാതിയാണ്. ‘കോഴികളെ ആര് കൂട്ടിൽ കയറ്റും? ആര് തീറ്റകൊടുക്കും?’ ജോലിഭാരം കുറയ്ക്കാനായി അവയെയെല്ലാം വിൽക്കുകയോ കറിവെക്കുകയോ ചെയ്യാൻ ഞങ്ങൾ എപ്പോഴും ഉമ്മയെ നിർബ്ബന്ധിച്ചുകൊണ്ടിരുന്നു. പക്ഷേ, സമ്മതിച്ചില്ല. ചില ദിവസങ്ങളിൽ ഞാനും ജ്യേഷ്ഠനും കൂടി ഏതെങ്കിലും ഒരു പൂവനെ ഓടിച്ചിട്ടു പിടിച്ച് കഴുത്തിൽ കത്തിവെക്കും. ഉമ്മ ഓടിവന്ന് നിലവിളിക്കും: ‘അല്ലാഹുവേ.., എന്റെ കോഴി!’.\nതന്റെ സമ്പാദ്യങ്ങളിലൊന്നും നഷ്ടപ്പെടുന്നത് ഉമ്മയ്ക്ക് സഹിക്കാനാവുമായിരുന്നില്ല. അടുക്കളയിലെ ഉപകരണങ്ങളെല്ലാം ഉമ്മ പരമാവധി ഉപയോഗിക്കും. ഉമ്മയ്ക്ക് ഓരോ കാര്യം ചെയ്യാനും അതിന്റേതായ ‘എതമുള്ള’ ഉപകരണങ്ങളുണ്ട്. കാലങ്ങളായി കൈകാര്യം ചെയ്തതുവഴി ആദ്യം ഉമ്മയുടെ കൂട്ടുകാരും പിന്നീട് അവയവങ്ങളുമായിത്തീർന്നവ. ചട്ടുകങ്ങളും തവികളും പിച്ചാത്തികളും ചീനച്ചട്ടികളും കുട്ടകങ്ങളും ബക്കറ്റുകളുമെല്ലാം അതിൽ പെടുന്നു. എന്തെങ്കിലും കാരണവശാൽ ഏതെങ്കിലും ഒരു ഉപകരണം ഉപയോഗ ശൂന്യമാവുകയും അത് ആക്രിക്കാരനു കൊടുക്കേണ്ടി വരികയും ചെയ്താൽ ഉമ്മയ്ക്കുള്ള സങ്കടം വളരെ വലുതായിരുന്നു. ആക്രിക്കാരൻ ഉമ്മയുടെ മുന്നിൽ വെച്ച് അത്തരം സാധനങ്ങൾ ചവിട്ടിച്ചളുക്കുന്നത് ഞങ്ങൾക്കു പോലും കണ്ടുനിൽക്കൽ പ്രയാസകരമായിരുന്നു. തുടർന്നുള്ള മൂന്നാല് ദിവസങ്ങൾ ഉമ്മ ആ പാത്രങ്ങളെച്ചൊല്ലി ദു:ഖിച്ചിരിക്കും. ഉമ്മയുടെ ഈ ഉപകരണപ്രേമം കാരണം, കല്യാണം ചെയ്തു കൊണ്ടുവന്നതുമുതൽക്കുള്ള കലങ്ങളും തവികളും പാത്രങ്ങളുമൊക്കെ വീട്ടിൽ ഇപ്പോഴുമുണ്ട്. ഉമ്മയുടെ വിയോഗവാർത്ത അറിഞ്ഞ് അടുക്കളയുടെ മൂലകളിലിരുന്ന് അവ വിങ്ങുന്നുണ്ടാവും. ഒരിക്കൽക്കൂടി ഉമ്മയുടെ തലോടൽ ഏൽക്കുവാനും കഴുകിക്കമിഴ്ത്തുമ്പോൾ ഒന്നു മിനുമിനുങ്ങി ഉമ്മയോട് ചിരിക്കുവാനും അവ കൊതിക്കുന്നുണ്ടാവും.\nകോവിഡ് : അടച്ചവീടുകളില് എന്താണ് സംഭവിക്കുന്നത്\nഉമ്മ വളർത്തിയിരുന്ന കോഴികളും താറാവുകളും കാലക്രമത്തിൽ എങ്ങനെയൊക്കെയോ അപ്രത്യക്ഷമായി. പുതിയ കുഞ്ഞുങ്ങളെ വിരിയിക്കാൻ ഞങ്ങൾ ഉമ്മയെ സമ്മതിച്ചതുമില്ല. കൂടുകൾ ശൂന്യമായപ്പോൾ അത്രയും ജോലി കുറഞ്ഞെന്ന് ഞങ്ങൾ ആശ്വസിച്ചു. പക്ഷേ ഒഴിവാക്കപ്പെട്ട ആ ജോലികളുടെ ഗ്യാപ്പിൽ ഉമ്മ മറ്റു പലവിധമായ വീട്ടുജോലികൾ കൊണ്ടുവന്നു നിറച്ചു. ഇടയ്ക്കിടെ ഉമ്മ ആശ്ചര്യപ്പെടും: ‘പണ്ട് ഉണ്ടായിരുന്ന ആ സമയമൊക്കെ എവിടെപ്പോയി?’\nപണ്ടെന്ന് ഉമ്മ ഉദ്ദേശിക്കുന്നത് എന്റെയൊക്കെ ചെറുപ്പ കാലത്തെപ്പറ്റിയാണ്. മിക്സിയും ഫ്രിഡ്ജും വാഷിംഗ് മെഷീനും ഒന്നും ഇല്ലാതിരുന്ന കാലത്തെപ്പറ്റി. പ്രഷർ കുക്കർ പോലും എത്രയോ വർഷങ്ങൾ കഴിഞ്ഞാണ് ഞങ്ങളുടെ അടുക്കളയിലേക്ക് ചൂളം വിളിച്ചെത്തുന്നത്! രാവിലെ പുട്ട് പുഴുങ്ങണമെങ്കിൽ തലേന്ന് വൈകും നേരം അരി കഴുകി ഉരലിലിട്ട് ഇടിച്ച് പൊടിക്കണം. അത് വലിയ കണ്ണിയുള്ള ഇടച്ചിലിൽ ഇടഞ്ഞ് തരി വന്നത് വീണ്ടും ഇടിച്ച് പൊടിയാക്കി ഇടഞ്ഞ് വീണ്ടും ഇടിച്ച് തരി ഒരു നുള്ളുമാത്രം അവശേഷിക്കും വരെ തുടരണം. അരിപ്പത്തിരിക്കും ഇടിയപ്പത്തിനും ചെറിയ കണ്ണിയുള്ള ഇടച്ചിലാണ് ഉപയോഗിക്കുക. അങ്ങനെയെങ്കിൽ നേരം കൂടുതൽ വേണം. ഇതു കൂടാതെ എന്തൊക്കെ!. അരയ്ക്കലും അലക്കലും മുറ്റമടിക്കലും ഒക്കെക്കൂടി എത്രയോ ജോലികൾ. ആ നേരമെല്ലാം എവിടെപ്പോയി എന്നാണ് ഉമ്മയുടെ അത്ഭുതം.\nഉമ്മയെക്കുറിച്ചുള്ള ഓർമ്മകൾ അടുക്കളയുമായി ബന്ധിക്കപ്പെട്ടതാകുന്നതിൽ ശരികേടുണ്ടോ? അറിയില്ല. ഗർഭത്തിലായിരിക്കുമ്പോൾ മക്കളെ അവർ ഞരമ്പുകളിലൂടെ ഊട്ടി. നെഞ്ചോടു ചേർന്നു കിടന്നപ്പോൾ മുലയൂട്ടി. നെഞ്ചിൽ നിന്നടർന്നപ്പോൾ അടുപ്പുകൂട്ടി. ഞാൻ ഗൾഫിലായിരിക്കുമ്പോഴും ഫോൺ ചെയ്യുന്ന സമയത്ത് ഉമ്മയ്ക്ക് മുഖ്യമായും അറിയേണ്ടിയിരുന്നത് ഭക്ഷണകാര്യമായിരുന്നു. രാവിലെ എന്തു തിന്നു? വൈകിട്ടെന്താണ്? എന്തു മീൻ കിട്ടി?\nആണിനും പെണ്ണിനും വിശ്രമവേളകളില്ലാതിരുന്നൊരു കാലം മുതൽ ജീവിച്ചുപോന്നതാണ് ഉമ്മ. അധികം സ്ത്രീകളും തൊണ്ടു തല്ലുകയും കയർ പിരിക്കുകയും മീൻ പെറുക്കുകയും ചെയ്ത് കുടുംബങ്ങൾ പോറ്റിയിരുന്ന ഞങ്ങളുടെ ഗ്രാമത്തിലേക്കാണ് ഉമ്മ കല്യാണം കഴിച്ചു വരുന്നത്. അവരുമായി താരതമ്യം ചെയ്യുമ്പോൾ ഉമ്മയുടെ കഷ്ടപ്പാടുകൾ അത്ര വലുതല്ലെന്ന് എപ്പോഴും കരുതിയിരുന്നു. തൊഴിൽ ചെയ്തു ജീവിക്കുന്ന സ്ത്രീകളെ ‘കഷ്ടപ്പെടുന്ന സ്ത്രീകളായി’ കരുതിയിരുന്ന സമയവും സമൂഹവുമായിരുന്നു എല്ലായിടത്തും. അവിടെ, തൊഴിൽ ചെയ്യാൻ പോകാതെ, ആഹാരം പാകം ചെയ്തും കുട്ടികളെ നോക്കിയും മാത്രം കഴിയുന്ന സ്ത്രീകൾ ഭാഗ്യവതികളായി കരുതപ്പെട്ടിരുന്നു. ആ അർഥത്തിൽ ഉമ്മ സ്വയം ഭാഗ്യവതിയായി കരുതിയിരുന്നിരിക്കണം. ആ ഭാഗ്യത്തിൽ ആനന്ദം കണ്ടെത്തിയിരുന്നിരിക്കണം. അതല്ലെങ്കിൽ ഉമ്മ മറ്റെന്തു ചെയ്യുമായിരുന്നു?\nകുടുംബത്തിനും മക്കൾക്കും വേണ്ടി കഷ്ടപ്പെട്ട് ഒരു ജീവിതം നയിക്കാനേ ഉമ്മയ്ക്ക് ആവുമായിരുന്നുള്ളൂ. പാട്ട് പാടുമായിരുന്നെങ്കിലും ഒരു പാട്ടുകാരിയാകാനുള്ള സാധ്യത ഇല്ലായിരുന്നു. (മറ്റെങ്ങും കേട്ടിട്ടില്ലാത്ത ഒട്ടേറെ പാട്ടുകൾ ഉമ്മയുടെ ഉള്ളിൽ കെട്ടിക്കിടന്നിരുന്നു. പേരമക്കളെ ഉറക്കാനായി തൊട്ടിലാട്ടുമ്പോൾ മാത്രം അവയിൽ ഓരോന്നും കെട്ടഴിഞ്ഞ് പുറത്തേക്കു വന്നു. എന്തു സുന്ദരമായ പാട്ടുകൾ. ഒരുപക്ഷേ, മക്കളായ ഞങ്ങൾ തൊട്ടിലിൽ ഉറങ്ങിയിരുന്നതും അതേ പാട്ടുകൾ കേട്ടാവാം. ഞങ്ങളെ ഉറക്കിയുറക്കി ഹൃദിസ്ഥമായ ആ പാട്ടുകൾ ഞങ്ങളുടെ മക്കൾക്കുവേണ്ടിയും ഉമ്മയുടെ ഉള്ളിൽ മറവി മൂടാതെ കിടന്നു.)\nഉമ്മ ലോകത്തിലെ ഏറ്റവും നല്ല പാചകക്കാരിൽ ഒരാളായിരുന്നു എന്ന കാര്യത്തിൽ എനിക്ക് സംശയമില്ല. ഉമ്മ ഒരു റെസ്റ്റോറന്റ് തുടങ്ങിയാൽ വിജയിക്കുമെന്ന് ഞാൻ പലപ്പോഴും പറയുമായിരുന്നു. കലാപരമായി ഏറ്റവും മേന്മയുള്ളൊരു നാടകം വളരെക്കുറഞ്ഞ പ്രേക്ഷകർക്ക് മുമ്പിലേ അവതരിപ്പിക്കുന്നുള്ളൂ എന്നതുകൊണ്ട് ആ നാടകം മോശമാണ് എന്ന് പറയാൻ കഴിയാത്തതുപോലെ, ഉമ്മയുടെ പാചകത്തിന്റെ ആസ്വാദകർ ഞങ്ങൾ കുറച്ചുപേരായതുകൊണ്ടുമാത്രം അത് ഉത്ക്കൃഷ്ടമല്ലാതാവുന്നില്ല. ഉമ്മ പരുവപ്പെടുത്തിയെടുത്ത ഞങ്ങളുടെ രുചിമുകുളങ്ങൾ പക്ഷം പിടിക്കുന്നുവെന്ന് വേണമെങ്കിൽ ഒരാൾക്ക് വാദിക്കാം. മറുവാദമായി ഉമ്മയുടെ ഞണ്ട് വരട്ടിയതിന്റെ അരപ്പിൽ നിന്ന് ഒരല്പം തോണ്ടി അയാളുടെ നാവിൽ വെച്ചുകൊടുക്കാൻ ഇനി ആവില്ല എന്നതുകൊണ്ടു മാത്രം അയാളുടെ വാദം നിലനിൽക്കും. എവിടെയും രേഖപ്പെടുത്തിവെക്കാൻ പറ്റാത്ത കലയാണല്ലോ പാചകം. തൊണ്ടയിൽ നിന്നിറങ്ങുന്നതോടെ അതിന്റെ ആസ്വാദനം അവസാനിച്ചു. പിന്നെയുള്ളത് ഓർമ്മകൾ മാത്രമാണ്. മണവും രുചിയുമുള്ള ഓർമ്മകൾ. പ്രിയപ്പെട്ടവരുടെ ജീവിതവും ഏതാണ്ട് അങ്ങനെതന്നെ.\nഉമ്മയുടെ ഖബറിനരികെ നിന്ന് പള്ളിയിലെ ഇമാം ആവർത്തിച്ചാവർത്തിച്ച് പ്രാർഥിച്ചു: ‘അല്ലാഹുവേ, ഞങ്ങളെ എല്ലാവരെയും നീ സ്വർഗത്തിൽ ഒരുമിച്ചു കൂട്ടേണമേ..’. മുമ്പും പല സാഹചര്യങ്ങളിലായി ഞാൻ ആ പ്രാർഥന കേട്ടിട്ടുണ്ടെങ്കിലും അപ്പോഴാണ് അതെത്രയോ സുന്ദരമായ പ്രാർഥനയാണെന്ന് ശ്രദ്ധിക്കുന്നത്. ഇഹലോകത്തിനപ്പുറത്തെ ഒരു സമാഗമത്തെപ്പറ്റിയുള്ള പ്രതീക്ഷയാണ് ആ പ്രാർഥന. ആ മുഹൂർത്തം എത്ര ആവേശകരമായിരിക്കും!. ഉമ്മയെ മാത്രമല്ല, മണ്മറഞ്ഞുപോയ ബന്ധുജനങ്ങളേയും തലമുറകളേയും മറ്റൊരു ലോകത്ത് വീണ്ടും കണ്ടുമുട്ടുകയെന്നത് എത്ര സന്തോഷകരമായിരിക്കും! ആ ലോകത്തെപ്പറ്റിയുള്ള പ്രതീക്ഷ എത്ര ആശ്വാസകരമാണ്. ആർക്കും ആരെയും നഷ്ടപ്പെട്ടിട്ടില്ല; നിങ്ങൾ ഒരിക്കൽ ചെന്നെത്തുന്നിടത്തേക്ക് നിങ്ങളുടെ പ്രിയപ്പെട്ടവർ അല്പം മുമ്പേ പുറപ്പെട്ടിരിക്കുന്നു എന്ന ആശ്വാസവാക്കാണ് ആ പ്രാർഥന. എല്ലാ മാതാക്കളും എല്ലാ പിതാക്കളും സന്നിഹിതരാവുന്നൊരു വലിയ മൈതാനം. ഓരോരുത്തരും അവരുടെ മുൻതലമുറകളെ ആശ്ലേഷിക്കുന്നു. ആശ്ലേഷം അതിവേഗം സംക്രമിക്കുന്നു. ആശ്ലേഷങ്ങളുടെ അങ്ങേയറ്റത്ത് ആദമും ഹവ്വയും തങ്ങളുടെ മക്കളെ ഒന്നാകെ കണ്ട് പുഞ്ചിരിക്കുന്നു. അവരുടെ മുഖത്ത് നഷ്ടപ്പെട്ടു പോയ സ്വർഗ്ഗത്തെ തിരികെക്കിട്ടിയ സന്തോഷം!\nപകർച്ച വ്യാധികളാലുള്ള മരണം രക്തസാക്ഷിത്വത്തിന് തുല്യമാണെന്നാണ് ഇസ്ലാമിക വിശ്വാസം.പള്ളിയിലെ ഇമാം ഉമ്മയ്ക്ക് രക്തസാക്ഷിത്വത്തിന്റെ പ്രതിഫലത്തിനായും പ്രാർഥിച്ചു. ഒരു സൂക്ഷ്മാണുവർഗവും മനുഷ്യനുമായി തുടരുന്ന മഹായുദ്ധത്തിൽ മരിച്ചുവീഴുന്നവരെല്ലാം രക്തസാക്ഷികളല്ലാതെ മറ്റാരാണ്?. ചില കാലങ്ങളിൽ ആ യുദ്ധം മഹാമാരികളെ നേർക്കുനേർ നേരിട്ടുകൊണ്ടായിരുന്നു. ജീവൻ പണയം വെച്ചുകൊണ്ടാണ് ഇത്തരം പോർമുഖങ്ങളിൽ പടവെട്ടി ഇതര ജീവിതങ്ങൾക്ക് മനുഷ്യർ ആശ്വാസമേകിയത്. എബോളയിലും പ്ലേഗിലും കോളറയിലും വസൂരിയിലുമെല്ലാം ലോകം അതു കണ്ടു. യുദ്ധത്തിൽ എത്രയോ മുൻനിര ഭടന്മാർ കൊല്ലപ്പെട്ടു! ഈ കൊറോണയിലും എത്രയോ ഡോക്ടേഴ്സും നഴ്സസും മറ്റ് സേവനപ്രവർത്തകരും കൊല്ലപ്പെട്ടു. തീർച്ചയായും ഇതൊരു കൊടിയ യുദ്ധം തന്നെ. ഈ യുദ്ധത്തിൽ ഇരുപതു കോടി ആളുകൾക്ക് ഇതിനോടകം വെട്ടേറ്റു. അതിൽ നാല്പതു ലക്ഷത്തിനു മേൽ ആളുകൾ ഇതുവരെ കൊല്ലപ്പെട്ടു. വെറും ഒരു വർഷക്കാലയളവുകൊണ്ട് ലോകത്തിലെ എല്ലാഭൂമിയിൽ നിന്നും ഇത്രയും നഷ്ടം വരുത്തിവെക്കാൻ മറ്റേത് യുദ്ധത്തിനാണ് ആവുക?.\nകവചകുണ്ഡലങ്ങളണിഞ്ഞ്, ആയുധങ്ങളേന്തി, യുദ്ധമുറകൾ പാലിച്ച് കളത്തിലിറങ്ങുമ്പോഴേ നമ്മൾ യോദ്ധാക്കളാവുകയുള്ളൂ. മാസ്ക് ധരിക്കുകയും, കൈകൾ ശുദ്ധീകരിക്കുകയും ശാരീരികാകലം പാലിക്കുകയും ചെയ്യുകയെന്നതാണ് ഈ യുദ്ധത്തിലെ കവച കുണ്ഡലങ്ങളും ആയുധങ്ങളും യുദ്ധമുറകളും. പിന്നീടുള്ള പിഴവുകൾ പിഴവുകൾ മാത്രമാണ്. ഒരു ചെറിയ പിഴവ് മതിയാവും യുദ്ധക്കളത്തിൽ നിലംപതിക്കാനും ജീവൻ പോകാനും. ഇത്രകാലം ഈ വൈറസിനോട് പ്രതിരോധം തീർത്ത് ജീവിച്ചിരുന്നതാണ് ഉമ്മയും. പിന്നീട് എപ്പഴോ ഉമ്മ ശത്രുവിന്റെ പിടിയിൽ അകപ്പെട്ടു. യുദ്ധക്കളത്തിൽ മരണപ്പെട്ടു. ഉമ്മയ്ക്ക് പരമകാരുണികൻ രക്തസാക്ഷിയുടെ പ്രതിഫലം നൽകുമാറാകട്ടെ! (ആമീൻ).\n7 Jul 2021, 09:42 PM\nഒരു ഉമ്മയെ ഇത്രയും മനോഹരമായി ഓർക്കാൻ ചിത്രീകരിക്കാൻ കഴിഞ്ഞത് ആ ഉമ്മയെ ഈ മകൻ എത്ര നന്നായി മനസ്സിലാക്കി എന്നതിന് തെളിവാണ്. ഈ കാലഘട്ടത്തിന് യോജിച്ചത് തന്നെ.\n7 Jul 2021, 09:06 PM\nആ ഉമ്മക്ക് പടച്ചോൻ സ്വർഗo നെൽകി അനുഗ്രനിക്കട്ടെ? ആമീൻ\n7 Jul 2021, 06:34 PM\n7 Jul 2021, 05:31 PM\nആമീൻ.. ഒന്നും പറയാനില്ല,ഒരുമ്മക്ക് തന്റെ പൊന്നുമകന്റെ ഹൃദയത്തിൽ നിന്നും ഒരിക്കലും മറക്കാത്ത ഓർമ്മക്കുറിപ്പുകൾ 🌹. എല്ലാം ശാന്തം, എല്ലാം ശാന്തമായി അവസാനിക്കുന്നു. തിരിച്ചുവരവും ശാന്തമാവട്ടെ.


ക്ഷമയും സ്ഥൈര്യവുമാണ് ഞങ്ങളുടെ ആയുധം | islamonlive\nHome/Interview/ക്ഷമയും സ്ഥൈര്യവുമാണ് ഞങ്ങളുടെ ആയുധം\nഏതൊരു പ്രബോധനകന്റെയും നേതാവിന്റെയും ഭാര്യക്കുണ്ടാവേണ്ട പ്രധാന ഗുണം ക്ഷമയും സ്ഥൈര്യവുമാണെന്നാണ് ഫലസ്തീന് ഇസ്‌ലാമിക പ്രസ്ഥാനത്തിന്റെ അധ്യക്ഷന് ശൈഖ് റാഇദ് സലാഹിന്റെ പ്രിയതമ ഉമ്മു ഉമര് പറയുന്നത്. അല്‍മുജ്തമഅ് മാസികക്ക് നല്‍കിയ അഭിമുഖത്തിലാണ് അവരിക്കാര്യം പറയുന്നത്. അഭിമുഖത്തിലെ പ്രസക്ത ഭാഗങ്ങള്:\nശൈഖ് റാഇദ് സലാഹിന്റെ ഭാര്യയായ ഉമ്മു ഉമര്, നിങ്ങളെങ്ങനെയാണ് സ്വയം പരിചയപ്പെടുത്തുന്നത്?\nസമുദായത്തിന്റെയും നാടിന്റെയും വേദനകള് പേറുന്ന മുസ്‌ലിമും അറബിയും ഫലസ്തീനിയുമാണ് ഞാന്.\nശൈഖുമായുള്ള വിവാഹത്തെ കുറിച്ച് വിവരിക്കുമോ?\nഒരു യാഥാസ്ഥിതിക മുസ്‌ലിം കുടുംബത്തിലാണ് ഞാന് ജനിച്ചു വളര്‍ന്നത്. ഫലസ്തീനിലെ ഉമ്മുല് ഫഹ്മിലെയും നാസ്വിറയിലെയും സ്‌കൂളുകളില് നിന്നും വിദ്യാഭ്യാസം നേടി. ഖുദ്‌സിലെ കുല്ലിയത്തുദ്ദഅ്‌വ വഉസ്വൂലുദ്ദീനില് നിന്നും ഞാന് യൂണിവേഴ്‌സിറ്റി പഠനം പൂര്‍ത്തീകരിച്ചു. ആ ഘട്ടത്തിലാണ് ശൈഖിന്റെ ജീവിതത്തിലേക്ക് ഞാന് കടന്നു ചെല്ലുന്നത്. അഞ്ച് പെണ്‍മക്കളെയും മൂന്ന് ആണ്‍മക്കളെയും അല്ലാഹു ഞങ്ങള്‍ക്ക് നല്‍കി. എല്ലാ കാര്യത്തിലും ഇണക്ക് തുണയായി മാറാനാണ് ജീവിതത്തില് ഞാന് ശ്രമിച്ചത്. എന്റെ ദീനിനെയും വീടിനെയും കുടുംബത്തെയും ഞാന് സ്‌നേഹിക്കുന്നു. മുഴുവന് ആളുകള്‍ക്കും നന്മ വരട്ടെയെന്നാണ് ഞാനാഗ്രഹിക്കുന്നത്.\nശൈഖ് ഇപ്പോള് ഏത് ജയിലിലാണുള്ളത്? ശൈഖ് വിശേഷിപ്പിക്കുന്ന പോലെ ‘ഇഅ്തികാഫിരിക്കുന്ന സ്ഥലത്ത്’ അദ്ദേഹത്തെ സന്ദര്‍ശിച്ചപ്പോള് എന്തൊക്കെ കാര്യങ്ങളാണ് ശ്രദ്ധയില് പെട്ടത്?\nകഴിഞ്ഞ മെയ് 8 മുതല് നെഗവ് മരുഭൂമിയിലെ ‘റാമൂന്’ ജയിലിലാണ് ശൈഖ് സലാഹുള്ളത്. 2007ല് ഖുദ്‌സിലെ വാദി ജൗസില് നടത്തിയ ജുമുഅ ഖുതുബയുടെ പേരിലാണ് ശിക്ഷയനുഭവിക്കുന്നത്. ‘വിഭാഗീയതക്കും അക്രമത്തിനും പ്രേരിപ്പിച്ചു’ എന്ന ആരോപണമാണ് ഇസ്രയേല് ജഡ്ജി അദ്ദേഹത്തിനെതിരെ ഉന്നയിച്ചിരിക്കുന്നത്. ഖുദ്‌സിനും മസ്ജിദുല് അഖ്‌സക്കും വേണ്ടി ഉയരുന്ന മുഴുവന് ശബ്ദങ്ങളെയും നിശബ്ദമാക്കാനുദ്ദേശിച്ചുള്ള ഇസ്രയേല് നടപടിയാണിത്.\nഞാന് അദ്ദേഹത്തെ സന്ദര്‍ശിച്ചപ്പോള് നിശ്ചയദാര്‍ഢ്യവും സ്ഥൈര്യവും വിശ്വാസവും അല്ലാഹുവിനൊപ്പമുള്ള ഏകാന്തവാസവുമാണ് അദ്ദേഹത്തില് കണ്ടത്. മുഹമ്മദ് നബി(സ)യുടെ ഉമ്മത്ത് വിജയിക്കുക തന്നെ ചെയ്യുമെന്ന ഉറച്ച വിശ്വാസവും പ്രകാശവും അദ്ദേഹത്തിന്റെ മുഖത്ത് പ്രകടമായിരുന്നു. വീട്ടില് നിന്നും അകന്ന് ജയിലില് ‘ഇഅ്തികാഫ്’ ഇരിക്കുകയാണദ്ദേഹം. മറ്റ് ഫലസ്തീന് തടവുകാരെ സ്വാധീനിക്കാതിരിക്കാന് ഏകാന്ത തടവിലാണ് അദ്ദേഹത്തെ പാര്‍പ്പിച്ചിരിക്കുന്നത്. അവസാനമായി സന്ദര്‍ശിച്ചപ്പോള് ശൈഖ് എന്നോട് പറഞ്ഞത് അദ്ദേഹത്തെ സംബന്ധിച്ചടത്തോളം സമയം വേഗത്തില് പോവുകയാണന്നാണ്. സമയം പൂര്‍ണമായും വായനയിലും പഠനത്തിലും ഓര്‍മക്കുറിപ്പുകള് രേഖപ്പെടുത്തി വെക്കുന്നതിലും മനപാഠമാക്കിയ ഖുര്‍ആന് ഓര്‍മ പുതുക്കുന്നതിലുമാണ് അദ്ദേഹം ചെലവഴിക്കുന്നത്. ജയിലിലെ ടെലിവിഷനില് ഹീബ്രു ചാനലുകളും ‘അല്‍അറബിയ്യ’ ചാനലും മാത്രമാണ് ലഭിക്കുന്നത്. അദ്ദേഹം ആവശ്യപ്പെട്ട ചില പുസ്തകങ്ങള് ഞങ്ങള് കൊണ്ടുവരുമ്പോള് അവര് തടയുകയാണ്. മാസത്തില് രണ്ട് തവണ മുതിര്‍ന്ന രണ്ട് ബന്ധുക്കള്‍ക്കും രണ്ട് കുട്ടികള്‍ക്കുമാണ് സന്ദര്‍ശനം അനുവദിക്കുന്നത്. ഗ്ലാസ് മറക്ക് പിന്നില് നിന്നുള്ള സന്ദര്‍ശനമാണ് അനുവദിക്കുക.\nതടവറില് ശൈഖ് ആരുമായും കൂടുതല് സമയം കൂടിക്കാഴ്ച്ച നടത്താറില്ല. അദ്ദേഹം തന്നെ വിശേഷിപ്പിക്കുന്ന പോലെ ‘ഇഅ്തികാഫില്’ കഴിയുന്നിടത്ത് അല്ലാഹുവിനൊപ്പമുള്ള യഥാര്‍ഥ ഏകാന്തത ലഭിക്കട്ടെ എന്നാണ് ഞങ്ങള് അല്ലാഹുവോട് തേടുന്നത്. ”ഞങ്ങള് വളരെ സന്തോഷത്തിലാണ്, രാജാക്കന്‍മാര് അത് തിരിച്ചറിഞ്ഞിരുന്നെങ്കില് അതിന് വേണ്ടി അവര് ഞങ്ങളുമായി യുദ്ധം ചെയ്യുമായിരുന്നു” എന്ന് അദ്ദേഹം നിരന്തരം ഞങ്ങളോട് പറയാറുണ്ട്. ഏകാന്തതയില് കഴിയുന്ന ഈ ഘട്ടം അദ്ദേഹത്തിന്റെ സുപ്രധാന ഘട്ടമാണെന്നാണ് ഞാന് വിശ്വസിക്കുന്നത്. ഒരു വ്യക്തിയെന്ന നിലയിലല്ല, മറിച്ച് നിലപാടുകളുടെയും ചിന്തകളുടെയും വിലയിരുത്തലുകളുടെയും കാര്യത്തിലത് കൂടുതല് കരുത്തുപകരും.\nആദരണീയനായ പണ്ഡിതന്റെ ഭാര്യയെന്ന നിലയില്, അദ്ദേഹത്തിന്റെ പ്രവര്‍ത്തനങ്ങളും പാണ്ഡിത്യവും കുടുംബനാഥനെന്ന നിലക്കുള്ള അദ്ദേഹത്തിന്റെ സാന്നിദ്ധ്യത്തില് വല്ല കുറവും വരുത്തിയിട്ടുണ്ടോ? മക്കളെയത് എങ്ങനെയാണ് സ്വാധീനിച്ചിട്ടുള്ളത്?\nഅദ്ദേഹത്തിന്റെ അസാന്നിദ്ധ്യം മക്കളെ വല്ലാതെ സ്വാധീനിച്ചിട്ടുണ്ട്. എന്നാല് അല്ലാഹുവിന്റെ സഹായത്താലും സഹനം കൈകൊണ്ടും അതിനെ മറികടക്കുകയാണ് ഞങ്ങള്. ശൈഖുമായുള്ള ബന്ധത്തിന്റെ തുടക്കത്തില് തന്നെ ഞാന് എന്നെ അല്ലാഹുവിന് നേര്‍ച്ചയാക്കുകയാണ് ചെയ്തിട്ടുള്ളത്. സഞ്ചരിച്ചു കൊണ്ടിരിക്കുന്നത് അത്ര എളുപ്പമുള്ള വഴിയല്ല, ദുര്‍ഘടമായ ഒന്നാണെന്ന് എനിക്കറിയാമായിരുന്നു. പ്രബോധന പ്രവര്‍ത്തനങ്ങളില് വ്യാപൃതനായിരുന്ന അദ്ദേഹത്തിന്റെ അസാന്നിദ്ധ്യം വീട്ടില് നന്നായി അനുഭവപ്പെട്ടിരുന്നു. മക്കളെ വളര്‍ത്തുന്നതിലുള്ള ആ വിടവ് ഞാന് അടച്ചത് ക്ഷമയും സ്ഥൈര്യവും ആയുധമാക്കിയാണ്. മുസ്‌ലിം ഉമ്മത്തിനും മസ്ജിദുല് അഖ്‌സക്കും വേണ്ടിയുള്ള അദ്ദേഹത്തിന്റെ പ്രവര്‍ത്തനങ്ങളില് ശക്തിയും സഹായവുമായി മാറാനാണ് അതിലൂടെ ഞാന് ശ്രമിച്ചത്.\nഭര്‍ത്താവ് തടവറയില് കഴിയുമ്പോള് ഒരു ഉമ്മയെന്ന നിങ്ങളുടെ അവസ്ഥ വിവരിക്കുമോ?\nതടവുകാരന്റെ ഭാര്യയായ ഏതൊരു ഉമ്മയെയും പോലെ ശൈഖ് കുടുംബത്തിനും മക്കള്‍ക്കും ഒപ്പമുണ്ടായിരുന്നെങ്കിലെന്നാണ് ഞാന് ആഗ്രഹിക്കുന്നത്. എന്നാല് ഇതെല്ലാം മുസ്‌ലിം ഉമ്മത്തിനും മസ്ജിദുല് അഖ്‌സക്കും വേണ്ടിയാണല്ലോ എന്ന് ചിന്തിക്കുമ്പോള് വലിയ ആശ്വാസമാണ് ലഭിക്കുന്നത്. അദ്ദേഹത്തെ സന്ദര്‍ശിക്കാന് പോകുമ്പോള് പല തടവുകാരുടെയും കുടുംബങ്ങളെ കണ്ടുമുട്ടാറുണ്ട്. ജീവപര്യന്തം ശിക്ഷവിധിക്കപ്പെട്ടവര് അക്കൂട്ടത്തിലുണ്ട്. അവരുടെ കുടുംബങ്ങള് അനുഭവിക്കുന്നതുമായി തട്ടിച്ചു നോക്കുമ്പോള് ഞങ്ങളനുഭവിക്കുന്നത് വളരെ നിസ്സാരമാണെന്നാണ് തോന്നാറുള്ളത്. അവരുടെ യുവത്വമാണ് ജയിലുകളില് ഹോമിക്കപ്പെടുന്നത്. അവര്‍ക്കെല്ലാം ക്ഷമയും സ്ഥൈര്യവും നല്‍കാന് അല്ലാഹുവോട് ഞാന് തേടുന്നു. മുപ്പതും മുപ്പത്തഞ്ചും വര്‍ഷമായി തടവില് കഴിയുന്നവര് അക്കൂട്ടത്തിലുണ്ട്. അപ്പോള് ഞങ്ങളുടേത് വളരെ നിസ്സാരമാണ്. ഈ സഹനത്തിലെല്ലാം അല്ലാഹു പ്രതിഫലം നല്‍കട്ടെ.\nചിലപ്പോഴെല്ലാം സഹോദരിമാര് എന്നെ ആശ്വസിപ്പിച്ച് സംസാരിക്കാന് വരാറുണ്ട്. ശൈഖിനെ സന്ദര്‍ശിക്കാന് പോയപ്പോഴുള്ള ഈ അവസ്ഥകള് കണ്ട ശേഷം ഇതിനെ അത്ര വലിയ വിഷയമായി പെരുപ്പിക്കേണ്ട എന്നാണ് ഞാനവരോട് പറയാറുള്ളത്. അല്ലാഹുവിന് സ്തുതി, അവനില് നിന്നാണല്ലോ ഈ ക്ഷമ ലഭിക്കുന്നത്. മുസ്‌ലിം ഉമ്മത്തിനും മസ്ജിദുല് അഖ്‌സക്കും വേണ്ടി നാം സമര്‍പിക്കുന്നത് വളരെ നിസ്സാരമാണ്.\nശൈഖിനോടൊപ്പം അറസ്റ്റും തടവും അടക്കമുള്ള ഒട്ടേറെ അനുഭവങ്ങള് നിങ്ങള്‍ക്കുണ്ടായിട്ടുണ്ടാവുമല്ലോ. ഇസ്രയേല് നിരോധിച്ചിട്ടുള്ള ഇസ്‌ലാമിക പ്രസ്ഥാനത്തിന്റെ അധ്യക്ഷനായിരിക്കെയാണ് ഇത്തവണ തടവിലാക്കപ്പെട്ടിരിക്കുന്നത്. ഇത്തവണത്തെ ജയില്‍വാസത്തില് പ്രത്യേകമായെന്തെങ്കിലും നിങ്ങള്‍ക്ക് തോന്നിയിട്ടുണ്ടോ?\nഉണ്ട്, അദ്ദേഹത്തിന്റെ പ്രായാധിക്യം എന്നെ അസ്വസ്ഥപ്പെടുത്തുന്നുണ്ട്. യുവാക്കള്‍ക്കാണല്ലോ കൂടുതല് സഹിക്കാന് കഴിയുക. എന്റെ ആണ്‍മക്കള് യുവാക്കളായി മാറിയിട്ടുണ്ട്. പിതാവിന്റെ ഭാഗത്തു നിന്നുള്ള ഉപദേശ നിര്‍ദേശങ്ങള് അവര്‍ക്ക് ഏറ്റവും ആവശ്യമുള്ള സമയമാണിത്. അദ്ദേഹത്തിന്റെ അഭാവം ദുഖിപ്പിക്കുന്നുണ്ടെങ്കിലും അദ്ദേഹത്തെ സന്ദര്‍ശിക്കുമ്പോള് വിജയം വരാനിക്കുന്ന എന്ന വലിയ പ്രതീക്ഷയാണ് ലഭിക്കുന്നത്. അഖ്‌സയുടെ വിമോചനവും മുസ്‌ലിം ഉമ്മത്തിന് സന്തോഷിക്കാനുള്ള സമയവും അടുത്തിരിക്കുന്നു എന്ന വികാരമാണ് ഞങ്ങളിലപ്പോള് ഉണ്ടാവുക. പല നാടുകളിലും പ്രായം ചെന്ന മുസ്‌ലിം പണ്ഡിതന്‍മാര് തടവില് കിടക്കുന്നത് കാണുമ്പോള് നമ്മളൊന്നും ദീനിന് വേണ്ടി ഒന്നും സമര്‍പിച്ചിട്ടില്ലെന്ന തോന്നലാണ് ഉണ്ടാവുന്നത്. ഇതെല്ലാം ഏതൊരു നേതാവും അനുഭവിക്കുന്നതാണെന്നാണ് ഞാന് വിശ്വസിക്കുന്നത്. ജനങ്ങള്‍ക്ക് പ്രതീക്ഷയും പ്രത്യാശയും പകര്‍ന്നു നല്‍കുന്നവരാണവര്.\nശൈഖ് ഇനിയും അറസ്റ്റുകള്‍ക്കും ഒരുപക്ഷേ നാടുകടത്തപ്പെടലിനോ ഉന്മൂലനത്തിനോ വിധേയനാക്കപ്പെട്ടാലോ?\nഇബ്‌നു തൈമിയ അദ്ദേഹത്തിന്റെ ശിഷ്യന്‍മാരോട് പറഞ്ഞതാണ് എനിക്കും പറയാനുള്ളത്. ”ശത്രുക്കള് എനിക്കെതിരെ എന്ത് ചെയ്യാനാണ്? എന്റെ സ്വര്‍ഗവും പൂന്തോപ്പും എന്റെ മാറിടത്തിലാണ്. എന്നെ വധിച്ചാല് അത് രക്തസാക്ഷിത്വമാണ്. തടവിലിട്ടാല് എനിക്കത് അല്ലാഹുവുമായി ഒറ്റക്കാവാനുള്ള അവസരമാണ്. നാടുകടത്തിയാല് എനിക്കത് വിനോദയാത്രയാണ്.” എന്നാണ് അദ്ദേഹം പറഞ്ഞത്. ഈ ലോകമെന്നത് പരീക്ഷണമാണ്. ദൈവിക വിധികള്‍ക്കനുസരിച്ച് ഈ ലോകത്തെ പരിചരിക്കാനുള്ള തെളിവുകളാണ് അല്ലാഹു നമുക്ക് മുന്നില് സംവിധാനിച്ചിരിക്കുന്നത്. അല്ലാഹുവിന്റെ വിധിയുണ്ടെങ്കില് അവസാനം വരെ ആ പാതയില് ഞങ്ങളുണ്ടാവും.\nഎന്റെ വിവാഹാലോചന നടക്കുന്ന സമയത്ത് ശൈഖ് രക്തസാക്ഷിയാവുന്നതും മസ്ജിദുല് അഖ്‌സയില് അദ്ദേഹത്തിന്റെ ജനാസ നമസ്‌കാരം നടക്കുന്നതും ഞാന് സ്വപ്‌നത്തില് കണ്ടിരുന്നു. മസ്ജിദുല് അഖ്‌സക്ക് വേണ്ടിയാവുമ്പോള് ആ മരണത്തിന് സവിശേഷമായ ഔന്നിത്യമുണ്ടെന്ന് വ്യഖ്യാനം കണ്ടെത്തുകയാണ് ഞാന് ചെയ്തത്. അതുകൊണ്ടാണ് ശൈഖുമായുള്ള ബന്ധം ഞാന് തെരെഞ്ഞെടുത്തത്. പ്രബോധന പ്രവര്‍ത്തനത്തിന് ഉഴിഞ്ഞുവെച്ചതായിരുന്നു അദ്ദേഹത്തിന്റെ ജീവിതമെന്നത് അദ്ദേഹവുമായി എന്നെ ബന്ധിപ്പിച്ചു. ഇനിയും അറസ്‌റ്റോ രക്തസാക്ഷിത്വം തന്നെയോ സംഭവിച്ചാല് അത് അല്ലാഹുവിന് വേണ്ടിയാണ്. നമ്മുടെ പാത അത്ര സുഖകരമല്ല. അല്ലാഹുവിന്റെ പ്രീതിയുദ്ദേശിച്ചാണ് ശൈഖിനെ ജീവിത പങ്കാളിയാക്കിയത്. അല്ലാഹു കണക്കാക്കിയിട്ടുള്ളത് ജയിലാവട്ടെ, മറ്റെന്ത് തന്നെയുമാവട്ടെ, സ്വര്‍ഗത്തില് ഞങ്ങളെ നീ ഒരുമിപ്പിക്കണേ എന്നാണ് അല്ലാഹുവിനോട് ഞാന് എപ്പോഴും തേടിക്കൊണ്ടിരിക്കുന്നത്.\nഭര്‍ത്താവ് സമൂഹത്തിന്റെ വേദനകളകറ്റാന് പരിശ്രമിക്കുന്ന ഒരു മഹാവ്യക്തിത്വമായിരിക്കുമ്പോള് നിങ്ങളുടെ കാഴ്ച്ചപ്പാടില് സ്ത്രീക്കുണ്ടായിരിക്കേണ്ട പ്രധാന ഗുണങ്ങള് എന്തൊക്കെയാണ്?\nഏതൊരു പ്രബോധകന്റെയും ഇണക്കുണ്ടാവേണ്ട ഏറ്റവും സുപ്രധാന ഗുണം ക്ഷമയും സ്ഥൈര്യവുമാണ്. ‘സഹനശീലര്‍ക്ക് അല്ലാഹു കണക്കില്ലാതെ പ്രതിഫലം നല്‍കും’ എന്ന് ഖുര്‍ആന് പറയുന്നത് അതുകൊണ്ടാണ്. ക്ഷമയുടെയും സഹനത്തിന്റെയും പ്രാധാന്യമാണത് കുറിക്കുന്നത്. പ്രബോധകന്റെ ഭാര്യക്ക് ഈ ഗുണങ്ങളില്ലാതെ പോകുമ്പോഴാണ് തന്റെ ഇണയുടെ സമര്‍പണത്തെയും പ്രവര്‍ത്തനങ്ങളെയും അവള് വിലമതിക്കാതിരിക്കുന്നത്. അല്ലാഹുവിന്റെ ദീനിനും അതിന്റെ പ്രബോധനത്തിനുമായി സ്വന്തത്തെ വെടിയുകയാണ് ഞങ്ങള്.\nസമര്‍പ്പണമില്ലാതെ ഒരു ആശയവും എവിടെയും എത്തില്ല. പ്രത്യേകിച്ചും ദീനിന്റെ ആശയങ്ങള്. പ്രവാചകന്(സ)ല് നമുക്കതിന് ഉദാത്ത മാതൃകയുണ്ട്. ദൈവിക വചനത്തിന് വേണ്ടി നിലകൊണ്ടതിന്റെ പേരില് ബഹുദൈവാരാധകരും ഖുറൈശികളും അദ്ദേഹത്തെ ദ്രോഹിച്ചു. സഹാബിമാരും ഖലീഫമാരും അതേ പാത തന്നെയാണ് സ്വീകരിച്ചത്. സമര്‍പണത്തിലൂടെയും പോരാട്ടങ്ങളിലൂടെയും ക്ഷമയിലൂടെയും അതിപ്പോള് നമ്മിലേക്ക് എത്തിയിരിക്കുന്നു. ജയിലിന് ഒരിക്കലും ശൈഖിന്റെ ചിന്തയെ തടവിലിടാനാവില്ല. പരീക്ഷണത്തിന്റെ തീക്ഷ്ണതക്കനുസരിച്ച് അത് കൂടുതല് കരുത്താര്‍ജ്ജിക്കും.\nഅധിനിവേശകര്‍ക്ക് മസ്ജിദുല് അഖ്‌സ തകര്‍ക്കാനുള്ള പദ്ധതിയുണ്ടെന്ന് കേള്‍ക്കുന്നു. അതിനെ കുറിച്ച് എന്തെങ്കിലും വിവരണം നല്‍കുമോ? അതോടൊപ്പം തന്നെ ഖുദ്‌സിന്റെ ജൂതവല്‍കരണത്തെ കുറിച്ച് എന്താണ് പറയുന്നത്?\nഖുദ്‌സിനെ ജൂതവല്‍കരിക്കാനും മസ്ജിദുല് അഖ്‌സ പിടിച്ചെടുക്കാനും അവര് എത്ര തന്നെ ശ്രമിച്ചാലും ‘അല്‍അഖ്‌സ’യുടെ മണ്ണും വിണ്ണും നമ്മുടേതാണെന്നത് നമ്മുടെ വിശ്വാസത്തിന്റെ ഭാഗമാണ്. മസ്ജിദുല് അഖ്‌സ അല്ലാഹുവിന്റെ ഗ്രന്ഥത്തിലെ ഒരു ദൃഷ്ടാന്തമാണെന്നാണ് നാം വിശ്വസിക്കുന്നത്. അതിന്റെ കാര്യത്തില് ഒരാള് വിട്ടുവീഴ്ച്ച കാണിക്കുന്നുവെങ്കില് ദീനിന്റെ കാര്യത്തിലാണവന് വിട്ടുവീഴ്ച്ച കാണിക്കുന്നത്. അല്ലാഹു പറയുന്നു: ”തന്റെ ദാസനെ, ചില ദൃഷ്ടാന്തങ്ങള് കാണിക്കുന്നതിനുവേണ്ടി മസ്ജിദുല് ഹറാമില്‍നിന്ന് മസ്ജിദുല് അഖ്‌സയിലേക്ക് -അതിന്റെ പരിസരങ്ങളെ നാം അനുഗൃഹീതമാക്കിയിട്ടുണ്ട്- ഒരു രാവില് സഞ്ചരിപ്പിച്ചവന് പരിശുദ്ധനത്രെ.” എന്റെ അഭിപ്രായത്തില് മസ്ജിദുല് അഖ്‌സയുടെ പ്രശ്‌നം മുസ്‌ലിം സമുദായത്തില് വിസ്‌ഫോടനം സൃഷ്ടിക്കും. ഓരോ രാഷ്ട്രവും അതിന്റെ ആഭ്യന്തര കാര്യങ്ങളില് വ്യാപൃതമാണെങ്കിലും പുതിയ പ്രതീക്ഷയും പ്രത്യാശയും അത് പകര്‍ന്നു നല്‍കും.\nമസ്ജിദുല് അഖ്‌സക്ക് നേരെ നിരന്തരം ആസൂത്രണങ്ങള് നടക്കുന്നുണ്ട്. ഓരോ നിമിഷവും പുതിയ കാര്യങ്ങള് അവിടെ സംഭവിക്കുന്നു. അത് തകര്‍ത്ത് അവിടെയുണ്ടായിരുന്നുവെന്ന് അവര് വാദിക്കുന്ന ജൂത ദേവാലയം പണിയാനാണ് അവരുദ്ദേശിക്കുന്നത്. മസ്ജിദുല് അഖ്‌സയില് നമസ്‌കരിക്കാനെത്തുന്നവര്‍ക്ക് പ്രായപരിധികള് അവര് നിശ്ചയിച്ചിരിക്കുന്നു. അതിന് വേണ്ടി പ്രവര്‍ത്തിക്കുന്ന ജീവനക്കാരെ അകറ്റി നിര്‍ത്തുന്നു. അതിന്റെ ഗേറ്റുകള് അടച്ചിടുന്നു. അതേസമയം കുടിയേറ്റക്കാര് നിത്യേനെ അതിക്രമിച്ചു കടക്കുകയും ചെയ്യുന്നു. അതിന്റെ പരിസരത്തെ വീടുകളും കച്ചവട സ്ഥാപനങ്ങളും ഉടമപ്പെടുത്തിയ അവര് ഖബറുകളെ നിന്ദിക്കുന്നു. നമസ്‌കരിക്കാനെത്തിയവരുടെ ബസ്സുകള് അവര് കണ്ടു കെട്ടുകയും ഖുദ്‌സിനും മസ്ജിദുല് അഖ്‌സക്കും വേണ്ടി പ്രവര്‍ത്തിക്കുന്ന മാന്യന്മാരെ അറസ്റ്റ് ചെയ്യുകയും ജൂത ആഘോഷങ്ങളും കൂട്ടമായുള്ള അതിക്രമിച്ചു കടക്കലുകളും അനുവദിക്കുകയും ചെയ്യുന്നു. എന്നാല് കാര്യങ്ങള് മാറ്റി മറിക്കാന് അല്ലാഹുവിന് കണ്ണടച്ച് തുറക്കുന്ന സമയം മതി.\nനിങ്ങളുടെ കാഴ്ച്ചപ്പാടില് ഫലസ്തീന് പ്രശ്‌നത്തിനുള്ള പരിഹാരമെന്താണ്?\nമുസ്‌ലിം സമുദായം ഖുര്‍ആനിലേക്കും പ്രവാചകചര്യയിലേക്കും മടങ്ങുക എന്നത് മാത്രമാണ് അതിനുള്ള ഏക പരിഹാരം. ഫലസ്തീന് പ്രശ്‌നം പരിഹരിക്കാന് അവര് ഒറ്റക്കെട്ടായി നില്‍ക്കേണ്ടതുണ്ട്. സമാധാന ചര്‍ച്ചകള് ഒരു ഫലവുമില്ലാത്ത നീക്കങ്ങളാണ്. അടിസ്ഥാന ആവശ്യങ്ങളില് നിന്ന് ഫലസ്തീനികളുടെ ശ്രദ്ധ തിരിക്കലും അടിസ്ഥാന തത്വങ്ങളില് അവരെ വിട്ടുവീഴ്ച്ചക്ക് പ്രേരിപ്പിക്കലും മാത്രമാണ് അതില് നടക്കുന്നത്. ഫലസ്തീന് പ്രശ്‌നവും മസ്ജിദുല് അഖ്‌സയുടെ പ്രശ്‌നവും ഫലസ്തീനികളുടെ മാത്രം പ്രശ്‌നമല്ല. മറിച്ച മുഴുവന് സമുദായത്തിന്റെയും പ്രശ്‌നമാണത്. അതിനുള്ള പരിഹാരങ്ങളും വഴികളും വിശുദ്ധ ഖുര്‍ആനില് വളരെ വ്യക്തമാണ്.\nലോകത്തെ മുസ്‌ലിം വനിതകളോട്, അവര്‍ക്ക് ഫലസ്തീന് വിഷത്തില് സാധ്യമാകുന്ന സഹായത്തെ കുറിച്ച് എന്ത് നിര്‍ദേശമാണ് നല്‍കാനാഗ്രഹിക്കുന്നത്? അത് സംബന്ധിച്ച് യുവതികളെ ബോധവല്‍കരിക്കാനുള്ള മാര്‍ഗമെന്താണ്?\nഫലസ്തീന്റെയും ഖുദ്‌സിന്റെയും അല്‍അഖ്‌സയുടെയും കാര്യത്തില് അവബോധം വളര്‍ത്തിയെടുക്കണമെന്നാണ് ഒന്നാമതായി മുസ്‌ലിം സ്ത്രീകളോട് ഞാന് ആവശ്യപ്പെടുന്നത്. ഇന്നത്തെ ജീവിതത്തില് വളരെ വ്യാപകമായിട്ടുള്ള സോഷ്യല്‍മീഡിയകളെ അതിനായി ഉപയോഗപ്പെടുത്തണം. അപ്രകാരം സെമിനാറുകളും സ്‌കൂളുകളും കോളേജുകളും കേന്ദ്രീകരിച്ച് ഫലസ്തീന് വിഷയത്തില് പരിപാടികള് സംഘടിക്കേണ്ടതുണ്ട്. പലരും വിസ്മരിച്ചു പോകുന്ന ഒരായുധമാണ് പ്രാര്‍ഥന. ‘നിങ്ങള് എന്നോട് തേടുവിന് ഞാന് ഉത്തരം നല്‍കാം’ എന്നാണ് അല്ലാഹു പറഞ്ഞിട്ടുള്ളത്. ആത്മാര്‍ഥമായ പശ്ചാത്താപത്തിലൂടെയും അല്ലാഹുവിലേക്ക് മടങ്ങിയും അവനുമായുള്ള ബന്ധം നാം ശക്തിപ്പെടുത്തണം. അധിനിവേശകര് ഖുദ്‌സ് നിവാസികളുടെയും ഫലസ്തീനികളുടെയും ജീവിതം അനുദിനം ഞെരുക്കി കൊണ്ടിരിക്കുകയാണ്. ഖുദ്‌സ് നിവാസികള്‍ക്കും മസ്ജിദുല് അഖ്‌സക്കും ആവശ്യമായ ഭൗതികവും ആശയപരവുമായ എല്ലാ പിന്തുണയും നല്‍കേണ്ടതുണ്ട്.\nയൂറോപ്യന് മുസ്‌ലിംകള് സമൂഹവുമായി ഇഴുകിചേരണം: യൂറോപ്യന് ഫത്‌വ കൗണ്‍സില്\nബ്രസീല് : സാമ്പത്തിക സ്ഥിരതയുള്ള ഒരു രാജ്യം\nBy റാഇദ് റഫീഖ്


മോഹം നടക്കാനിറങ്ങുമ്പോൾ – Tibaq Magazine\nA schizophrenic out forawalk isabetter model thananeurotic laying on the analyst’s couch.\n– Anti-Oedipus, 2\nകാറ്റ് തൂറ്റിയ വഴികളിലൂടെ സ്വന്തം നിഴലിന്റെ മറപിടിച്ച് അവൾ നടന്നു. ലക്ഷ്യം അടുത്ത മരത്തണൽ മാത്രമായിരുന്നു. അതിനിടക്ക് എണ്ണമറ്റ വാഹനങ്ങൾ അവളിലൂടെ കടന്നു പോയി. ആംബുലൻസിന്റെ നിലവിളി ശബ്‌ദം പലപ്പോഴും അവളേയും കൊണ്ട് അപ്രത്യക്ഷമായി. മഴച്ചാറ്റലിൽ ഒലിച്ചും വെയിലിൽ ആവിയായും ബാക്കിയായത് ആരാണ്? അവൾ വെറും നടത്തം മാത്രമായിരുന്നു. മനുഷ്യൻ ഒരു യന്ത്രസമുച്ചയമാണെന്ന് ഓർമിപ്പിക്കുന്നുണ്ട് അവളുടെ നടത്തം. ഭൂമിയിലുള്ള എല്ലാത്തിനോടും അവൾ സ്വയം ചേർത്തുവച്ചു.\nആന്റി ഈഡിപസിന്റെ (Anti-Oedipus) ആരംഭത്തിൽ ഴിൽ ദല്യൂസും ഫെലിക്സ് ഗത്താരിയും ഗെവ്ർക് ബുഖ്‌നറുടെ (Georg Buchner) ലെൻസ് (Lenz) എന്ന ഷിസോഫ്രീനിക്ക് കഥാപാത്രത്തെ പരാമർശിക്കുന്നുണ്ട്. ഭ്രാന്താശുപത്രിയുടെ അടച്ചിട്ടമുറിയിൽ നിന്നും പ്രകൃതിയുടെ വന്യതയിലേക്ക് യാത്രപുറപ്പെടുകയാണ് ലെൻസ്. കാണുന്നതൊക്കെയും ഓരോ യന്ത്രമാണെന്ന് തിരിച്ചറിയുകയും അതിലേക്ക് സ്വയം ബന്ധിപ്പിക്കുകയും ചെയ്യുന്ന യന്ത്രപരതയാണ് ഇവിടെ ഷിസോഫ്രീനിയ. അതിൽ മനുഷ്യന് പ്രകൃതിയിൽനിന്നും വേറിട്ടൊരു നിലനിൽപ്പില്ല. അകവും പുറവും, സ്വത്വവും അപരവും, അർത്ഥവും അനർത്ഥവുമെല്ലാം അന്യോന്യം വിലയം ചെയ്ത് ഇല്ലാതെയായിമാറുന്നു. മരവും മഴവില്ലും പർവ്വത ശിഖിരങ്ങളും, ആകാശവും നക്ഷത്രങ്ങളും എല്ലാം യന്ത്രങ്ങൾ മാത്രം. അതിനോടൊക്കെ ലെൻസ് സ്വയം ബന്ധിതനായും, ബാധിതനായും നിലനിൽക്കുന്നു.\nതനിക്ക് സൂര്യകിരണങ്ങൾ പ്രസരിപ്പിക്കാൻ ശേഷിയുള്ള മലദ്വാരമുണ്ടെന്ന് (solar anus) കരുതുന്ന ജഡ്ജ് ഷ്റീബർ (Schreber). അത് കേവല രൂപകമല്ലെന്നും നന്നായി പ്രവർത്തിക്കുന്ന ഒന്നാണെന്നും ദല്യൂസും ഗത്താരിയും ഓർമിപ്പിക്കുന്നു. ഒരു യന്ത്രം മറ്റൊന്നിനോട് ബന്ധിപ്പിച്ചിരിക്കുന്നു. ഇതൊക്കെ വെറും ഭ്രമകല്പനകൾ മാത്രമാണോ? ഷ്റീബറിന് തനിക്ക് മുലകൾ മുളയ്ക്കുന്നതായി തോന്നുന്നുണ്ട്. പെൺവേഷം കെട്ടുമ്പോൾ ആയാൾ സ്വസ്ഥനാകുന്നു. ‘മുല’ എന്ന അനുഭവത്തിന് മുലയുമായി യാതൊരു രൂപസാദൃശ്യവുമില്ല. അനുഭവം തന്നെ ഒരു തീവ്രമേഖലയുടെ (zone of intensity) രൂപമെടുക്കലാണ്. അവർ തങ്ങളുടെ അനുഭവങ്ങളിലൂടെ വസ്തുക്കളിലേക്ക് ഒരു നടപ്പാലം പണിയുന്നു. വസ്തുക്കളെത്തന്നെ സൃഷ്ടിക്കുന്നു.\nസച്ചിദാനന്ദൻ ‘ഭ്രാന്തൻമാർ’ എന്ന തന്റെ കവിതയിൽ മോഹത്തിന്റെ ഈ ഉൽപാദനശേഷി കാവ്യാത്മകമായി പറഞ്ഞു വെക്കുന്നുണ്ട്:\nഭ്രാന്തരുടെ ഭാഷ സ്വപ്നത്തിന്റെതല്ല\nഭ്രാന്തരുടെ കാലം വേറൊന്നാണ്\nനമ്മുടെ ഒരു നൂറ്റാണ്ട് അവർക്കൊരു നിമിഷം മാത്രം.\nഇരുപത് ഞൊടി മതി അവർക്ക്\nആറു ഞൊടികൂടി, ബുദ്ധനിലെത്താൻ\nഇവിടെയൊക്കെ സാമൂഹികമായ വിലക്കുകളെയും കോഡുകളെ കശക്കാനും മറികടക്കാനും അവക്ക് കുറുകെ നടക്കാനും ഷിസോഫ്രീനിക്കിന് എങ്ങനെ സാധ്യമാകുന്നു എന്നതിന്റെ സൂചനകൾ വായിച്ചെടുക്കാൻ കഴിയും.\nമഴയിലും വെയിലിലും ഇരുട്ടിലും അവൾ സ്വയം കണ്ടെത്തി. ഇരുട്ടിൽ നിറയെ വവ്വാലുകൾ തൂങ്ങിയാടുന്ന, മിന്നാമിനുങ്ങുകൾ വെട്ടം തീർക്കുന്ന ഒരു മരത്തിന്റെ കീഴെ ആ നടപ്പും അസ്തമിച്ചു. അടുത്ത പ്രഭാതത്തിൽ എണ്ണമറ്റ വാഹനവ്യൂഹങ്ങൾക്കൊപ്പം അവളും മുന്നോട്ട് നടന്നു. അതിനിടെ നാട്ടിവച്ച മൈൽകുറ്റികളും സ്ഥലനാമങ്ങളും ദിശാബോർഡുകളും ഒന്നും അവളുടെ ശ്രദ്ധയിൽ പെട്ടില്ല.\n“നിങ്ങളുടെ കരച്ചിലും അട്ടഹാസങ്ങളും അലർച്ചകളും എല്ലാം കേൾക്കാനുള്ള ഹൃദയമില്ലാത്ത ചെവി അവൾക്കുണ്ട്. നിങ്ങൾ അവിടെ തുടരുന്നിടത്തോളം അവൾക്ക് നേട്ടം മാത്രമാണ്.’ ഇവിടെ ഇറങ്ങിനടക്കുന്നത് മോഹം തന്നെയാണ്. അതിന് അതിരുകളും വിലക്കുകളും ഒന്നുമറിയില്ല. അതിനെ വീട്ടിനകത്തും കുടുംബത്തിലും തളച്ചിടുകയാണ് സൈക്കോ അനാലിസിസ് ചെയ്യുന്നത്. മോഹത്തെ മെരുക്കാനും ഒതുക്കാനും സമൂഹം ഓരോ ചരിത്രസന്ധിയിലും അക്ഷീണം ശ്രമിച്ചിട്ടുണ്ട്. സൈക്കോ അനാലിസിസ് നമ്മളോട് പറയുന്നത് ഇതാണ്:\n“നീ നിന്റെ അച്ഛനെ കൊലചെയ്യരുത്. അമ്മയോടൊപ്പം ശയിക്കരുത്. അനുസരണയുള്ള പ്രജയുടെ മറുപടി ഇങ്ങനെയും: അതേ, അതുതന്നെയാണ് എനിക്കും വേണ്ടത്” (Anti-Oedipus, 114). വിലക്കുകൾ എങ്ങനെ നമ്മുടെ മോഹങ്ങളെ സൃഷ്ടിക്കുന്നു എന്ന് മിഷേൽ ഫൂക്കോയെപ്പോലുള്ള ചിന്തകർ വിശദമാക്കുന്നുണ്ട്. ദല്യൂസിലും ഗത്താരിയിലും എത്തുമ്പോൾ ഇത്തരം ദമനങ്ങളും വിലക്കുകളും മോഹത്തിന്റെ വളഞ്ഞ പ്രതിനിധാനമാണ് സാധ്യമാക്കുന്നത്. അതിനടിയിലും യഥാർത്ഥ മോഹത്തിന്റെ തിരയിളക്കങ്ങൾ ഉണ്ട്. വ്യവസ്ഥ ആ മോഹങ്ങളെ അസാധ്യമാക്കാൻ കിണഞ്ഞു പരിശ്രമമിക്കുന്നു. സിഗ്മണ്ട് ഫ്രോയ്ഡിൽ ‘ലിംഗം’ ആണ് ദമനത്തിന് ആയുധം എങ്കിൽ (കുട്ടിക്ക് അമ്മയിൽ എത്താൻ വിഘാതം അച്ഛനാ ണല്ലോ) ഴാക്ക് ലക്കാനിൽ എത്തുമ്പോൾ അതേ ‘പിതൃ അധികാരം’ ഭാഷയിലേക്ക് പറിച്ചുനടപ്പെടുകയും, അത് ‘യഥാർത്ഥ’ത്തെ (real) അസാധ്യമാക്കി നിലനിർത്തുകയുമാണ്. അങ്ങനെ തന്റെ സൈദ്ധാന്തിക വിസ്ഫോടനത്തിലൂടെ തകർക്കപ്പെട്ട പാലം ലക്കാൻ തൽസ്ഥാനത്ത് പുതുക്കിപ്പണിയുകയാണ്.\nവ്യവസ്ഥ അക്ഷീണം പ്രയത്നിക്കുന്നതും ‘മോഹവസ്തു’വിനെ അസാധ്യമാക്കാൻ തന്നെയാണ്. മോഹം നമ്മൾ സൃഷ്ടിക്കേണ്ട ഒന്നാകുമ്പോൾ മോഹനിർമ്മിതി ഒരു രാഷ്ട്രീയദൗത്യം കൂടിയായി മാറുന്നു. ‘There is no unconscious that is already there; the unconscious must be produced politically, socially, and historically’ (Anti-Oedipus, 274). ദല്യൂസിന്റെയും ഗത്താരിയുടെയും അഭിപ്രായത്തിൽ ഒരു സമൂഹം വിപ്ലവാത്മകമാവുന്നത് അത് അബോധവുമായി അല്പം മാത്രം കലഹിക്കുമ്പോഴാണ്. ഈ വിപ്ലവത്തിന്റെ ചാലകശക്തികൾ മാർക്സ് വിഭാവനം ചെയ്തത് പോലെ തൊഴിലാളിവർഗമായിരിക്കില്ല. അതുപോലെ, അങ്ങനെ ഒരു സമൂഹത്തിലേക്കെത്താൻ ഒരു പദ്ധതിയും പരിപാടിയും വിഭാവനം ചെയ്യുമ്പോൾ സമൂഹം സ്ഥൂല രാഷ്ട്രീയത്തിന്റെ ചതുപ്പലേക്ക് വീണ്ടും ആണ്ടുപോവുകയാണ് ചെയ്യുന്നത്.\nസാമുവേൽ ബക്കറ്റിന്റെ കഥാപാത്രത്തെ പോലെ, പൊലീസുകാരൻ അവളോട് പേരും നാടും ഊരും ഒക്കെ ചോദിക്കുന്നുണ്ട്. പുറപ്പെട്ടുപോകുന്ന മനുഷ്യർ സ്വന്തം പേര് പോലും മറന്നുപോകുന്നു. അന്റോണിൻ ആർത്തോഡിനെപ്പോലെ അവൾ നിലവിളിക്കുന്നു: “എനിക്ക് അച്ഛനും അമ്മയുമില്ല.” ചരിത്രത്തിലെ സകലപേരുകളും അവളുടേതാണ്.\nബക്കറ്റിന്റെ കഥാപാത്രത്തോട് പൊലീസുകാരൻ പേര് ചോദിക്കുമ്പോൾ അവൾ പറയുന്നത് ‘മേരി’ എന്നാണ്. അമ്മയുടെ പേര് ചോദിക്കുമ്പോൾ അവൾ ഒന്നും സംസാരിക്കുന്നില്ല. അമ്മയുടെ പേരും മേരി എന്ന് തന്നെയാണോ എന്ന് പൊലീസുകാരൻ ആവർത്തിക്കുമ്പോൾ ക്ഷമകെട്ട് അതേ എന്നവൾ സമ്മതിക്കുന്നു. പക്ഷെ പിന്നീട് അമ്മ ‘virgin mary’ ആണെന്ന് തിരുത്തിപ്പറയുന്നു (Anti-Oedipus, 14). ഇവിടെ ഷിസോ സമൂഹത്തിലെ കോഡുകളെ അട്ടിമറിക്കുകയും അർത്ഥമില്ലായ്മയുടെ വിസ്തൃതികളിൽ വിശ്രമിക്കുകയുമാണ്.\nആരാണ് മനുഷ്യൻ? ഉണ്മയുടെ ഇടയൻ (shepered of being) എന്ന് മാർട്ടിൻ ഹൈദഗർ പറയും. എന്നാൽ പ്രാപഞ്ചികയന്ത്രങ്ങളുടെ ശാശ്വത പരിപാലകനാണ് മനുഷ്യൻ—”the eternal custodian of the machines of the universe”—എന്ന ഉണ്മയെ സംബന്ധിച്ച അനന്യമായ യന്ത്രഭാവനയാണ് ദല്യൂസിനേയും ഗത്താരിയേയും ചിന്തയിൽ വ്യതിരിക്തമാക്കുന്നത്. മനുഷ്യൻ പ്രകൃതിയിൽ നിന്നും അഭിന്നമാവുകയും പ്രകൃതിതന്നെ ഒരു വ്യവസായശാലയായി രൂപാന്തരപ്പെടുകയുമാണ് ഇവിടെ. അവിടെ നടക്കുന്നത് ഉൽപാദനം മാത്രമാണ്. രേഖപ്പെടുത്തലിന്റെയും ഉപഭോഗത്തിന്റെയും ഉൽപാദനമുൾപ്പടെ ഉൽപാദനത്തിന്റെ തന്നെ ഉൽപാദനം (production of production) സാധ്യമാക്കുന്ന ഫാക്ടറിയാണ് പ്രകൃതി.\nമുലയും ചുണ്ടും എന്നപോലെ ഒരു യന്ത്രം മറ്റൊന്നിലേക്ക് തുറക്കുന്നു. ഒന്നിന്റെ ഒഴുക്കിന് മറ്റൊന്ന് തടയിടുന്നു, അല്ലെങ്കിൽ അതിനെ ഏറ്റെടുക്കുന്നു. മോഹം ചിതറികിടക്കുന്ന ഭാഗികവസ്തുക്കളുടെയും (part object), തുടർച്ചയായ ഒഴുക്കിന്റെയും ചേർച്ചയിലൂടെ സാധ്യമാകുന്നതാണ്. ഉൽപാദനത്തിന്റെ ഉൽപാദനമാകട്ടെ ഇത്തരം യന്ത്രയുഗ്മങ്ങളുടെ പലദിശയിലുള്ള ബന്ധങ്ങളിലൂടെ സാധ്യമാകുന്ന ഒന്നാണ്. “ഒഴുകുന്നതൊക്കെയുമായി ഞാൻ പ്രണയത്തിലാണ്. ആർത്തവകാലത്ത് ബീജാവാപം ചെയ്യാത്ത വിത്തുകളുടെ പുറത്തേക്കുള്ള ഒഴുക്കുമായി പോലും” എന്ന ഹെൻറി മില്ലറുടെ (Henry Miller) വാക്യം ദല്യൂസും ഗത്താരിയും ആന്റി ഈഡിപസിൽ ഉദ്ധരിക്കുന്നുണ്ട് (Anti-Oedipus, 5).\nഹെൻറി മിഷേയുടെ ഭ്രാന്തൻ തീൻമേശയെപ്പറ്റി (schizophrenic table) ആന്റി ഈഡിപസിൽ പരാമർശമുണ്ട് (Anti-Oedipus, 6). തുടക്കത്തിൽ അതൊരു ലളിതനിർമ്മിതിയായി തോന്നിയേക്കാമെങ്കിലും പതിയെ അത് ഒന്നിനോടൊന്ന് കൂട്ടിച്ചേർക്കപ്പെട്ടു. അതിന്റെ പ്രയോജനപ്രദമായ മേൽഭാഗം പതിയെ ലോപിച്ചുകൊണ്ടിരുന്നു. അപമാനവീകരിക്കപ്പെട്ടുകൊണ്ടിരുന്നു. അതൊരു നാട്ടു നിർമ്മിതിയോ സൗകര്യപ്രദമായതോ മധ്യവർഗത്തനിമയുള്ളതോ ഒന്നും അല്ലായിരുന്നു. ഒന്നിനും കൊള്ളാത്തതും യാതൊന്നുമായും സംവദിക്കാത്തതുമായ ഒന്ന്. ഒരു പൊട്ടയന്ത്രം എന്ന് ഒരുപക്ഷേ തോന്നിയേക്കാം. അതായത്, ഷിസോഫ്രീനിക്ക് സാർവത്രിക നിർമ്മാതാവാണ്. അവിടെ ഉൽപ്പന്നവും ഉത്പാദനവും രണ്ടല്ല.\nഅവയവബന്ധങ്ങളിലൂടെ ശരീരം സവിശേഷരീതിയിൽ സ്വയം സജ്ജമാകുന്നു. നിർദ്ദിഷ്‌ട ധർമ്മങ്ങളുള്ള അവയവങ്ങളുള്ള ജീവിയായി പരിണമിക്കുന്നു. ഈ നൈരന്തര്യത്തിൽ സകലതും ഒരുനിമിഷം നിശ്ചലമായാൽ മതിയെന്നു തോന്നാം. ഉൽപാദന വിരുദ്ധത (anti production) സകലതിനെയും സ്തംഭിപ്പിക്കുന്ന ‘മൃത്യു ചോദന’യാണ്. അത് ശരീരം ഇനിയും പ്രയോജനപ്പെടുത്താത്ത അപരസാധ്യതകളെ ഓർമപ്പെടുത്തുന്നു. സകലതും അഴിച്ചുവച്ച അവയവരഹിത പൂർണ്ണശരീരത്തിൽ കണ്ണും മൂക്കും കാതും കുടലും ഒന്നും കാണില്ല—”no mouth, no tongue, no Teeth, no larynx, no esophagus” (Anti-Oedipus, 8). സകലതും അഴിച്ചിട്ട യന്ത്രശരീരം അതിന്റെ അവയവനൈരന്തര്യത്തിന്റെ പിടിയിൽ നിന്നും സ്വതന്ത്രമായിരിക്കുന്നു. വീണ്ടും ഓടിത്തുടങ്ങാൻ പുതിയ ബന്ധങ്ങളെ കണ്ടെത്തിക്കൊണ്ടേയിരിക്കുന്നു.\nഅവളുടെ കണ്ണുകൾ എല്ലാത്തിനെയും കാഴ്ചയുടെ ഭാഷയിലേക്ക് കുറുക്കിയെടുത്തു. കാഴ്ചയുടെ വ്യാകരണത്തോട് ശബ്ദങ്ങൾ ചിലപ്പോൾ കലഹിച്ചു. ചെവികൾ എല്ലാത്തിനും കേൾവിയുടെ ഭാഷ്യം ചമച്ചു. മൂക്ക് ഒരു ഗാന്ധസാമ്രാജ്യം തന്നെ സൃഷ്ടിച്ചു.\n“മോഹം അപരന്റെ മോഹവസ്തു ആകാനുള്ള മോഹമാണ്” എന്ന് ലക്കാൻ പറഞ്ഞുവെക്കുന്നത് രാജാധികാരത്തിന് കീഴടങ്ങിജീവിക്കുന്ന പ്രജകളുടെ അഭിലാഷത്തെപ്പറ്റിയാകണം. മുതലാളിത്തത്തിലും ഇങ്ങനെ ഉടമകളുടെ ഇഷ്ടഭാജനമാകാനുള്ള അടിമമോഹം അങ്ങിങ്ങായി കാണാം. ഇതിൽ ഒളിഞ്ഞിരിക്കുന്ന അപകടം മോഹം അതിൽത്തന്നെ ‘ഇല്ലായ്മയായി’ പരിണമിക്കുകയും അത് കേവലം വിഭ്രാന്തിയും തോന്നലുകളും ഒക്കെ മാത്രമായി മാറുകയും ചെയ്യുന്നു എന്നതാണ്. മോഹം ഒരു പ്രത്യേക മനുഷ്യനോ വസ്തുവിനോ വേണ്ടിയുള്ള വാഞ്ഛ അല്ലാത്തത് കൊണ്ടുതന്നെ അതിന്റെ ലബ്ധിയിൽ സന്തുഷ്ടവുമാകുന്നുമില്ല. അത് ഇറങ്ങിനടക്കുമ്പോൾ ചുറ്റുമുള്ളതിനെ മുഴുവൻ കൂടെ നടത്തുന്നു. മുതലാളിത്തവും മനോവിഞ്ജ്നാനവും ‘അഭാവത്തെ’ മോഹത്തിന്റെ നടുക്ക് പ്രതിഷ്ഠിക്കുകയാണ്. മോഹം നമുക്ക് പ്രത്യക്ഷമാകുന്നത് അത് വസ്തുക്കളെ തമ്മിൽ യോജിപ്പിക്കുമ്പോൾ ആണ്. അതൊരു ഫാക്ടറി തന്നെയാണ്. മോഹത്തിന്റെ ഷിസോഫ്രീനിക്ക് ഒഴുക്ക് വ്യവസ്ഥയെയും അതിന്റെ നിയമങ്ങളെയും കടപുഴക്കിയുള്ള ഒന്നായത് കൊണ്ടുതന്നെ അതിനെ കുടുംബത്തിനകത്തെ അച്ഛൻ-അമ്മ-കുട്ടി എന്ന ത്രികോണത്തിൽ തളച്ചിടാൻ സാധിക്കുകയില്ല. മോഹം എപ്പോഴും അതിമോഹമാണ്. കളിമണ്ണ് പശിമയുള്ളതുകൊണ്ടുതന്നെ മൺപാത്രനിർമ്മാതാവിന്റെ കൈവിരലുകൾക്കിടയിലൂടെ എപ്പോഴും പുറത്ത് കടക്കുന്നു. ഇത് മോഹത്തിന്റെ സമൂഹ്യവിരുദ്ധതകൊണ്ടല്ല, അതിന്റെ ഒഴുക്കിൽ വ്യവസ്ഥാപിതമായ കോഡുകൾ തകരുകയും ഒരു പുതുക്രമം രൂപപ്പെടുകയുമാണ് ചെയ്യുന്നത്. അത് ശരീരങ്ങൾക്കുള്ളിലും ഇടയിലും പുതിയ ബന്ധങ്ങൾ സാധ്യമാക്കുന്നത് കൊണ്ട് തന്നെ ഉൽപാദകമാണ്. അതുപോലെ, അവിടെ നിർമ്മിതമാകുന്നത് ഭ്രമകല്പനകൾക്കപ്പുറം യഥാർത്ഥ ലോകം തന്നെയാണ്.\n“No society can tolerateaposition of real desire without it’s structure of exploitation, servitude, and hierarchy being comprised.” (Anti-Oedipus, 116) മനോലോകവും യഥാർത്ഥ ലോകവുമെന്ന് രണ്ടായി പിളർന്നപോലെ, മനോവസ്തുക്കൾ യഥാർത്ഥ വസ്തുക്കളിൽ നിന്നും വേർപിരിക്കപ്പെട്ടു. എന്നാൽ, ആഗ്രഹത്തെ യാഥാർത്ഥത്തെ നിർമ്മിക്കാനുള്ള ശേഷിയായി തിരിച്ചറിയേണ്ടത് വിപ്ലവാത്മകമായ രാഷ്ട്രീയ പ്രവർത്തനത്തിൽ അനിവാര്യമാണ്. അബോധം മായക്കാഴ്ചകളുടെയുടെയും വിഭ്രാന്തിയുടെയും ഒരു വിഹാരസ്ഥലമല്ല. മോഹം ആവശ്യത്തിൽ നിന്നും ഉടലെടുക്കുകയല്ല മറിച്ച് ‘ആവശ്യം’ (need) തന്നെ മോഹസൃഷ്ടിയാണ്. മോഹത്തെ ‘ആവശ്യത്തിലും’ ‘അഭാവത്തിലും’ ഒതുക്കുന്നത് അതിന്റെ യഥാർത്ഥത്തെ നിർമ്മിക്കാനുള്ള ശേഷിയെത്തന്നെ ഇല്ലായ്മചെയ്യലാണ്. പ്രാചീനകാലം മുതൽ ഇങ്ങോളം ‘മോഹോൽപാദനത്തിൽ’ ഇടപെടുകയും അതിനെ വരുതിയിലാക്കാൻ ശ്രമിക്കുകയും ചെയ്യുന്ന ഭരണകൂട ശ്രമങ്ങളെ ബലപ്പെടുത്തുകയാണ് സ്ഥാപനവൽകരിക്കപ്പെട്ട മനഃശാസ്ത്രവും കുടുംബവും ചെയ്യുന്നത്. മോഹത്തെ മെരുക്കി അതിനെ കുടുംബം എന്ന തൊഴുത്തിൽ കെട്ടിയിടുകയും ആളുകളെ കേവലം ആൺ/പെൺ എന്നീ കള്ളികളിൽ ഒതുക്കുകയുമാണ് മുതലാളിത്തം ചെയ്യുന്നത്.\nമോഹത്തെ കേവലം ലൈംഗിക മോഹത്തിൽ ഒതുക്കാൻ കഴിയില്ല. മുതലാളിത്തം ഉല്പാദനത്തേയും പുനരുൽപാദനത്തെയും വേർതിരിക്കുകയും ആദ്യത്തേതിനെ പൊതുവും രണ്ടാമത്തെതിനെ സ്വകാര്യവും ഗാർഹികവുമാക്കി മാറ്റുകയും ചെയ്തു. ജനിച്ചുവീഴുന്ന ഓരോ കുട്ടിയും കുടുംബത്തിനകത്ത് ആൺകുട്ടിയോ പെൺകുട്ടിയോ മാത്രമായി തിരിച്ചറിയാൻ നിർബന്ധിതരായി. പെൺകുട്ടികൾ അവരുടെ ലിംഗമില്ലായ്മ ‘അഭാവമായി’ തിരിച്ചറിയുകയും അത് തനിക്ക് കിട്ടിയ ശിക്ഷയായി കരുതി ഏറ്റുവാങ്ങി സ്വന്തം അമ്മയെത്തന്നെ ശപിക്കുകയും അച്ഛനോട് അടുക്കുകയും തുടർന്ന് ആ മോഹം മറ്റ് പുരുഷന്മാരിലേക്ക് പറിച്ചുനടുകയുമാണെന്നാണ് മനോവിജ്ഞാനീയത്തിന്റെ ഭാഷ്യം. അതുപോലെ, ആൺകുട്ടി പിതൃഅധികാരത്തിന് കീഴ്പ്പെട്ട് അമ്മയിൽ നിന്ന് അകലുകയും സ്വയം അച്ഛനായി തിരിച്ചറിഞ്ഞ്, അമ്മയോടുള്ള സ്നേഹം മറ്റ് സ്ത്രീകളിൽ തേടുകയും ചെയ്യുന്നു എന്നും മനോവിജ്ഞാനീയം വാദിക്കുന്നു. ഇവിടെ മോഹം അച്ഛനും അമ്മയും കുട്ടിയും അടങ്ങുന്ന ഒരു ത്രികോണത്തിൽ ഭദ്രമാണ്. ലക്കാൻ പിതൃഅധികാരത്തെ ഭാഷയുടെ പ്രതീകാത്മക പ്രതലത്തിലേക്ക് പുനരാനയിക്കുമ്പോഴും അതിന് ആത്യന്തികമായി പിതൃഅധികാരത്തെ മറികടക്കാൻ കഴിയുന്നില്ല.\nകുടുംബത്തിനകത്ത് തന്നെയുള്ള ലിംഗസാധ്യതകൾ അനവധിയാണ്. സ്ത്രീ/പുരുഷൻ എന്നതിനപ്പുറം സ്വവർഗാനുരാഗിയായ പുരുഷൻ- സ്വവർഗാനുരാഗിയായ സ്ത്രീ, ഭിന്നലിംഗാനുരാഗിയായ പുരുഷൻ-ഭിന്നലിംഗാനുരാഗിയായ സ്ത്രീ, ആണായി തിരിച്ചറിയുന്ന പെണ്ണിനോട് മോഹമുള്ള പുരുഷൻ, പെണ്ണായി തിരിച്ചറിയുന്ന ആണിനോട് മോഹമുള്ള സ്ത്രീ, പെണ്ണായി തിരിച്ചറിയുന്ന ആണിനോട് മോഹമുള്ള ആണായി തിരിച്ചറിയുന്ന സ്ത്രീ എന്നിങ്ങനെ കുടുംബത്തിനകത്തുതന്നെ ലിംഗസാധ്യതകൾ നിരവധിയാണ്. ഇതും പോരാതെ ആൺമീശയോട് മോഹം തോന്നുന്ന സ്ത്രീ, പെൺ മുലകളോട് താല്പര്യമുള്ള പുരുഷൻ എന്നിങ്ങനെ വീണ്ടും ഇതിനെ സന്നിഗ്ധമാക്കാം. ഇങ്ങനെയുള്ള ബഹുവിധ ലൈംഗികസാധ്യതകളെ ആണ് ഫ്രോയിഡും മനോവിജ്ഞാനീയവും ആണിലും പെണ്ണിലുമായി ഒതുക്കിയത്.\nമോഹം വിഷയിയുടെ ആന്തരികസവിശേഷതയോ കേവലം മനുഷ്യരുടെയും വസ്തുക്കളുടെയും നേർക്ക് തോന്നുന്ന ആഗ്രഹമോ അല്ല. മോഹോൽപാദനം (desiring production) സാമൂഹിക ഉല്പാദനം (social production) തന്നെയാണ്. മോഹം വ്യക്താന്തരവും സാമൂഹികവുമായ ഒന്നാണ്. അത് വസ്തുക്കളുടെയും ഒഴുക്കിന്റെയും അന്യോന്യ ബന്ധത്തിലൂടയും അനുത്സുക സമന്വയങ്ങളിലൂടെയും (passive synthesis) സാക്ഷാൽകൃതമാകുന്ന ഒന്നാണ്. അതിൽ ‘ഒഴുക്കും’ അതിന്റെ ‘വിച്ഛേദവും’ ഉൾക്കൊള്ളുന്നു. മോഹം വ്യക്തിയിലും മനുഷ്യനിലും ഒതുങ്ങുന്നതല്ല. അതെല്ലായിടത്തുമുണ്ട്. ലൈംഗികത അസംഖ്യമാണെന്ന് ദല്യൂസും ഗത്താരിയും പറയും—”not one or even two sexes, but sexes.” (Anti-Oedipus, 296)\nആന്റി ഈഡിപസിലെ ഈ വരികൾ നമ്മുടെ കേവലമായ ആൺ/പെൺ ലിംഗധാരണകളെയും അതിന്റെ വിപുലനത്തെയും ചോദ്യം ചെയ്യുന്നുണ്ട്: “ലൈംഗികത എല്ലായിടത്തുമുണ്ട്. ഒരു ഉദ്യോഗസ്ഥൻ ഫയൽ കെട്ടി പിടിച്ചിരിക്കുന്നതിൽ, ന്യായധിപൻ നീതി നിർവഹണം നടത്തുന്നതിൽ. വ്യവസായി പണമൊഴുക്കുന്നതിൽ, മുതലാളി തൊഴിലാളിക്ക് പണികൊടുക്കുന്നതിൽ, അങ്ങനെ എല്ലാത്തിലും. രൂപകങ്ങളെ കൂട്ടുപിടിക്കേണ്ട യാതൊരു ആവശ്യവും ഇല്ല, ലിബിഡോ ഏതു വഴിക്കുമുള്ള രൂപന്തരീകരണത്തിനും സദാ തയ്യാറായിരിക്കുമ്പോൾ. ഹിറ്റ്ലർ ഫാസിസ്റ്റ് ലൈംഗികതയെ ഉദ്ധരിപ്പിച്ചു നിർത്തുകയായിരുന്നു. കൊടികൾ, രാഷ്ട്രം, സൈന്യം, ബാങ്കുകൾ ഇവയൊക്കെ എത്ര മനുഷ്യരെയാണ് എണീപ്പിച്ചത്.” (Anti-Oedipus, 322-348)\nഅവൾക്ക് ഒന്നും വ്യഖ്യാനിക്കാനും വിശദീകരിക്കാനും കഴിഞ്ഞില്ല. സ്വന്തം ശരീരത്തിന്റെയും ചിന്തയുടെയും അതിരുകൾ വരക്കാൻ അവൾ ഒരിക്കലും ഒരുമ്പെട്ടില്ല. ഉള്ള് പൊള്ളയായ അവളുടെ ഇറങ്ങിനടപ്പിൽ എല്ലാം ഉണ്ടായിരുന്നു.\n1. Deleuze, Gilles, and Félix Guattari. Anti-Oedipus: capitalism and schizophrenia. Penguin, 2009.\n2. സച്ചിദാനന്ദൻ, കെ. സച്ചിദാനന്ദന്റെ കവിതകൾ. ഡി.സി ബുക്ക്സ്, 2016.\nFeatured Image: Bracha L.Ettinger


നാല് മദ്രസ വിദ്യാര്‍ഥികളെ പ്രകൃതി വിരുദ്ധപീഢനത്തിന് ഇരയാക്കിയ അധ്യാപകനെതിരെ കേസ് - MALABAR FLASH നാല് മദ്രസ വിദ്യാര്‍ഥികളെ പ്രകൃതി വിരുദ്ധപീഢനത്തിന് ഇരയാക്കിയ അധ്യാപകനെതിരെ കേസ് - MALABAR FLASH\nHome > കേരള വാര്‍ത്ത > നാല് മദ്രസ വിദ്യാര്‍ഥികളെ പ്രകൃതി വിരുദ്ധപീഢനത്തിന് ഇരയാക്കിയ അധ്യാപകനെതിരെ കേസ്\nBekal Police case Kasaragod News കേരളം കേരള വാര്‍ത്ത\nനാല് മദ്രസ വിദ്യാര്‍ഥികളെ പ്രകൃതി വിരുദ്ധപീഢനത്തിന് ഇരയാക്കിയ അധ്യാപകനെതിരെ കേസ്\nഉദുമ: വിദ്യാര്‍ത്ഥികളെ ലൈംഗികമായി പീഡിപ്പിച്ച സംഭവത്തില് മദ്രസ അധ്യാപകനെതിരെ ബേക്കല് പോലീസ് നാല് കേസെടുത്തു. കർണാടക സുള്ള്യ കല്ലുംഗുണ്ടി സ്വദേശി സിദ്ദിഖ് മൗലവി (46) ക്കെതിരെയാണ് കേസ്. ഇയാളെ പോലീസ് ചോദ്യം ചെയ്തുവരികയാണ്.[www.malabarflash.com]\nപഠിക്കാനെത്തിയ കുട്ടികളാണ് പീഡനത്തിനിരയായത്. നാല് കുട്ടികളില് നിന്നും പൊലീസ് മൊഴി എടുത്തിട്ടുണ്ട്. മറ്റുചില കുട്ടികളെ കൂടി പീഡിപ്പിച്ചതായി വിവരം ലഭിച്ചതിനാല് അവരെ കൂടി കൗണ്‍സിലിങ്ങിന് വിധേയമാക്കുമെന്ന് പോലീസ് പറഞ്ഞു.\nമദ്രസാധ്യാപകന് മറ്റെവിടെയെങ്കിലും ജോലി ചെയ്തിട്ടുണ്ടോ എന്നും പരിശോധിക്കുന്നുണ്ട്. അവിടേയും സമാന രീതിയിലുള്ള പീഡനത്തിനുള്ള സാധ്യത കണക്കിലെടുത്താണ് അന്വേഷണം മുന്നോട്ട് പോകുന്നത്.\nസുള്ള്യയിലെ വീട്ടിലെ കഴിയുന്നതിനിടെ പോലീസ് രഹസ്യമായെത്തിയാണ് കസ്റ്റഡിയിലെടുത്തത്.\nPosted by editordesk Malabarflash at 4:07:00 PM\nItem Reviewed: നാല് മദ്രസ വിദ്യാര്‍ഥികളെ പ്രകൃതി വിരുദ്ധപീഢനത്തിന് ഇരയാക്കിയ അധ്യാപകനെതിരെ കേസ് Rating:5Reviewed By: editordesk Malabarflash


കശ്മീരില് അവസരവാദം.... യുപിയിലെ കോണ്‍ഗ്രസ് ജനറല് സെക്രട്ടറി പാര്‍ട്ടി വിട്ടു, ആരോപണങ്ങള് ഇങ്ങനെ | up congress general secretary resign - Malayalam Oneindia\n41 min ago അസമിന് പിന്നാലെ ഹരിയാനയും; പൗരത്വ രജിസ്റ്റർ തയ്യാറാക്കുമെന്ന സൂചന നൽകി മനോഹർലാൽ ഖട്ടാർ\n2 hrs ago പാലായിൽ മാണി സി കാപ്പനെ സ്ഥാനാർത്ഥിയാക്കിയതിൽ പ്രതിഷേധം, എൻസിപിയിൽ പൊട്ടിത്തെറി, 42 പേർ രാജിവെച്ചു\n2 hrs ago മരടിൽ കോടതിവിധി ലംഘിച്ചത് ഫ്ലാറ്റ് നിർമാതാക്കൾ; കോടതി വിധി നടപ്പാക്കരുതെന്ന് പറയാനാകില്ലെന്ന് കാനം\n3 hrs ago അതിർത്തിയിലെ ആപ്പിൾതോട്ടങ്ങൾ ലക്ഷ്യംവെച്ച് തീവ്രവാദികൾ; വിൽപ്പന തടയാൻ ആപ്പിളുകൾ കത്തിക്കുന്നു\nകശ്മീരില് അവസരവാദം.... യുപിയിലെ കോണ്‍ഗ്രസ് ജനറല് സെക്രട്ടറി പാര്‍ട്ടി വിട്ടു, ആരോപണങ്ങള് ഇങ്ങനെ\nPublished: August72019, 20:51 [IST]\nദില്ലി: കശ്മീരിന്റെ പ്രത്യേക പദവി റദാക്കിയ നടപടിയില് പ്രതിഷേധിച്ച കോണ്‍ഗ്രസ് വീണ്ടും ഒറ്റപ്പെടുന്നു. പാര്‍ട്ടിയില് നിന്ന് ഒരു പ്രമുഖ നേതാവ് കൂടി രാജിവെച്ചിരിക്കുകയാണ്. കഴിഞ്ഞ ദിവസം പ്രമുഖ നേതാവ് രാജിവെക്കുകയും, ജോതിരാദിത്യ സിന്ധ്യ ഇതിനെ പിന്തുണയ്ക്കുകയും ചെയ്തിരുന്നു. ഇത്തവണ ഉത്തര്‍പ്രദേശ് കോണ്‍ഗ്രസ് കമ്മിറ്റി ജനറല് സെക്രട്ടറി എന്‍പി സിംഗാണ് പാര്‍ട്ടി വിട്ടിരിക്കുന്നത്.\nഅതേസമയം കോണ്‍ഗ്രസ് ക്യാമ്പാകെ ഈ നീക്കത്തില് അമ്പരപ്പിലാണ്. പ്രിയങ്ക ഗാന്ധിയുടെ ചുമതലയുള്ള യുപിയില് നിന്നാണ് ഒരു നേതാവ് രാജിവെക്കുന്നത്. അത് കോണ്‍ഗ്രസിന് ഏറ്റവും വലിയ ക്ഷീണമാണ്. കശ്മീര് വിഷയത്തില് കോണ്‍ഗ്രസ് സ്വീകരിച്ച നയം ഒട്ടം യോജിക്കാനാവാത്തതാണ് രാജി സമര്‍പ്പിച്ച് കൊണ്ട് എന്‍പി സിംഗ് പറയുന്നു. പാര്‍ട്ടിയുടെ നീക്കം തന്നെ വല്ലാതെ ആശങ്കപ്പെടുത്തിയെന്നും അദ്ദേഹം ആരോപിച്ചു.\nകോണ്‍ഗ്രസ് യുപി അധ്യക്ഷന് രാജ് ബബ്ബാറിനാണ് ഇയാള് രാജിക്കത്ത നല്‍കിയത്. പാര്‍ലമെന്റില് കോണ്‍ഗ്രസ് കശ്മീര് ബില്ലില് സ്വീകരിച്ച നയം ദേശീയ താല്‍പര്യത്തിന് എതിരാണ്. നമ്മുടെ രാജ്യത്തിന്റെ അഖണ്ഡതയ്ക്കും എതിരാണത്. ഇത് എനിക്ക് സഹിക്കാനാവില്ല. ഞാന് ജനറല് സെക്രട്ടറി സ്ഥാനം രാജിവെക്കുകയാണ്, അതോടൊപ്പം പാര്‍ട്ടിയുടെ പ്രാഥമിക അംഗത്വവും രാജിവെക്കുകയാണെന്നും സിംഗ് രാജിക്കത്തില് പറയുന്നു.\nഅതേസമയം രാജി വലിയ സംഭവമല്ലെന്ന് കോണ്‍ഗ്രസ് പറയുന്നു. പഴയ നിയമനായിരുന്നു അദ്ദേഹത്തിന്റേത്. എന്‍പി സിംഗ് കോണ്‍ഗ്രസിന്റെ സജീവ പ്രവര്‍ത്തകനല്ല. അതുകൊണ്ട് അദ്ദേഹത്തിന്റെ രാജി കോണ്‍ഗ്രസില് പ്രശ്‌നങ്ങളുണ്ടാക്കില്ല. ഇത്തരം ആളുകള് പാര്‍ട്ടിയില് നിന്ന് രാജിവെക്കാന് അവസരം നോക്കിയിരിക്കുകയാണ്. ഇതിലൂടെ ലഭിക്കുന്ന മാധ്യമശ്രദ്ധയാണ് അവരുടെ ലക്ഷ്യമെന്നും യുപി കോണ്‍ഗ്രസ് വക്താവ് സച്ചിന് റാവത്ത് പറഞ്ഞു. നേരത്തെ രാജ്യസഭാ എംപിയും ചീഫ് വിപ്പുമായി ഭുവനേശ്വര് കലിതയും രാജിവെച്ചിരുന്നു.\ncongress uttar pradesh jammu kashmir kashmir article 35a article 370 narendra modi amit shah കശ്മീര് ജമ്മു കശ്മീര് നരേന്ദ്ര മോദി അമിത് ഷാ\nup congress general secretary resign\nStory first published: Wednesday, August 7, 2019, 20:51 [IST]


Z900RS ഇന്തോനേഷ്യന് വിപണിയില് അവതരിപ്പിച്ച് കവാസക്കി - Malayalam DriveSpark\nZ900RS ഇന്തോനേഷ്യന് വിപണിയില് അവതരിപ്പിച്ച് കവാസക്കി\nUpdated: Tuesday, June 29, 2021, 22:39 [IST]\nപുതിയ Z900RS സീരീസ് സമാരംഭിച്ചുകൊണ്ട് ഇന്തോനേഷ്യന് വിപണിയില് ഉല്‍പ്പന്ന പോര്‍ട്ട്ഫോളിയോ അപ്ഡേറ്റുചെയ്തു കവാസക്കി. Z900RS, Z900RS കഫെ എന്നിങ്ങനെ രണ്ട് വേരിയന്റുകളിലാണ് മോഡല് വില്‍പ്പനയ്ക്ക് എത്തിച്ചിരിക്കുന്നത്.\nസ്റ്റാന്‍ഡേര്‍ഡ് Z900RS-ന്റെ വില 304,000,000 റിയാല് (ഏകദേശം 15.56 ലക്ഷം രൂപ), കഫെ വേരിയന്റിന് 316,000,000 (ഏകദേശം 16.18 ലക്ഷം രൂപ) ലഭ്യമാണ്. കഫെ വേരിയന്റിന് ഒരു ബിക്കിനി ഫെയറിംഗ്, ഡ്യുവല്-ടോണ് സാഡില്, വ്യത്യസ്ത ഗ്രാഫിക്‌സ് എന്നിവ ലഭിക്കുന്നുണ്ടെങ്കിലും രണ്ട് മോട്ടോര്‍സൈക്കിളുകളിലും സമാനമായ എഞ്ചിനാണ് ലഭ്യമാക്കുന്നത്.\n948 സിസി, ഇന്‍ലൈന് ഫോര്-സിലിണ്ടര്, ലിക്വിഡ്-കൂള്‍ഡ് എഞ്ചിനാണ് മോഡലുകള്‍ക്ക് കരുത്ത്. ഈ യൂണിറ്റ് 8,500 rpm-ല് 107 bhp കരുത്തും 6,500 rpm-ല് 95 Nm torque ഉം ആണ് സൃഷ്ടിക്കുന്നത്. ആറ് സ്പീഡ് ഗിയര്‍ബോക്‌സുമായി മോട്ടോര് ബന്ധിപ്പിച്ചിരിക്കുന്നത്.\nരണ്ട് മോട്ടോര്‍സൈക്കിളുകള്‍ക്കും മുന്നില് 41 mm ഇന്‍വേര്‍ട്ടഡ് ഫോര്‍ക്കുകളും, പിന്നില് ഒരു റിയര് മോണോ ഷോക്കും ഉപയോഗിക്കുന്നു. ഫ്രണ്ട് ഫോര്‍ക്കുകള് കംപ്രഷനും റീബൗണ്ട് ഡാമ്പിംഗിനും സ്പ്രിംഗ് പ്രീലോഡിനും ക്രമീകരിക്കാവുന്നവയാണ്.\nറീബൗണ്ട് ഡാമ്പിംഗിനും സ്പ്രിംഗ് പ്രീലോഡിനും റിയര് സെറ്റപ്പ് ക്രമീകരിക്കാം. മുന്‍വശത്ത് 300 mm ഡ്യുവല് ഡിസ്‌കുകളും പിന്നില് 250 mm സിംഗിള് റോട്ടറും ബ്രേക്കിംഗ് സുരക്ഷ കൈകാര്യം ചെയ്യുന്നു. ട്രാക്ഷന് കണ്‍ട്രോള് സിസ്റ്റം, എബിഎസ്, ഒരു സ്ലിപ്പര്, ഒരു അസിസ്റ്റ് ക്ലച്ച് എന്നിവ റൈഡര് എയ്ഡുകളില് ഉള്‍പ്പെടുന്നു.\nപുതിയ Z900RS ശ്രേണി മോഡലുകളുടെ ഇന്ത്യന് അവതരണം ഇതുവരെ ലഭ്യമല്ല. റെട്രോ-സ്‌റ്റൈല് മോട്ടോര്‍സൈക്കിള് ബിഎസ് IV പരിവേഷത്തില് ലഭ്യമാണ്, ഭാവിയില് ബിഎസ് VI മോഡലും ഇന്ത്യന് വിപണിയില് എത്തിയേക്കും.\nഅതേസമയം ബ്രാന്‍ഡില് നിന്നുള്ള മറ്റ് വാര്‍ത്തകള് പരിശോധിക്കുകയാണെങ്കില്, 400 സിസി ഫോര് സിലിണ്ടര് എഞ്ചിനുമായി നിഞ്ച ZX-4R എന്നൊരു മോഡലിനെ കമ്പനി അവതരിപ്പിച്ചേക്കുമെന്ന സൂചനയുണ്ട്.\nZX-6R ന് പകരം ചെറിയ ZX-25R അടിസ്ഥാനമാക്കിയാകും പുതിയ നിഞ്ച് ZX-4R ഒരുങ്ങുന്നതെന്നും സൂചനകളുണ്ട്. അതേസമയം മോഡല് സംബന്ധിച്ച കൂടുതല് വിവരങ്ങള് ഒന്നും തന്നെ കമ്പനി വെളിപ്പെടുത്തിയിട്ടില്ല. അധികം വൈകാതെ തന്നെ ഇത് സംബന്ധിച്ച വിവരങ്ങള് പുറത്തുവന്നേക്കും.\nപുതിയ കളര് ഓപ്ഷനുകളില് 2022 Ninja ZX-10R അവതരിപ്പിച്ച് Kawasaki\nപുതിയ ബേസ് വേരിയന്റിനൊപ്പം Versys 1000 നവീകരിച്ച് Kawasaki\nറെട്രോ ക്ലാസിക് ശൈലിയില് ഒരുങ്ങി Kawasaki Z650RS; ഇന്ത്യയിലേക്കും ഉടന്\nഅഡ്വഞ്ചര് ശ്രേണിയിലേക്ക് 2021 KX250, KX450 മോഡലുകളുമായി Kawasaki; വില 8 ലക്ഷം രൂപ മുതല്\n2022 മോഡൽ കവസാക്കി വൾക്കൻ എസും ഇന്ത്യയിൽ എത്തി; സ്വന്തമാക്കാൻ മുടക്കേണ്ടത് 6.10 ലക്ഷം രൂപ\nഒന്നു മിനുങ്ങിയല്ലോ, 2022 മോഡൽ കവസാക്കി Z650 ഇന്ത്യയിൽ അവതരിപ്പിച്ചു; വില 6.24 ലക്ഷം രൂപ\nKawasaki Launched 2022 Z900RS In Indonesia. Read in Malayalam.\n500 സിസി എഞ്ചിന് കരുത്തില് Royal Enfiled Himalayan; വീഡിയോ കാണാം


ഭർത്താവിനെയും3മക്കളെയും കാണാൻ മരിച്ചതിന്റെ മൂന്നാം നാൾ സ്വന്തം വീട്ടിലേക്ക് കയറിച്ചെന്ന അവൾ കണ്ടത്! – Online Media\nമക്കൾ അവരുടെ പ്രിയപ്പെട്ട അമ്മയുടെ വിയോഗത്തിൽ കരഞ്ഞു ഇരിക്കുകയായിരിക്കുമെന്നു കരുതി, ജയേട്ടൻ ഭാര്യയുടെ വിയോഗത്തിൽ സർവ്വവും നഷ്ടപ്പെട്ടവനെപോലെ ഇരിക്കുക ആവുമെന്ന് കരുതി അല്ല, മൂത്തവളായ നീനു അടുക്കളയിലായിരുന്നു. അവൾ അനിയനും അച്ഛനും ചായ ഇടുകയായിരുന്നു, ഇടക്ക് അടുപ്പത്തിരിക്കുന്ന കറി കരിഞ്ഞോ എന്നും നോക്കുന്നതുകണ്ടു. ഇന്നുവരെ അടുക്കളയുടെ പരിസത്തുവരാത്തവൾ എങ്ങനെ ഇതൊക്കെ പഠിച്ചെന്നു ഞാൻ അത്ഭുതം കൂറി. മകൻ പാത്രം കഴുകി വെക്കുകയായിരുന്നു. കഴിച്ച പാത്രം ഇരുന്നയിടത്തു നിന്ന് മാറ്റാത്തവൻ, എല്ലാ പാത്രങ്ങളും വൃത്തിയായി കഴുകി അടുക്കി വെക്കുന്നു.\nരചന: ഷെറീന കെ പി\nനയന്‍താര തട്ടമിട്ടാല് എന്റെ സാറേ, ചുറ്റിലുള്ളതൊന്നും കാണാന് പറ്റൂല; ചിത്രങ്ങള് വൈറല്\nപച്ചക്കറികൾ വിലകുറഞ്ഞതുകൊണ്ട് ഊണിനു വില 10 രൂപ കുറച്ചിരിക്കുന്നു.. മാതൃകയായി ഈ ഹോട്ടല്


അജ്ഞാത സംഘം ഫ്ലാറ്റില് അതിക്രമിച്ച് കയറി യുവതിയെ കൂട്ടബലാത്സംഗം ചെയ്തു, 15 ലക്ഷം കവര്‍ന്നു | Woman Gang Raped In Her Flat Robbed Of 15 Lakh Cash in Kolkata\nഅജ്ഞാത സംഘം ഫ്ലാറ്റില് അതിക്രമിച്ച് കയറി യുവതിയെ കൂട്ടബലാത്സംഗം ചെയ്തു, 15 ലക്ഷം കവര്‍ന്നു\nവീട്ടിൽ തനിച്ചുള്ള സമയത്താണ് അജ്ഞാതരായ മൂന്ന് യുവാക്കള് ഫ്ലാറ്റില് അതിക്രമിച്ച് കയറി യുവതിയെ കെട്ടിയിട്ട് കൂട്ട ബലാത്സംഘത്തിന് ഇരയാക്കിയത്.\nKolkata, First Published Jul 7, 2021, 7:28 PM IST\nകൊൽക്കത്ത: കൊൽക്കത്തയില് 26 കാരിയെ ഫ്ലാറ്റില് അതിക്രമിച്ച് കയറി കൂട്ട ബലാത്സംഗത്തിനിരയാക്കി. കൊൽക്കത്തയില്\nഗാർഡൻ റീച്ച് ഏരിയയിലാണ് സംഭവം. ബലാത്സംഗത്തിന് ശേഷം അക്രമി സംഘം യുവതിയുടെ ഫ്ലാറ്റില് നിന്നും 15 ലക്ഷം രൂപയും കവര്‍ന്നു. ചൊവ്വാഴ്ച ഉച്ചയോടെയാണ് ക്രൂരമായ പീഡനം നടന്നത്.\nവീട്ടിൽ തനിച്ചുള്ള സമയത്താണ് അജ്ഞാതരായ മൂന്ന് യുവാക്കള് ഫ്ലാറ്റില് അതിക്രമിച്ച് കയറി യുവതിയെ കെട്ടിയിട്ട് കൂട്ട ബലാത്സംഘത്തിന് ഇരയാക്കിയത്. യുവതി പൊലീസില് പരാതി നല്‍കിയതോടെയാണ് പീഡന വിവരം പുറത്തറിയുന്നത്. യുവതിയെ പീഡിപ്പിച്ച ശേഷം അക്രമികള് ഫ്ലാറ്റ് പരിശോധിച്ച് അവിടെയുണ്ടായിരുന്ന പണവും കവരുകയായിരുന്നു.\nസംഭവത്തില് പൊലീസ് കേസെടുത്ത് അന്വേഷണം ആരംഭിച്ചു. ഫ്ലാറ്റിലെ സിസിടിവി ദൃശ്യങ്ങള് പൊലീസ് ശേഖരിച്ചിട്ടുണ്ട്. അജ്ഞാതരായ യുവാക്കള് എങ്ങിനെ ഫ്ലാറ്റില് പ്രവേശിച്ചു എന്നും പൊലീസ് അന്വേഷിക്കുന്നുണ്ട്. പ്രതികളെ ഉടനെ തന്നെ പിടികൂടുമെന്ന് ഉദ്യോഗസ്ഥര് വ്യക്തമാക്കി.\nLast Updated Jul 7, 2021, 7:54 PM IST\nബെംഗളൂരു കൂട്ടബലാത്സംഗ കേസ്; അന്വേഷണം കേരളത്തിലേക്കും വ്യാപിപ്പിക്കും, പെൺവാണിഭ സംഘങ്ങൾക്ക് പങ്കുണ്ടെന്ന് സൂചന


August, 2016 | Metaphor\nപിന്നെയും അടൂര് ഗോപാലകൃഷ്ണന്\nAugust 19, 2016 December 31, 2016 ~ metaphoradmin ~ Leaveacomment\nഒരവസരം കൂടി (Once Again, പിന്നെയും) ലഭിച്ചിരുന്നെങ്കില് എല്ലാം ഒന്ന് മാറ്റിയെഴുതാമായിരുന്നെന്ന് പലരും ചിന്തിച്ചിരിക്കും. പുരുഷോത്തമന് നായര് ഒരൊളിച്ചോട്ടത്തിന് ശേഷം പിന്നെയും മറ്റൊരു ജീവിതത്തിലേക്ക് തിരികെ വരാന് ശ്രമിച്ചു. പക്ഷേ, അയാള് തിരസ്‌കരിക്കപ്പെട്ടു. ഇഷ്ടത്തോടെയല്ലെങ്കിലും സ്വന്തം പ്രണയിനി തന്നെ അയാളുടെ തിരിച്ചു വരവിനെ അംഗീകരിക്കാന് കൂട്ടാക്കിയില്ല.\nഞാന് ആരാണെന്ന് നിങ്ങള് അന്വേഷിക്കേണ്ടതില്ല, കാരണം എനിക്ക് തന്നെ അറിയില്ല ഞാനാരാണെന്ന് എന്നത് പുരുഷോത്തമന് നായരുടെ (ദിലീപ്) വാക്കുകളാണ്. യാഥാര്‍ത്ഥ്യവും ഭ്രമവും തമ്മിലുള്ള, ഒട്ടും വേര്‍പെടുത്താനാവാത്ത ഇഴചേരല് മുഖാമുഖം മുതല്‍ക്കുള്ള അടൂര് ചിത്രങ്ങളില് പലതിലും കാണാന് പറ്റും. അനന്തരം എന്ന സിനിമ ഫാന്റസിയും റിയാലിറ്റിയും തമ്മിലുള്ള ചൂതുകളിയാണ്. മാറിവരുന്ന പുരുഷോത്തമന് നായര് (സുബോധ് ഭാവെ) ആദ്യം പേടിപ്പെടുത്തുന്നതും പിന്നീട് സഹതാപമുണര്‍ത്തുന്നതുമായ യാഥാര്‍ത്ഥ്യമായിരുന്നു ദേവിക്കെങ്കില് (കാവ്യ മാധവന്) അവളുടെ സഹോദരന് (ഇന്ദ്രന്‍സ്) അതൊരു സ്വപ്‌നമാണ്. ഉള്ളില് അലിവിന്റെ ഉറവ പൊട്ടിയൊലിപ്പിച്ച സ്വപ്‌നം.\n2008 ലാണ് അടൂര് ഗോപാലകൃഷ്ണന്റെ ഒരു പെണ്ണും രണ്ടാണും എന്ന സിനിമ റിലീസ് ചെയ്തത്. എട്ടു വര്‍ഷത്തെ ഇടവേളയ്ക്ക് ശേഷമാണ് പിന്നെയും ഒരടൂര് ചിത്രം. അടൂരിന്റെ ഫ്രെയിമുകള് അടൂരിന്റെ മാത്രം ഫ്രെയിമുകളാണ്. ജീവിതത്തിന്റെ ഇരുട്ടും വെളിച്ചവും ഇത്രയും ഫലപ്രദമായി ആവിഷ്‌കരിക്കാന് മറ്റാര്‍ക്കും സാധിച്ചെന്നു വരില്ല. ലൈറ്റിങ്, ഫ്രെയിം കോമ്പോസിഷന് എന്നിവയില് അതീവ സൂക്ഷ്മത പുലര്‍ത്തുന്ന അടൂരിന്റെ ചിത്രങ്ങള് ഭാവുകത്വ നിര്‍മിതിയില് പശ്ചാത്തലസംഗീതം വഹിക്കുന്ന പങ്കിന്റെ ഏറ്റവും മികച്ച അടയാളങ്ങളാണ്. പുതിയ സിനിമയിലും ആ വൈദഗ്ദ്യം അനുഭവിക്കാന് സാധിക്കും. എം.ജെ രാധാകൃഷ്ണന് (കാമറ), ബി അജിത് കുമാര് (എഡിറ്റിങ്), ബിജിബാല് (സംഗീതം) എന്നിവരുടെ പ്രതിഭയും ഇതിന് ശക്തി പകര്‍ന്നു.\nകുറ്റകൃത്യമാണ് പിന്നെയും എന്ന ചിത്രത്തിന്റെ പശ്ചാത്തലം. എട്ടു വര്‍ഷം മുന്നേ തകഴിക്കഥകളെ ആസ്പദമാക്കി ഒരു പെണ്ണും രണ്ടാണും എന്ന പേരില് അദ്ദേഹം പറഞ്ഞ, കള്ളന്റെ മകന്, നിയമവും നീതിയും, ഒരു കൂട്ടുകാരന്, പങ്കിയമ്മ എന്നീ നാല് കഥകളുടെയും പശ്ചാത്തലം കുറ്റകൃത്യങ്ങള് തന്നെ. ആ സിനിമയ്ക്ക് അടൂര് ഇംഗ്ലീഷില് നല്‍കിയ പേര് A Climate for Crime എന്നായിരുന്നു. കുറ്റങ്ങളെ സാമൂഹ്യപശ്ചാത്തലങ്ങളുമായി ബന്ധപ്പെടുത്തുന്ന ആ സിനിമയില് മറ്റ് അടൂര് ചിത്രങ്ങളിലെന്ന പോലെ സൂക്ഷ്മതലരാഷ്ട്രീയമുണ്ട്. കുറ്റം തന്നെയാണ് നിഴല്‍ക്കുത്തിന്റെയും പ്രമേയം. അതിലാകട്ടെ, നിരപരാധിയെന്ന് നീതിപീഠത്തിനടക്കം ബോധ്യമുള്ള ഒരാളുടെ മേല് കുറ്റം അടിച്ചേല്‍പിക്കപ്പെടുകയാണ്. സ്ഥാപിത മത രാഷ്ട്രീയ വ്യവസ്ഥകള്‍ക്കു നേരെ തൊടുക്കുന്ന നിശിതവിമര്‍ശവുമാണ് നിഴല്‍ക്കുത്ത്. കാലം തീര്‍ത്തും മാറിനില്‍ക്കുന്നു എന്ന സവിശേഷതയും അടൂര് ചിത്രങ്ങള്‍ക്കുണ്ട്. നിഴല്‍ക്കുത്തിലും മതിലുകളിലുമൊക്കെ തിരുവിതാംകൂര് രാജാക്കന്മാരുടെയും ബ്രിട്ടീഷ് വാഴ്ചയുടെയും കഥകള് പറയുമ്പോഴും ആനുകാലികരാഷ്ട്രീയത്തെ കൃത്യമായും അവ പ്രതിക്കൂട്ടില് നിര്‍ത്തുന്നുണ്ട്. നിരൂപകരില് പലരും ഫ്യൂഡല് എന്നാക്ഷേപിക്കുന്ന, സദാചാര മൂല്യങ്ങളുടെ കാര്യത്തിലും അടൂര് സിനിമകള് പ്രതിബദ്ധമാണ്. എന്നാല് ഈ സൂക്ഷ്മരാഷ്ട്രീയത്തിലേക്ക് പിന്നെയും പോകുന്നില്ല. എന്നാല് വൈയക്തികമായ കുറ്റകൃത്യങ്ങള്‍ക്കു പിന്നിലും പ്രവര്‍ത്തിക്കുന്ന സാമൂഹികബോധത്തെ അത് അടയാളപ്പെടുത്തുന്നുണ്ട് താനും. അതിനാല്‍ത്തന്നെ ഈ സിനിമ ഒരു അരാഷ്ട്രീയ സിനിമയല്ല.\nപിന്നെയും എന്ന സിനിമയുടെ പ്രമേയം ഉടലെടുക്കുന്നത് ഒരു യഥാര്‍ത്ഥസംഭവത്തില് നിന്നാണ്. 1984ല് കേരളത്തെ ഞെട്ടിക്കുകയും വിസ്മയിപ്പിക്കുകയും സംഭവമായിരുന്നു സുകുമാരക്കുറുപ്പ് സംഭവം. ഫിലിം റപ്രസന്റേറ്റീവ് ചാക്കോയെ കാറിലിട്ട് കൊന്ന് കാറടക്കം കത്തിച്ചു കളഞ്ഞ കേസിലെ സുകുമാരക്കുറുപ്പ് ഇന്നും അജ്ഞാതനാണ്. ജീവിച്ചിരിപ്പുണ്ടോ, മരിച്ചോ എന്നതില്‍പ്പോലും അഭ്യൂഹങ്ങളാണ്.\nനിരന്തരം പ്രണയലേഖനങ്ങളെഴുതിയിരുന്ന ഒരു കാലത്തില് നിന്ന് പ്രായോഗിക ജീവിതത്തിലേക്ക് ഒട്ടും പ്രായോഗിക ബുദ്ധിയില്ലാതെ എടുത്തു ചാടിയ ആളാണ് പുരുഷോത്തമന് നായര്. ജോലിയില്ലാതെ വിവാഹം കഴിച്ചത് ഗുരുതരമായ ഉത്തരവാദിത്തവിലോപമാണ് എന്ന് കുറ്റപ്പെടുത്തിയ ഇന്റര്‍വ്യൂ ബോഡ് അംഗങ്ങളോട് അയാളക്കാര്യം സമ്മതിക്കുകയും ചെയ്യുന്നുണ്ട്. വീടിന്റെയും കുടുംബത്തിന്റെയും ഭാരം ഭാര്യയുടെ ചുമതലയിലായി. അനുഭവങ്ങള് ദേവിയില് പാരുഷ്യം സൃഷ്ടിക്കുമ്പോഴും അയാള് കാല്‍പനിക ലോകത്ത് വിരാജിക്കാനാണ് ശ്രമിക്കുന്നത്. വാണ്ടഡ് കോളങ്ങള് സ്ഥിരമായി നോക്കുകയും ഇന്റര്‍വ്യൂകളില് കൃത്യമായി പങ്കെടുക്കുകയും അതിനെക്കാള് കൃത്യമായി ഓരോ ഇന്റര്‍വ്യൂവിലും പരാജയപ്പെടുകയും ചെയ്യുക എന്നതിനപ്പുറം സ്വന്തമായി ഒരു വഴി കണ്ടെത്താന് അയാള്‍ക്ക് സാധിക്കുമായിരുന്നില്ല. എന്നാല് പണമുണ്ടാകുമ്പോള് മാത്രം മനുഷ്യന് കരഗതമാകുന്ന മൂല്യത്തെ അയാള് ജീവിതത്തിലൂടെ അനുഭവിച്ചറിഞ്ഞു.\nഒടുക്കം അയാള് ഒരു കടുംകൈക്ക് മുതിരുന്നത് അതിനാലാവാം. അപ്പോഴും എളുപ്പവഴിയാണ് അയാള് തേടുന്നത്. ഭര്‍ത്താവിന്റെ മദ്യപാനവും ധൂര്‍ത്തും മൂലം കഷ്ടത്തിലായ സഹോദരിയുടെ (സൃന്ദ അഷബ്) ദുരിതങ്ങള് അയാള്‍ക്കു മുന്നിലുണ്ടെങ്കിലും അവള്‍ക്കു വേണ്ടി വല്ലതും ചെയ്യാനും അയാള്‍ക്ക് ഭാര്യയുടെ സഹായം വേണ്ടിയിരുന്നു. അതേസമയം കൊടും കുറ്റകൃത്യത്തിന് അയാള് മുതിരുന്നതാകട്ടെ, ഇക്കാരണത്താലൊന്നുമല്ല താനും. പണത്തോട് അയാള്‍ക്ക് പെട്ടെന്നുണ്ടാകുന്ന അഭിനിവേശത്തിന് സഹോദരിയുടെ കഷ്ടപ്പാടുകള് പോലും കാരണമായിത്തീരുന്നില്ല.\nഎന്നാല് ചില കാര്യങ്ങളില് ചില പോരായ്മകള് അനുഭവപ്പെട്ടതും പറയട്ടെ. ചിത്രത്തില് വരുന്ന പോലീസുകാരില് മിക്കവരും വാര്‍ദ്ധക്യത്തിലെത്തി നില്‍ക്കുന്നവരാണ്. റിട്ടയര്‍മെന്റ് പ്രായം കഴിഞ്ഞവര് എന്ന് തോന്നും. സംഭാഷണങ്ങള് അപൂര്‍വം ചിലേടങ്ങളിലെങ്കിലും നാടകീയമായിപ്പോയെന്ന് തോന്നി. എല്ലാറ്റിലുമുപരി കുറ്റകൃത്യത്തില് പങ്കു ചേരാനുള്ള, ദേവിയുടെ അച്ഛന്റെയും അമ്മാവന്റെയും (നെടുമുടി വേണു, വിജയരാഘവന്) തീരുമാനത്തിന് വിശ്വസനീയമായ സ്വാഭാവികത ഫീല് ചെയ്യുന്നില്ല.\nനിരാശപ്പെടുത്തിയ ഘടകങ്ങൾ വേറെയുമുണ്ട്. സ്വയംവരം മുതൽ എലിപ്പത്തായം ഉൾപ്പെടെ കഥാപുരുഷൻ വരെയുള്ള സിനിമകളിസലൂടെ പ്രേക്ഷകനെ സംവാദാത്മകമായ ഒരു തലത്തിലേക്ക് കൈപിടിച്ച് കൊണ്ടുപോയ ആളാണ് അടൂർ. അനന്തരം പോലുള്ള സിനിമകളാകട്ടെ, ജീവിതത്തിൽ യാഥാർത്ഥ്യത്തിൽ നിന്ന് വേർപെടുത്താനാവാത്ത ഭ്രമാത്മകതകളെ അഭിമുഖീകരിക്കുന്നു. സീതയും ഉണ്ണിയും അജയനും കാളിയപ്പനും കുഞ്ഞുണ്ണിയും തൊമ്മിയുമൊക്കെ നമുക്ക് ചുറ്റിലുമുള്ളവർ തന്നെയായിരുന്നു. അല്ല, നമ്മൾ തന്നെയായിരുന്നു. ആ ഒരു താദാത്മ്യം ഈ സിനിമയിൽ കാണാനില്ല. ഒരുപക്ഷേ കഥ പറഞ്ഞവസാനിപ്പിക്കുന്ന, പ്രേക്ഷകന് ഒന്നും ചെയ്യാനില്ലാത്ത അടൂർ സിനിമയുമായിരിക്കും പിന്നെയും.\nഅപ്പോഴും ലോകസിനിമാ പ്രേക്ഷകൻ അടൂരിനെ കാത്തിരിക്കുന്നു എന്നതും യാഥാർത്ഥ്യമാണ്.


അഭിമാന നേട്ടവുമായി ഇന്ത്യന് ശാസ്‌ത്രജ്ഞര്; ഭൂമിയില്‍നിന്ന് 600 പ്രകാശവര്‍ഷം അകലെ പുതിയ ഗ്രഹം കണ്ടെത്തി |\nഅഭിമാന നേട്ടവുമായി ഇന്ത്യന് ശാസ്‌ത്രജ്ഞര്; ഭൂമിയില്‍നിന്ന് 600 പ്രകാശവര്‍ഷം അകലെ പുതിയ ഗ്രഹം കണ്ടെത്തി\nഅഹമ്മദാബാദിലെ ഫിസിക്കല് റിസര്‍ച്ച് ലബോട്ടറിയിലെ ശാസ്ത്രജ്ഞരാണ് ഗ്രഹം കണ്ടെത്തിയത്. തദ്ദേശീയമായി വികസിപ്പിച്ച അഡ്വാന്‍സ് റേഡിയല് വെലോസിറ്റി സാങ്കേതിക വിദ്യ ഉപയോഗിച്ചാണു ഗ്രഹം കണ്ടുപിടിച്ചത്. ഗ്രഹം കണ്ടെത്താന് ഏകദേശം ഒന്നരവര്‍ഷത്തോളം വേണ്ടിവന്നു. ഇതോടെ നക്ഷത്രങ്ങളെ ഭ്രമണം ചെയ്യുന്ന ഗ്രഹങ്ങളെ കണ്ടെത്തിയ രാജ്യങ്ങളുടെ പട്ടികയില് ഇന്ത്യയും ഇടംപിടിച്ചു.


Fri Jul 10 2020 19:28:38 GMT+0530 (India Standard Time)\nവ്യാജ വാര്‍ത്ത നല്‍കിയ ചാനലിനും അതിന്റെ എഡിറ്റര് സുരേഷ് ചാവങ്കെക്കുമെതിരേ മലബാര് ഗോള്‍ഡ് ഡയറക്ടര് എം പി അഹമ്മദ് നല്‍കിയ മാനനഷ്ടക്കേസിലാണ് കോടതി ഉത്തരവ്.\nMTP14 March 2019 9:23 AM GMT\nന്യൂഡല്‍ഹി: മലബാര് ഗോള്‍ഡ് ജ്വല്ലറിക്കെതിരേ വ്യാജ വാര്‍ത്ത നല്‍കിയ സുദര്‍ശന് ടിവി ചാനലിന് പിഴ. കോഴിക്കോട് സബ് കോടതിയാണ് ചാനല് അരക്കോടി രൂപ പിഴയടക്കാന് ഉത്തരവിട്ടത്. വ്യാജ വാര്‍ത്ത നല്‍കിയ സംഘപരിവാര ബന്ധമുള്ള ചാനലിനും അതിന്റെ എഡിറ്റര് സുരേഷ് ചാവങ്കെക്കുമെതിരേ മലബാര് ഗോള്‍ഡ് ഡയറക്ടര് എം പി അഹമ്മദ് നല്‍കിയ മാനനഷ്ടക്കേസിലാണ് കോടതി ഉത്തരവ്.\nചൊവ്വാഴ്ച്ച നടന്ന വാദം കേള്‍ക്കലില് ഡല്‍ഹി ആസ്ഥാനമായി പ്രവര്‍ത്തിക്കുന്ന ചാനലും എഡിറ്റര് സുരേഷ് ചാവങ്കെയും കുറ്റക്കാരാണെന്ന് കോടതി കണ്ടെത്തി. അര കോടി രൂപ നഷ്ടപരിഹാരം നല്‍കാനും കോടതി ചെലവുകള് കെട്ടിവയ്ക്കാനും കോടതി ഉത്തരവിട്ടു.\nദുബയ് ആസ്ഥാനമായി പ്രവര്ത്തിക്കുന്ന കമ്പനി നടത്തിയ പാകിസ്താന് സ്വാതന്ത്ര്യ ദിനാഘോഷം മലബാര് ഗോള്‍ഡ് ചെന്നൈയില് നടത്തിയതാണെന്ന രീതിയില് വാര്‍ത്ത നല്‍കുകയാണ് ചാനല് ചെയ്തത്. 2016 ആഗസ്ത് 20നാണ് ചാനല് മലബാര് ഗോള്‍ഡിനെക്കുറിച്ച് മോര്‍ഫ് ചെയ്ത ദൃശ്യങ്ങള് ഉള്‍പ്പെടുത്തി വ്യാജ വാര്‍ത്ത പുറത്തുവിട്ടത്. ബിസിനസ് എതിരാളികള്‍ക്ക് വേണ്ടി ദുരുദ്ദേശത്തോട് കൂടിയാണ് ചാനല് ഈ വാര്‍ത്ത പുറത്തിവിട്ടതെന്ന് മലബാര് ഗോള്‍ഡ് ആരോപിക്കുന്നു\nsudarshan tv malabar gold മലബാര് ഗോള്‍ഡ് സുദര്‍ശന് ടിവി


10,000 രൂപയുടെ വിതരണം എത്രയും വേഗം പൂര്‍ത്തിയാക്കുമെന്ന് മന്ത്രിസഭ ഉപസമിതി\nUpdated: September 4, 2018, 3:54 PM IST\nതിരുവനന്തപുരം: പ്രളയക്കെടുതിയില് വീടുകളില് നാശനഷ്ടമുണ്ടായ കുടുംബങ്ങള്‍ക്ക് താല്‍ക്കാലിക ആശ്വാസമായി നല്‍കുന്ന 10,000 രൂപയുടെ വിതരണം എത്രയും വേഗം പൂര്‍ത്തിയാക്കാന് മന്ത്രിസഭ ഉപസമിതിയോഗം തീരുമാനിച്ചു. ഇത് സംബന്ധിച്ച വിവരശേഖരണവും പരിശോധനയും ഉള്‍പ്പെടെയുളള നടപടിക്രമങ്ങള്‍ക്ക് കൂടുതല് ഉദ്യോഗസ്ഥരെ നിയോഗിക്കാനും യോഗം തീരുമാനിച്ചു.\nഎലിപ്പനി ഉള്‍പ്പെടെയുളള രോഗങ്ങള് പ്രതിരോധിക്കുന്നതിന് ഊര്‍ജിതമായ നടപടികള് സ്വീകരിക്കാന് യോഗം തീരുമാനിച്ചു. എലിപ്പനി പ്രതിരോധ മരുന്ന് ആവശ്യത്തിന് സ്റ്റോക്കുണ്ട്. രോഗം വന്ന് മരിച്ചവരില് ഒരാളൊഴികെ ആരും പ്രതിരോധ മരുന്ന് കഴിച്ചവരല്ലെന്ന് ആരോഗ്യവകുപ്പ് ചീഫ് സെക്രട്ടറി രാജീവ് സദാനന്ദന് യോഗത്തില് റിപ്പോര്‍ട്ട് ചെയ്തു. രോഗം വരാന് സാധ്യതയുണ്ടെന്ന് മനസ്സിലാക്കി 60 ലക്ഷം പ്രതിരോധ ടാബ് ലറ്റ് പ്രളയബാധിത പ്രദേശങ്ങളില് വിതരണം ചെയ്തിരുന്നു. എന്നാല് മരുന്ന് ലഭിച്ചവര് തന്നെ അത് കഴിക്കാന് തയ്യാറാകാതിരുന്നതാണ് പ്രശ്‌നമായതെന്ന് അദ്ദേഹം പറഞ്ഞു.\nമാലിന്യസംസ്‌കരണം ഊര്‍ജിതമായി നടത്തും. ഇതിനകം 32,000 ടണ് അജൈവമാലിന്യം ശേഖരിച്ചിട്ടുണ്ട്. വീടുകളില് ബാക്കിയുളള അജൈവ മാലിന്യങ്ങള് വളന്റിയര്‍മാരെ അയച്ച് ശേഖരിക്കും. 160 പഞ്ചായത്തുകളില് മാലിന്യം ശേഖരിച്ചുവയ്ക്കാനുളള സ്ഥലം ലഭിച്ചിട്ടുണ്ട്. വെള്ളം കയറിയ വീടുകളില് 12,900 വീടുകളേ ഇനി വൃത്തിയാക്കാനുളളു. സ്‌കൂള് ശുചീകരണം പൂര്‍ത്തിയായി.


ഫേസ്ബുക്കിനെ മറികടന്ന് വാട്‌സ്ആപ്പ്; ഉപയോക്താക്കളുടെ എണ്ണം 100 കോടി പിന്നിട്ടു | Keralabhooshanam.com | Breaking News, Latest News, Kerala, India and World news\nBy KB KTYM on 02/02/2016 Comments Off on ഫേസ്ബുക്കിനെ മറികടന്ന് വാട്‌സ്ആപ്പ്; ഉപയോക്താക്കളുടെ എണ്ണം 100 കോടി പിന്നിട്ടു\nരണ്ട് വര്‍ഷം പിന്നിടുന്ന ഈ വേളയില് ലോകത്ത് ഏറ്റവും കൂടുതല് ജനങ്ങള് ഉപയോഗിക്കുന്ന ആശയവിനിമയ ഉപാധിയായി വാട്‌സ് ആപ്പ് മാറിയിരിക്കുന്നത്.\nന്യുയോര്‍ക്ക്: ഫേസ്ബുക്കിന്റെ മെസ്സേജിങ് സര്‍വീസായ വാട്‌സ്ആപ്പ് ഉപയോക്താക്കളുടെ എണ്ണം 1 ബില്യണ് പിന്നിട്ടു. ഫേസ്ബുക്ക് സ്ഥാപകന് മാര്‍ക് സുക്കര്‍ബര്‍ഗാണ് ഈ വിവരം ലോകത്തെ അറിയിച്ചത്. വാട്‌സ് ആപ്പ് കോ ഫൗണ്ടര്‍മാരായ ജാന് കോറത്തേയും ബ്രയണ് ആക്ടനേയും അദ്ദേഹം അഭിനന്ദിക്കുകയും ചെയ്തു.\n2014ലാണ് വാട്‌സ് ആപ്പ് മെസേജിങ് ആരംഭിക്കുന്നത്. 19 ബില്യണ് ഡോളറായിരുന്നു ഇതില് കമ്പനി മുതല്‍മുടക്കിയത്. രണ്ട് വര്‍ഷം പിന്നിടുന്ന ഈ വേളയില് ലോകത്ത് ഏറ്റവും കൂടുതല് ജനങ്ങള് ഉപയോഗിക്കുന്ന ആശയവിനിമയ ഉപാധിയായി വാട്‌സ് ആപ്പ് മാറിയിരിക്കുന്നത്. ഫേസ്ബുക്കില് ജോയിന് ചെയ്യുന്ന ആളുകളുടെ ഇരട്ടിയാണ് വാട്‌സ്ആപ്പ് ഉപയോക്താക്കളുടെ എണ്ണമെന്ന് സുക്കര്‍ബര്‍ഗ് പറഞ്ഞു.\nവരിസംഖ്യ നിര്‍ത്തലാക്കി വാട്‌സ് ആപ്പ് സേവനം പൂര്‍ണമായും സൗജന്യമാക്കാനുള്ള ശ്രമം കമ്പനി നടത്തുമെന്നും ഫേസ്ബുക്ക് സ്ഥാപകന് പറയുന്നു. ലോകത്തെ ഏഴില് ഒരാള് വാട്‌സ് ആപ്പ് ഉപയോഗിക്കുന്നവരാണ്. വരും വര്‍ഷങ്ങള്‍ക്കുള്ളില്6ബില്യണ് ഉപയോക്താക്കളെ വാട്‌സ് ആപ്പിലേക്ക് കൊണ്ടുവരാന് കഴിയുമെന്നാണ് പ്രതീക്ഷിക്കുന്നതെന്ന് സുക്കര്‍ബര്‍ഗ് പറഞ്ഞു.\n# WhatsApp, #sukerburg, facebook\nഫേസ്ബുക്കിനെ മറികടന്ന് വാട്‌സ്ആപ്പ്; ഉപയോക്താക്കളുടെ എണ്ണം 100 കോടി പിന്നിട്ടു added by on 02/02/2016


രാജ്യം കടന്നുപോകുന്നത് അതികഠിനമായ സാഹചര്യങ്ങളിലൂടെ; ആശങ്ക പരസ്യമാക്കി ചീഫ് ജസ്റ്റിസ്-Chief Justice SA Bobde about CAA , CAB Protests\nChief Justice Sa Bobde About Caa Cab Protests\nപൗരത്വ ഭേദഗതി നിയമം ഭരണഘടനാപരം ആണെന്ന് പ്രഖ്യാപിക്കണമെന്ന് ആവശ്യപ്പെട്ടുള്ള ഹര്‍ജി പരിഗണിക്കുമ്പോഴാണ് ചീഫ് ജസ്റ്റിസ് ഇങ്ങനെയൊരു പരാമര്‍ശം നടത്തിയത്\nJanuary 09, 2020 05:16:42 pm\nന്യൂഡല്‍ഹി: പൗരത്വ ഭേദഗതി നിയമവുമായി ബന്ധപ്പെട്ട് ആശങ്ക അറിയിച്ച് ചീഫ് ജസ്റ്റിസ് എസ്.എ.ബോബ്‌ഡെ. അതികഠിനമായ സാഹചര്യങ്ങളിലൂടെയാണ് രാജ്യം കടന്നുപോകുന്നതെന്ന് ചീഫ് ജസ്റ്റിസ് പറഞ്ഞു.\nപൗരത്വ ഭേദഗതി നിയമം ഭരണഘടനാപരം ആണെന്ന് പ്രഖ്യാപിക്കണമെന്ന് ആവശ്യപ്പെട്ടുള്ള ഹര്‍ജി പരിഗണിക്കുമ്പോഴാണ് ചീഫ് ജസ്റ്റിസ് ഇങ്ങനെയൊരു പരാമര്‍ശം നടത്തിയത്. അടിയന്തരമായി ഹര്‍ജി പരിഗണിക്കമെന്ന ആവശ്യം ചീഫ് ജസ്റ്റിസ് നിരാകരിച്ചു.\nRead Also: വേദിയിൽ ‘റൗഡി ബേബി’യായി സായ് പല്ലവി; വൈറൽ വീഡിയോ\n“പൗരത്വ ഭേദഗതി നിയമവുമായി ബന്ധപ്പെട്ട് രാജ്യത്ത് ഒട്ടേറെ അക്രമ സംഭവങ്ങളും പ്രതിഷേധങ്ങളുമാണ് നടക്കുന്നത്. വളരെ കഠിനമായ സാഹചര്യങ്ങളിലൂടെയാണ് രാജ്യം കടന്നുപോകുന്നത്. സമാധാനം കൊണ്ടുവരികയാണ് ആദ്യം വേണ്ടത്. നിയമം ഭരണഘടനാപരമാണെന്ന് പ്രഖ്യാപിക്കല് അല്ല സുപ്രീം കോടതി ജോലി. മറിച്ച് നിയമത്തിന്റെ നിയമസാധുത പരിശോധിക്കുകയാണ് കോടതി ചെയ്യുന്നത്” ചീഫ് ജസ്റ്റിസ് പറഞ്ഞു.\nചീഫ് ജസ്റ്റിസിനു പുറമേ ജസ്റ്റിസുമാരായ ബി.ആര്.ഗവായ്, സൂര്യ കാന്ത് എന്നിവരടങ്ങിയ മൂന്നംഗ ബഞ്ചാണ് ഹര്‍ജി പരിഗണിച്ചത്. പൗരത്വ ഭേദഗതി നിയമത്തിന്റെ സാധുത ചോദ്യം ചെയ്തുള്ള ഹര്‍ജികള് രാജ്യത്ത് നടക്കുന്ന പ്രതിഷേധങ്ങളും അക്രമങ്ങളും അവസാനിച്ച ശേഷം പരിഗണിക്കാമെന്ന് ബഞ്ച് നിലപാടെടുത്തു.


മാധ്യമപ്രവര്‍ത്തകര്‍ക്കെതിരെ സൈബര് ആക്രമണം; ശക്തമായ നടപടിയെടുക്കുമെന്ന് മുഖ്യമന്ത്രി | Cm on cyber attack against journalists\nവ്യാജവാര്‍ത്തകള് ബോധപൂര്‍വ്വം പ്രചരിപ്പിക്കുന്ന കേന്ദ്രങ്ങളുമുണ്ട്. അത് കണ്ടെത്തുന്നതിനടക്കം പ്രത്യേക സംവിധാനം ഒരുക്കിയിട്ടുണ്ട്...\nThiruvananthapuram, First Published Aug 11, 2020, 7:08 PM IST\nതിരുവനന്തപുരം: മാധ്യമപ്രവര്‍ത്തകര്‍ക്കെതിരെ നടക്കുന്ന സൈബര് ആക്രമണത്തില് ശക്തമായ നടപടിയെടുക്കുമെന്ന് മുഖ്യമന്ത്രി പിണറായി വിജയന്. ആക്രമണം ആര്‍ക്കെതിരെ ആയാലും നടപടിയെടുക്കും. ഇത്തരം വ്യക്തിഹത്യകളില്‍നിന്ന് സൈബര് ഇടങ്ങൡ നിന്ന് മാത്രമല്ല, എല്ലായിടത്തുനിന്നും ഒഴിഞ്ഞുനില്‍ക്കണമെന്നും മുഖ്യമന്ത്രി പറഞ്ഞു.\nവ്യാജവാര്‍ത്തകള് ബോധപൂര്‍വ്വം പ്രചരിപ്പിക്കുന്ന കേന്ദ്രങ്ങളുമുണ്ട്. അത് കണ്ടെത്തുന്നതിനടക്കം പ്രത്യേക സംവിധാനം ഒരുക്കിയിട്ടുണ്ട്. ഈ സംവിധാനത്തിന് നല്ല ഫലം സൃഷ്ടിക്കാനാകുമെന്നാണ് കരുതുന്നത്. എന്നാല് ഇതില് ചില പ്രയാസങ്ങളുണ്ട്. കുറേക്കൂടി നിയമപരമായ കരുത്ത് വേണം. അതുമായി ബന്ധപ്പെട്ട പൊതു അഭിപ്രായം പരിശോധിക്കണം. അധിക്ഷേപിക്കുന്ന വാര്‍ത്തകള് തയ്യാറാക്കാല്, തെറ്റായ കാര്യങ്ങള് പ്രചരിപ്പിക്കല്, ആള്‍മാറാട്ടം , എന്തും വിളിച്ചുപറയല് എന്നിവ ശക്തമായി കൈകാര്യം ചെയ്യണമെന്നും മുഖ്യമന്ത്രി വ്യക്തമാക്കി.\nമാധ്യമപ്രവര്‍ത്തകര്‍ക്കെതിരെയുള്ള സൈബര് അതിക്രമങ്ങള് ഹൈടെക് ക്രൈം എന്‍ക്വയറി സെല്, പോലീസ് സൈബര് ഡോം എന്നിവ അന്വേഷിക്കും. ഇതു സംബന്ധിച്ച് സംസ്ഥാന പൊലീസ് മേധാവി ലോക് നാഥ് ബെഹ്‌റ ബന്ധപ്പെട്ടവര്‍ക്ക് നിര്‍ദ്ദേശം നല്‍കിയതായി കേരള പൊലീസ് അറിയിച്ചു. പത്രപ്രവര്‍ത്തക യൂണിയനും മാധ്യമപ്രവര്‍ത്തകരും ഡിജിപിക്ക് നല്‍കിയ പരാതിയുടെ അടിസ്ഥാനത്തിലാണ് നടപടി.\nLast Updated Aug 11, 2020, 7:23 PM IST


എന്റെ സായു; മകൾക്കരികിൽ തിരിച്ചെത്തിയ സന്തോഷത്തിൽ സിതാര-Sithara Krishnakumar shares photo of daughter Savan Rithu | Indian Express Malayalam\nsithara krishnakumar shares photo of daughter savan rithu\nമകൾക്കൊപ്പം ചിലവിടുന്ന ഏറ്റവും വിലപ്പെട്ട നിമിഷങ്ങൾ. ഇരുവരും ഏറ്റവും സുരക്ഷിതമായ കൈകളിലാണ് ആ നിമിഷങ്ങളിൽ എന്ന് സിതാര പറയുന്നു\nJanuary 12, 2020 10:55:16 am\nചിത്രയ്ക്കും സുജായ്ക്കും ശേഷം മലയാളികൾ ഒരേ പോലെ സ്നേഹിച്ച ഒരു ഗായികയുണ്ടെങ്കിൽ അത് സിതാര കൃഷ്ണകുമാർ ആയിരിക്കും. ഒന്നിനു പിറകെ ഒന്നായി ഹിറ്റ് ഗാനങ്ങൾ മലയാളിക്കു സമ്മാനിക്കുന്നത് ഒരു ശീലമാക്കി മാറ്റിയ ഗായിക. അതും ഓരോന്നും മറ്റൊന്നിൽ നിന്ന് അങ്ങേയറ്റം വ്യത്യസ്തം. ഏതു പാട്ടും സിതാരയുടെ കൈയിൽ ഭദ്രമാണ്. സിതാരയെ പോലെ തന്നെ മകൾ സായു എന്ന സാവൻ ഋതുവിനേയും ഇഷ്ടമാണ് ആരാധകർക്ക്.\nതന്റെ ബാൻഡായ പ്രൊജക്ട് മലബാറിക്കസിന്റെ സംഗീത പരിപാടിയുമായി ഷാർജയിലായിരുന്നു സിതാര. പരിപാടിക്ക് ശേഷം മകൾ സായുവിനടുത്ത് തിരിച്ചെത്തിയ സന്തോഷം സിതാര പങ്കുവയ്ക്കുകയാണ്. ഇരുവരും കെട്ടിപ്പിടിച്ച് കിടക്കുന്ന ചിത്രം പോസ്റ്റ് ചെയ്തുകൊണ്ട് ‘വീട്ടിൽ തിരിച്ചെത്തി’ എന്ന് സിതാര പറയുന്നു. മകൾക്കൊപ്പം ചിലവിടുന്ന ഏറ്റവും വിലപ്പെട്ട നിമിഷങ്ങൾ. ഇരുവരും ഏറ്റവും സുരക്ഷിതമായ കൈകളിലാണ് ആ നിമിഷങ്ങളിൽ എന്ന് സിതാര പറയുന്നു.\nസായു പലതവണ പ്രേക്ഷകർക്ക് മുന്നിൽ പ്രത്യക്ഷപ്പെട്ടിട്ടുണ്ട്. ആദ്യം ‘മുപ്പൊഴുതും ഉന് കര്‍പനൈകള്’ എന്ന ചിത്രത്തിലെ സിതാര കൃഷ്ണകുമാര് പാടിയ ‘കണ്‍കള് നീയേ കാട്രും നീയേ’ എന്ന ഗാനത്തിന്റെ അതിമനോഹരമായ ഒരു കവര് വേര്‍ഷനിൽ സിതാരയോടൊപ്പം സായു എത്തി.\nBack home !! #safesthands #saiu #daughter #preciousmoments\nA post shared by Sithara Krishnakumar (@sitharakrishnakumar) on Jan 11, 2020 at 7:54pm PST\nപിന്നീട് ഉയരെ എന്ന ചിത്രത്തിലെ സിതാര തന്നെ പാടിയ ഹിറ്റ് ഗാനം നീ മുകിലോ പാടി ഇരുവരും മലയാളികളുടെ ഹൃദയം കവർന്നു. ഇതിന്റെ വീഡിയോ സിതാര തന്നെ തന്റെ ഫെയ്‌സ്ബുക്കില് പോസ്റ്റ് ചെയ്തിരുന്നു. വീണ്ടും മകൾക്കൊപ്പം മറ്റൊരു പാട്ടും പാടി പ്രിയ ഗായിക എത്തി. ബിജു മേനോനും സംവൃത സുനിലും മുഖ്യ വേഷങ്ങളിൽ എത്തിയ സത്യം പറഞ്ഞാ വിശ്വസിക്കുവോ എന്ന സിനിമയിലെ സിതാര തന്നെ ആലപിച്ച ‘പുലരിപ്പൂ പോലെ ചിരിച്ചും’ എന്ന ഗാനമാണ് ഒരു യാത്രക്കിടയിൽ ഇരുവരും ചേർന്ന് പാടിയത്. സുജേഷ് ഹരി രചിച്ച ഗാനത്തിന് സംഗീതം നൽകിയത് വിശ്വജിത്താണ്.\nഎന്നാൽ ‘തണ്ണീർമത്തൻ ദിനങ്ങൾ’ എന്ന ചിത്രത്തിലെ ‘ഈ ജാതിക്കാ തോട്ടം’ എന്ന പാട്ട് പാടുന്ന സായുവിന്റെ വീഡിയോ ആയിയിരുന്നു സോഷ്യൽ മീഡിയയിൽ തരംഗമായത്. ആസ്വദിച്ച് പാട്ടിൽ നന്നായി മുഴുകി ഇടയ്ക്ക് രണ്ട് സ്റ്റെപ്പൊക്കെ ഇട്ടാണ് സായു ജാതിക്കാ തോട്ടം പാടുന്നത്. വല്യ സ്റ്റാറിന്റെ കുഞ്ഞി സ്റ്റാർ എന്നു പറഞ്ഞ് സംഗീത സംവിധായകൻ ജസ്റ്റിൻ വർഗീസ് ആയിരുന്നു വീഡിയോ പങ്കുവച്ചത്.\nWeb Title: Sithara krishnakumar shares photo of daughter savan rithu\nഅടിമുടി ദുരൂഹത; ഞെട്ടിക്കുന്ന ഫസ്റ്റ് ലുക്കുമായി മമ്മൂട്ടിയുടെ ‘ദ പ്രീസ്റ്റ്’


ബി നെഗറ്റീവ്... | 4PM News\nലോകം മുഴുവൻ ഇന്ന് എയ്ഡ്സ് ദിനമായി ആചരിക്കുകയാണ്. 78 മില്യൺ ജനങ്ങളാണ് ഇന്ന് ലോകമെന്പാടുമായി എച്ഐവി പോസിറ്റീവ് ആയി ജീവിക്കുന്നത്. എച്ച്ഐവി എന്നത് ഹ്യുമൻ ഇമ്മ്യൂണോ ഡെഫിഷ്യൻസി എന്ന പേരിലുള്ള ഒരു വൈറസ് ആണ്. എന്നാൽ എയ്ഡ്‌സ് എന്നത് ഒരു രോഗാവസ്ഥയാണ്. എച്ച്ഐവി ബാധിച്ചാൽ അത് നമ്മുടെ രോഗപ്രതിരോധ ശേഷിയെ നശിപ്പിക്കുന്നു. ഇത് രോഗങ്ങൾ നമ്മുടെ ശരീരത്തിലേയ്ക്ക് പെട്ടെന്ന് പ്രവേശിക്കാൻ കാരണമാകുന്നു. ഇത്തരത്തിൽ പ്രതിരോധ ശക്തി നഷ്ടപ്പെട്ട രോഗാവസ്ഥയെയാണ് എയ്ഡ്‌സ് എന്നു പറയുന്നത്. എച്ച്ഐവി വൈറസ് ഒരാളിൽ നിന്നും മറ്റൊരാളിലേയ്ക്ക് പകരും. എന്നാൽ എയ്ഡ്‌സ് എന്ന രോഗാവസ്ഥ ഒരാളിൽ നിന്നും മറ്റൊരാളിലേക്ക് പകരില്ല.\nഈ രോഗം റിപ്പോർട്ട് ചെയ്യപ്പെട്ടതിന് ശേഷം 35 മില്യൺ ജനങ്ങൾക്ക് അവരുടെ ജീവൻ നഷ്ടമായിട്ടുണ്ട്. ഇതുവരെ ശാസ്ത്രീയമായ രീതിയിൽ തെളിയക്കപ്പെട്ട ഒരു മരുന്നും ഈ രോഗത്തിനെതിരെ മനുഷ്യന് കണ്ടെത്താൻ കഴിഞ്ഞിട്ടില്ല. അതേസമയം 2030ഓടെ ഈ വിപത്തിനെഭൂമുഖത്ത് നിന്ന് തുടച്ചു നീക്കും എന്ന പ്രതിജ്ഞയാണ് മനുഷ്യരാശിമൊത്തമായി ഏറ്റെടുത്തിരിക്കുന്നത്. 18 മില്യൺ ആളുകൾ ഇന്ന് എയ്ഡ്സിനെതിരെയായ പ്രതിരോധ ചികിത്സകൾക്ക് വിധേയരാകുന്നുണ്ട്. ആഫ്രിക്കയിലാണ് ഏറ്റവുമധികം എയ്ഡ്സ് രോഗികൾ ഇന്നുള്ളത്. എച്ഐവി ബാധിതരിൽ ക്ഷയം, ക്യാൻസർ, ഹെപ്പടൈറ്റിസ് സി പോലെയുള്ള മറ്റു രോഗങ്ങളും പെട്ടന്നുണ്ടാകുന്നു.\nഈ രോഗം ഇതുവരെ ഇല്ലാതായിട്ടില്ല. അതുകൊണ്ട് വേണ്ടത് വ്യക്തിഗതമായ ശ്രദ്ധയാണ്. ജനനം മുതൽ മരണം വരെയുള്ള ഇടവേളയിൽ ജീവിതത്തെ കുറിച്ച് അൽപ്പം കരുതൽ ഉണ്ടാകുന്നത് എയ്ഡ്സ് എന്ന മാരകരോഗത്തെ തടഞ്ഞുനിർത്താൻ തീർച്ചയായും സഹായിക്കും. നാളിത് വരെയായി എയ്ഡ്സ് നിയന്ത്രണത്തിൽ നമ്മൾ നേടിയിട്ടുള്ള വിജയം പ്രതീക്ഷ നൽകുന്നത് തന്നെയാണ്. പക്ഷെ അത് അലംഭാവത്തിനുള്ള കാരണമാകരുത്. മരുന്ന് കണ്ടെത്തുന്നത് വരേയ്ക്കും പ്രതിരോധം തന്നെയാണ് ഈ രോഗത്തിനെ നേരിടാനുള്ള പോം വഴി. ഒപ്പം വരാതെ നോക്കലും.\nപ്രവാസലോകത്ത് പ്രത്യേകിച്ച് ബാച്ചിലർ ആയി കഴിയുന്നവരിൽ നൂല് പോയ പട്ടം പോലെ ജീവിക്കുന്ന നിരവധി പേരുണ്ട്. ഇവിടെ പലയിടങ്ങളിലും തോന്നുന്നത് പോലെ ജീവിക്കാനുള്ള അവസരങ്ങളും ധാരാളമുണ്ട്. വഴിവിട്ട ലൈംഗിക ബന്ധങ്ങൾ അതുകൊണ്ട് തന്നെ പലരുടെയും ജീവിതത്തിന്റെ തന്നെ ഭാഗമാണ്. എയ്ഡ്സ് പോലെയുള്ള മാരക രോഗങ്ങൾ ഇങ്ങിനെ സന്പാദിച്ച് അത് നാട്ടിലെ പ്രിയപ്പെട്ടവർക്കും എത്തിക്കുന്നവരും ഏറെയാണ്. അത്തരം ആളുകൾ ദയവ് ചെയ്ത് പരിശോധനകൾ നടത്താൻ ശ്രമിക്കുക. അറിഞ്ഞു കൊണ്ട് മറ്റൊരാളെ കൂടി ഈ മഹാരോഗത്തിന്റെ ഇരയാക്കാതിരിക്കുക. വഴിപിഴച്ച ലൈംഗികത കൊണ്ട് മാത്രമല്ല എയ്ഡ്സ് വരുന്നത് എന്ന കാര്യം വിസ്മരിക്കുന്നില്ല. പ്രത്യേകിച്ച് ചെറിയ കുഞ്ഞുങ്ങൾക്കൊക്കെ ഈ രോഗം അമ്മയിൽ നിന്നും പകരുന്നുണ്ട്. അതേസമയം എയ്ഡ്‌സ് രോഗികളെ അംഗീകരിക്കാനുള്ള മനസ്സ് ഉണ്ടാക്കിയെടുക്കാൻ ഇനി പൊതുസമൂഹത്തിന് കഴിയേണ്ടതുണ്ട്. ഒപ്പം അവരും ഈ ലോകത്തിന്റെ ഭാഗമാണെന്ന് അംഗീകരിക്കാനുള്ള മനോഭാവവും നമുക്ക് ഉണ്ടാകണം. ഒന്നിച്ചു നിന്ന് പോരാടിയാൽ തീർച്ചായായും നമുക്കും ഉറപ്പിച്ച് പറയാം ബി നെഗറ്റീവ് എന്ന് !!\nഅഗ്നിപഥങ്ങളിൽ ഒരു നായകൻ


കബാലിക്കെതിരായ റിവ്യൂകളോട് സംവിധായകന് പറയാനുള്ളത്\nFirst Published Jul 24, 2016, 5:52 AM IST\nകബാലി ബോക്സ് ഓഫീസുകളില് റെക്കോഡ് സൃഷ്ടിക്കുമ്പോഴും ചിത്രത്തെക്കുറിച്ച് സമിശ്രമായ അഭിപ്രായങ്ങളാണ് ഉയരുന്നത്. ചിത്രം പ്രതീക്ഷിച്ച രീതിയില് ഉയര്‍ന്നില്ലെന്ന അഭിപ്രായത്തോട് സംവിധായന് പി.രഞ്ജിത്ത് തന്നെ പ്രതികരിക്കുന്നു.\nചിത്രത്തിന്‍റെ എതിരായി വരുന്ന റിവ്യൂവും ഞാന് കേട്ടിട്ടുണ്ട്. എന്നാല് ആദ്യമേ ഞാന് സൂചിപ്പിച്ചിരുന്നു. ഇത് മറ്റൊരു രീതിയിലുള്ള പടമാണെന്ന്. അതിനാല് തന്നെ ഇത്തരം റിവ്യൂകളില് വലിയ ആശങ്കയില്ല. ബോക്സ്ഓഫീസ് റിപ്പോര്‍ട്ടുകള് ചിത്രത്തിന് അനുകൂലമാണ്.\nഅറുപത് വയസിനോട് അടുത്ത ഒരു അധോലോക നായകന്‍റെ പ്രണയവും ഇമോഷനുമാണ് ഞാന് ചിത്രീകരിക്കാന് ശ്രമിച്ചത്, ചിത്രം പ്രതീക്ഷിച്ചത് പോലെ പോരാ എന്ന് പറയുന്നവര് പോലും രജനീകാന്ത് നന്നായി അഭിനയിച്ചു എന്ന് പറയുന്നു അത് തന്നെ ഒരു വിജയമായി ഞാന് കരുതുന്നു. മലേഷ്യന് തമിഴര്, ചിത്രത്തില് പറയുന്ന രാഷ്ട്രീയം ഇതോക്കെ ചര്‍ച്ചയാകുന്നു എന്നത് സന്തോഷം നല്‍കുന്ന കാര്യമാണ്.


‘ഇതു സംബന്ധിച്ച യാതൊരു ഫയലും ഈ സര്‍ക്കാരിന്റെ കാലത്ത് മന്ത്രിമാരാരും കണ്ടിട്ടില്ല.’\nപിണറായി വിജയന് മുഖ്യമന്ത്രി  \nPublished on : 27 Dec, 2019 , 9:48 am\nസംസ്ഥാനത്ത് ഡിറ്റെന്‍ഷന് സെന്ററുകള് സ്ഥാപിക്കാന് സര്‍ക്കാര് പദ്ധതിയിടുന്നു എന്ന പ്രചാരണം വസ്തുതാവിരുദ്ധമാണെന്ന് സംസ്ഥാന സര്‍ക്കാര്. ദി ഹിന്ദു ദിനപത്രത്തില് 'സ്റ്റേറ്റ് പ്ലാന്‍സ് ഡീറ്റെന്‍ഷന് സെന്റര്' എന്ന വാര്‍ത്തയില് ആരോപിക്കുന്നതു പോലൊരു തീരുമാനം സംസ്ഥാന സര്‍ക്കാര് കൈക്കൊണ്ടിട്ടില്ലെന്ന് മുഖ്യമന്ത്രിയുടെ ഓഫീസ് വ്യക്തമാക്കി. വാര്‍ത്തയുമായി ബന്ധപ്പെട്ട് ചില കേന്ദ്രങ്ങള് നടത്തുന്നത് വ്യാജ പ്രചാരണം നടത്തുകയാണ്. ഏഴുവര്‍ഷം മുമ്പ് 2012 ആഗസ്റ്റില് ഡിറ്റന്‍ഷന് സെന്റര് സ്ഥാപിക്കണം എന്ന് കേന്ദ്രസര്‍ക്കാര് എല്ലാ സംസ്ഥാനത്തെയും ആഭ്യന്തര സെക്രട്ടറിമാരെ ഒരു കത്ത് മുഖേന അറിയിച്ചിരുന്നു. അനധികൃതമായി രാജ്യത്ത് പ്രവേശിക്കുകയോ, വിസ, പാസ്‌പോര്‍ട്ട് കാലാവധി തീര്‍ന്ന ശേഷവും അനധികൃതമായി രാജ്യത്ത് തുടരുകയോ ചെയ്യുന്ന വിദേശികളെയും, ശിക്ഷാ കാലാവധി പൂര്‍ത്തിയാക്കി അവരുടെ രാജ്യത്ത് തിരിച്ചുപോകുന്നതിനുള്ള നിയമനടപടികള്‍ക്കായി കാത്തിരിക്കുന്ന വിദേശികളെയും രാജ്യം വിടുന്നതുവരെ നിരീക്ഷണത്തില് പാര്‍പ്പിക്കാന് ഇത്തരം സെന്റര് സ്ഥാപിക്കണമെന്നാണ് കേന്ദ്രം ആവശ്യപ്പെട്ടത്. ഇതിനായുള്ള പ്രൊപ്പോസല് സമര്‍പ്പിക്കണമെന്നാണ് കത്തിന്റെ ഉള്ളടക്കമെന്നും മുഖ്യമന്ത്രിയുടെ ഓഫീസ് പറഞ്ഞു.\nമുഖ്യമന്ത്രിയുടെ ഓഫീസിന്റെ പ്രസ്താവന\nസംസ്ഥാനത്ത് ഡിറ്റെന്‍ഷന് സെന്ററുകള് സ്ഥാപിക്കാന് സര്‍ക്കാര് പദ്ധതിയിടുന്നു എന്ന പ്രചാരണം വസ്തുതാവിരുദ്ധമാണ്. ദി ഹിന്ദു ദിനപത്രത്തില് 'സ്റ്റേറ്റ് പ്ലാന്‍സ് ഡീറ്റെന്‍ഷന് സെന്റര്' എന്ന വാര്‍ത്തയില് ആരോപിക്കുന്നതു പോലൊരു തീരുമാനം സംസ്ഥാന സര്‍ക്കാര് കൈക്കൊണ്ടിട്ടില്ല. അതുമായി ബന്ധപ്പെട്ട് ചില കേന്ദ്രങ്ങള് നടത്തുന്നത് വ്യാജ പ്രചാരണമാണ്.\nഏഴുവര്‍ഷം മുമ്പ് 2012 ആഗസ്റ്റില് ഡിറ്റന്‍ഷന് സെന്റര് സ്ഥാപിക്കണം എന്ന് കേന്ദ്രസര്‍ക്കാര് എല്ലാ സംസ്ഥാനത്തെയും ആഭ്യന്തര സെക്രട്ടറിമാരെ ഒരു കത്ത് മുഖേന അറിയിച്ചു. അനധികൃതമായി രാജ്യത്ത് പ്രവേശിക്കുകയോ, വിസ, പാസ്‌പോര്‍ട്ട് കാലാവധി തീര്‍ന്ന ശേഷവും അനധികൃതമായി രാജ്യത്ത് തുടരുകയോ ചെയ്യുന്ന വിദേശികളെയും, ശിക്ഷാ കാലാവധി പൂര്‍ത്തിയാക്കി അവരുടെ രാജ്യത്ത് തിരിച്ചുപോകുന്നതിനുള്ള നിയമനടപടികള്‍ക്കായി കാത്തിരിക്കുന്ന വിദേശികളെയും രാജ്യം വിടുന്നതുവരെ നിരീക്ഷണത്തില് പാര്‍പ്പിക്കാന് ഇത്തരം സെന്റര് സ്ഥാപിക്കണമെന്നാണ് കേന്ദ്രം ആവശ്യപ്പെട്ടത്. ഇതിനായുള്ള പ്രൊപ്പോസല് സമര്‍പ്പിക്കണമെന്നാണ് കത്തിന്റെ ഉള്ളടക്കം.\nഭരണഘടനാ സംരക്ഷണ സമിതിയുമായി സര്‍ക്കാര്; മനുഷ്യചങ്ങലയില് യുഡിഎഫിനെയും പങ്കെടുപ്പിക്കാന് നീക്കം\nഈ കത്തിന്റെ അടിസ്ഥാനത്തില് 2015 നവംബര് നാലിന് ആഭ്യന്തര വകുപ്പ് യോഗം വിളിച്ചുചേര്‍ത്തു. അന്നത്തെ ഡിജിപിയും എഡിജിപി ഇന്റലിജന്‍സും, ജയില് വകുപ്പ് ഐജിയും ഉള്‍പ്പെടെ ആ യോഗത്തില് പങ്കെടുത്തു. യോഗത്തിന്റെ തീരുമാനപ്രകാരം സംസ്ഥാനത്ത് അടിയന്തിരമായി അത്തരം സെന്ററുകള് സ്ഥാപിക്കാന് നിശ്ചയിച്ചു. അവ സാമൂഹ്യ നീതി വകുപ്പിന്റെ കീഴിലാവണമെന്നും ആവശ്യമായ കെട്ടിടം വകുപ്പ് കണ്ടെത്തണമെന്നും തീരുമാനിച്ചു. പ്രവര്‍ത്തനത്തിനാവശ്യമായ സ്റ്റാഫിനെ പോലീസ് വകുപ്പ് നിശ്ചയിക്കണമെന്നും തീരുമാനിച്ചു. പോലീസ്-ജയില് വകുപ്പുകള്‍ക്ക് പുറത്താവണം അത്തരം സെന്ററുകള് സ്ഥാപിക്കേണ്ടത് എന്നും യോഗം തീരുമാനിച്ചു.\nഡിറ്റന്‍ഷന് സെന്റര് സ്ഥാപിക്കുന്നതിനാവശ്യമായ ശുപാര്‍ശ സമര്‍പ്പിക്കാന് 2016 ഫെബ്രുവരി 29ന് സാമൂഹ്യനീതി വകുപ്പ് ഡയറക്ടറെ ചുമതലപ്പെടുത്തി. തുടര്‍ന്ന് പ്രസ്തുത ആവശ്യത്തിനായി സാമൂഹ്യനീതി ജില്ലാ ഓഫീസറും ജില്ലാ പോലീസ് സൂപ്രണ്ടും ചേര്‍ന്ന മാനേജിംഗ് കമ്മിറ്റിയെ ചുമതലപ്പെടുത്താമെന്നും നിശ്ചയിച്ചു. ഇത് സംബന്ധിച്ച് എത്രപേരെ പാര്‍പ്പിക്കേണ്ടിവരും എന്നതുള്‍പ്പെടെയുടെ വിവരങ്ങള് സാമൂഹ്യനീതി വകുപ്പ് ഡയറക്ടറോട് സെക്രട്ടറിയേറ്റിലെ സാമൂഹ്യനീതി വകുപ്പ് ആവശ്യപ്പെട്ടു. തുടര്‍ന്ന് ഈ വിശദാംശങ്ങള് സംസ്ഥാന ക്രൈം റെക്കോര്‍ഡ്‌സ് ബ്യൂറോയോടും ചോദിച്ചു. ഇതു സംബന്ധിച്ച ഒരു വിവരവും റെക്കോര്‍ഡ്‌സ് ബ്യൂറോ ഇതുവരെ നല്‍കിയിട്ടില്ല. നേരത്തെ അയച്ച കത്തുമായി ബന്ധപ്പെട്ട റിമൈന്‍ഡറുകള് തുടര്‍ച്ചയായി കേന്ദ്രസര്‍ക്കാരില് നിന്ന് വകുപ്പുകള്‍ക്ക് വരുന്ന സാഹചര്യം ഉണ്ടായിട്ടുണ്ട്.


Emalayalee.com - ഉബറിന്റെ ഫ്‌ലയിംഗ് ടാക്‌സി ഇന്ത്യയിലേയ്‌ക്കും\nഉബറിന്റെ ഫ്‌ലയിംഗ് ടാക്‌സി ഇന്ത്യയിലേയ്‌ക്കും\nഉബറിന്റെ പുതിയ ഫ്‌ലയിംഗ് ടാക്‌സി സര്‍വീസ് ഇന്ത്യയിലേക്കും വ്യാപിപ്പിക്കുന്നതിന് ഉബര് എയര് ഒരുങ്ങുന്നു. ഓസ്‌ട്രേലിയയിലെ മെല്‍ബണിലാണ് കമ്പനി ഭാവിയുടെ വ്യക്തിഗത ഗതാഗത സംവിധാനമായ ഫ്‌ലയിംഗ് ടാക്‌സി അവതരിപ്പിക്കുന്നത്.\n`ഭാവിയില് വളരെയേറെ മാര്‍ക്കറ്റ് സാധ്യത കാണുന്നതിനാല് ഇന്ത്യയില് ഞങ്ങള്‍ക്ക് ഏറെ താത്‌പര്യമുണ്ട്' ഉബര് എലിവേറ്റിന്റെ ഹെഡ് എറിക് അലൈസന് പറഞ്ഞു.\nഅമേരിക്കയിലെ ഡാലസ്, ലോസ് ഏഞ്ചല്‍സ് എന്നീ നഗരങ്ങളിലാണ് കമ്പനി ഇതിന്റെ പൈലറ്റ് പ്രോജക്ട് അവതരിപ്പിച്ചത്. മുംബൈ, ഡല്‍ഹി, ബെംഗളൂരു എന്നീ നഗരങ്ങള് പരീക്ഷണ പറക്കല് നടത്തുന്നതിനുള്ള ലിസ്റ്റില് ഉബര് ഉള്‍പ്പെടുത്തിയിട്ടുണ്ട്.\n2023- ല് ഈ ഫ്‌ലയിംഗ് ടാക്‌സി വാണിജ്യാടിസ്ഥാനത്തില് അവതരിപ്പിക്കാനാണ് പദ്ധതി. മെല്‍ബണിന് പുറമെ മൂന്ന് നഗരങ്ങളില് കൂടി ഇത് കൊണ്ട് വരും. ഇതില് ഒന്ന് ഒരു ഇന്ത്യന് നഗരമായിരിക്കുമെന്നാണ് സൂചന. ദുബായിലും ഇതിന്റെ ട്രയല് നടത്തിയിരുന്നു. പൈലറ്റില്ലാതെ പറക്കുന്ന ചെറിയ വിമാനങ്ങളാണ് സര്‍വീസിന് ഉപയോഗിക്കുന്നത്.\nവൈദ്യുതിയിലാണ് ഇവ പ്രവര്‍ത്തിക്കുന്നത്. ഉബര് കാറുകള് ബുക്ക് ചെയ്യുന്ന രീതിയില് തന്നെ മൊബൈല് ആപ്പ് വഴി ഇവ ബുക്ക് ചെയ്യാം. ഹെലികോപ്‌റ്ററുകള്, ഡ്രോണുകള്, ചെറിയ എയര്‍ക്രാഫ്‌റ്റുകള്, ജെറ്റ് പവറുള്ള വാഹനങ്ങള് എന്നിവ ഈ സര്‍വീസിനായി ഉപയോഗിക്കും. കുറഞ്ഞ ഏരിയയില് കുത്തനെ ഉയരാനും താഴാനും കഴിവുള്ള വാഹനങ്ങളാണ് ഇവ.\n500 തത്തകളെ കടത്താന് ശ്രമിച്ചു; രണ്ട് പേര് പിടിയില്\nബിന്‍ലാദന് മകന് ഹംസ ബിന്‍ലാദന് കൊല്ലപ്പെട്ടു; സ്ഥിരീകരിച്ച് ഡൊണാള്‍ഡ് ട്രംപ്\nനെടുങ്കണ്ടം കസ്റ്റഡി മരണം; എസ്.ഐ സാബുവിന്റെ ജാമ്യം റദ്ദാക്കണമെന്ന് സര്‍ക്കാര് സുപ്രീംകോടതിയില്\nവിക്രം ലാന്‍ഡര്; പ്രതീക്ഷകള് അവസാനിക്കുന്നു; നിരാശ\nപന്തളത്ത് വൃദ്ധന്റ മൃതദേഹം വീട്ടില് കത്തിക്കരിഞ്ഞ നിലയില് കണ്ടെത്തി\nകേരള ഷോളയാര് ഡാമിന്റെ പ്രദേശത്ത് കളക്ടര് ഓറഞ്ച് അലേര്‍ട്ട് പ്രഖ്യാപിച്ചു\nകടപ്പുറത്ത് പെടക്കണ മത്തിയുമായി തിരമാലകള് എത്തി; ഉടുമുണ്ടിലും കൈയില് കിട്ടിയ കവറുകളിലും വാരി നിറച്ച് നാട്ടുകാര്\nപണപ്പെരുപ്പം നിയന്ത്രണത്തില്, ആശങ്കപ്പെടേണ്ടതില്ല: നിര്‍മല സീതാരാമന്


year end 2018; Simone Biles, Novak Djokovic - Malayalam MyKhel\n» 2018ലെ മികച്ച കായിക താരങ്ങളായി സിമോണ് ബില്‍സും നൊവാക്ക് ദ്യോക്കോവിച്ചും\nദില്ലി: 2018ല് മികവുറ്റ പ്രകടനം നടത്തിയ 20 കായിക താരങ്ങളില് അമേരിക്കന് വനിതാ ജിംനാസ്റ്റിക്‌സ് താരം സിമണ് ബില്‍സും ടെന്നീസ് താരം നൊവാക്ക് ദ്യോക്കോവിച്ചും. ഇഎസ്പിഎന് ആണ് കായിക താരങ്ങളെ തെരഞ്ഞെടുത്തത്. ഈ വര്‍ഷം ഓരോ കായിക ഇനത്തിലും ഉന്നതമായ പ്രകടനം കാഴ്ചവെച്ചവര് പട്ടികയില് ഉള്‍പ്പെട്ടിട്ടുണ്ട്.\nപട്ടികയില് ഒന്നാം സ്ഥാനത്ത് സിമോണ് ഇടംനേടിയപ്പോള് ഒരു അത്‌ലറ്റിന് ലഭിക്കുന്ന വലിയ ബഹുമതികൂടിയായി അത്. ഫുട്‌ബോള്‍താരം ലൂക്കാ മോഡ്രിച്ച് പട്ടികയില് ഏഴാം സ്ഥാനത്താണ്. ടെന്നീസ് താരം സിമോണ ഹാലപ് ഒന്‍പതാമതും, ദ്യോക്കോവിച്ച് പത്താം സ്ഥാനത്തും ഇടംപിടിച്ചു. ഫോര്‍മുലവണ് താരം ലൂയിസ് ഹാമില്‍ട്ടണ് പന്ത്രണ്ടാം സ്ഥാനത്താണ്.\nപട്ടികയില് ഉള്‍പ്പെട്ട ഭൂരിപക്ഷംപേരും അമേരിക്കക്കാരാണെന്ന പ്രത്യേകതകൂടിയുണ്ട്. ലോക ചാമ്പ്യന്‍ഷിപ്പില് നാല് സ്വര്‍ണമെഡലുകള് നേടിയതാണ് സിമോണിന്റെ സ്ഥാനാരോഹണത്തിന് കാരണമായത്. ലോക ഫുട്‌ബോളര്, ബാലണ് ദ്യോര് അവാര്‍ഡുകള് നേടിയ ലൂക്കാ മോഡ്രിച്ചിന് മറ്റൊരു ബഹുമതികൂടിയായി ഇഎസ്പിഎന് പട്ടിക. നീണ്ടകാലം പരിക്കിന്റെ പിടിയിലായിരുന്ന ദ്യോക്കോവിച്ചിന് മടങ്ങിവരവിന്റെ വര്‍ഷമായിരുന്നു 2018. ഫോര്‍മുല വണ്ണില് കാര്യമായ എതിരാളികളില്ലാതെ ഹാമില്‍ട്ടണും തന്റെ സ്ഥാനം ഉറപ്പിച്ചു.\nRead more about: year end 2018 novak djokovic lewis hamilton ടെന്നീസ്\nStory first published: Thursday, December 13, 2018, 10:22 [IST]


സ്വര്‍ണകടത്ത്; മലയാളി യുവാവ് വിമാനത്താവളത്തില് പിടിയിലായി - News Bengaluru\nBy news desk\t On Jun 26, 2021 0\nബെംഗളൂരു: ബെംഗളൂരു കെംപഗൗഡെ വിമാനത്താവളത്തില് 23.2 ലക്ഷം രൂപയുടെ സ്വര്‍ണവും വിദേശ സിഗരറ്റുകളുമായി മലയാളി യുവാവ് പിടിയിലായി. ദുബായില് നിന്നുള്ള എമിറേറ്റ്‌സ് ഇ.കെ 546 വിമാനത്തില് എത്തിയ കാസറഗോഡ് സ്വദേശിയായ 32 കാരനില് നിന്നാണ് സ്വര്‍ണം പിടികൂടിയത്.\nവിമാനത്താവളത്തിലെ പരിശോധനക്കിടെ ഇയാളുടെ പെരുമാറ്റത്തില് സംശയം തോന്നിയതോടെയാണ് ഉദ്യോഗസ്ഥര് വിശദമായി പരിശോധിച്ചത്. 18 ലക്ഷം രൂപ വിലമതിക്കുന്ന 399.2 ഗ്രാമിന്റെ രണ്ട് സ്വര്‍ണമാലയും 3.9 ലക്ഷം രൂപ വിലവരുന്ന വിദേശ സിഗരറ്റുമാണ് ഇയാളില് നിന്നും പരിശോധനയില് ഉദ്യോഗസ്ഥര് പിടിച്ചെടുത്തത്.\nകര്‍ണാടക ആര്.ടി.സി മഹാരാഷ്ട്രയിലേക്കുള്ള സര്‍വീസുകള് ആരംഭിച്ചു


സിംഹത്തെ കൊമ്പിൽ തൂക്കിയെറിഞ്ഞു; എന്നിട്ടും കലിയടങ്ങാതെ വൈൽഡ്ബീസ്റ്റ്, ഒടുവിൽ? | Angry Wildebeest attacks Lion very hard\nMay 16, 2022 03:48 PM IST\nGrab Image from video shared on Instagram by Wildlifeanimal\nവന്യജീവി സങ്കേതത്തിലേക്കുള്ള യാത്രകൾ സമ്മാനിക്കുന്നത് കാണാക്കാഴ്ചകളായിരിക്കും. അത്തരമൊരു ദൃശ്യമാണ് ഇപ്പോള് സമൂഹമാധ്യമങ്ങളിൽ നിറയുന്നത്. മൃഗങ്ങൾ വേട്ടയാടുന്ന കാഴ്ച പഴപ്പോഴും സഫാരിക്കിടയിൽ കാണാൻ കഴിയും. ടാൻസാനിയയിലെ തരംജയർ ദേശീയ പാർക്കിലാണ് സംഭവം നടന്നത്. വൈൽഡ്ബീസ്റ്റുകളെ സിംഹങ്ങളും പുള്ളിപ്പുലികളുമൊക്കെ വേട്ടയാടുന്നത് പതിവാണ്. അതിവേഗം തന്നെ ഇവ ഇരപിടിയന്മാർക്ക് മുന്നിൽ കീഴടങ്ങുകയും ചെയ്യും. എന്നാൽ ടാൻസാനിയയിൽ സംഭവിച്ചത് മറിച്ചാണ്. ഇരയാക്കാനെത്തിയ സിംഹത്തെ കൊമ്പിൽതൂക്കിയെറിഞ്ഞാണ് ഇവിടെ വൈൽഡ്ബീസ്റ്റ് പ്രതികരിച്ചത്.\nA post shared by Wildlifeanimall (@wildlifeanimall)\nവിനോദസഞ്ചാരികൾ നോക്കിനിൽക്കെയാണ് വൈൽഡ്ബീസ്റ്റ് സിംഹത്തെ തൂക്കിയെടുത്തെറിഞ്ഞത്. എന്നിട്ടും കലിയടങ്ങാതെ ഓടി രക്ഷപ്പെടാനൊരുങ്ങിയ സിംഹത്തിന്റെ പിന്നാലെപോയി വീണ്ടും ആക്രമിക്കുന്നുണ്ടായിരുന്നു. വൈൽഡ്ബീസ്റ്റിന്റെ ആക്രമണത്തിൽ നിന്നും രക്ഷപ്പെട്ട സിംഹം കാടിനുള്ളിലേക്ക് ഓടിമറയുകയായിരുന്നു. സിംഹം വൈൽഡ്ബീസ്റ്റിനെ വേട്ടയാടുന്നത് കണ്ടിട്ടുണ്ടെങ്കിലും ഇതാദ്യമായാണ് ഒരു വൈൽഡ്ബീസ്റ്റ് പ്രത്യാക്രമണം നടത്തുന്നത് കാണുന്നതെന്ന് അവിടെയുണ്ടായിരുന്നവർ വ്യക്തമാക്കി. വൈൽഡ്‌ലൈഫ് ആനിമൽ എന്ന ഇൻസ്റ്റഗ്രാം പേജിലാണ് ഈ വിഡിയോ പങ്കുവച്ചിരിക്കുന്നത്. നിരവധിയാളുകൾ ഇപ്പോൾ തന്നെ ഈ ദൃശ്യം കണ്ടുകഴിഞ്ഞു.\nEnglish Summary: Angry Wildebeest attacks Lion very hard\nകുമരകത്ത് അതിഥിയായി കുട്ടിക്കുരങ്ങൻ; ഇത്തവണ എത്തിയത് രൂപത്തിൽ ‘വ്യത്യസ്തൻ’\nവെറുതെ ഒന്നു തലോടി, യുവതിയെ നിലത്തിട്ടു ചവിട്ടി കുട്ടിയാന, രക്ഷയ്ക്കെത്തിയത്?\nകളിക്കുന്നതിനിടെ വഴിതെറ്റി; മൂന്നര വയസ്സുള്ള കുട്ടി ഒരു രാത്രി തനിയെ വന്യമൃഗ ശല്യമുള്ള തോട്ടത്തിൽ\nനിലത്തുമുട്ടുന്ന നീണ്ട കൊമ്പുകൾ, കബനിയുടെ അഭിമാനം; ഓർമയായത് അഴകുള്ള കൊമ്പൻ ‘ഭോഗേശ്വര’\nആടിനെ ഒന്നോടെ വിഴുങ്ങി കൊമോഡോ ഡ്രാഗണ്; അമ്പരന്ന് കാഴ്ചക്കാർ–വിഡിയോ\n542ht38hh74s30r9q7b1eda4cc video-component https-www-manoramaonline-com-environment-wild-life


ചവിട്ടു നാടകത്തിന്റെ പെരുമയുമായി അലക്‌സ് താളുപാടത്ത് അബു ദാബിയിലേക്ക് – Jeevanaadam official website\nചവിട്ടു നാടകത്തിന്റെ പെരുമയുമായി അലക്‌സ് താളുപാടത്ത് അബു ദാബിയിലേക്ക്\nഅബുദാബി മലയാളി സമാജത്തിന്റെ അവധിക്കാലകുട്ടികളുടെ ക്യാമ്പ് ഡയറക്ടറായി അലക്സ് താളു പ്പാടത്തിന് ക്ഷണം. ഗൾഫിലെ കുട്ടികളുടെ അവധിക്കാലമായ ജൂലൈ മാസത്തിലാണ് അബുദാബിയിലെ ക്യാമ്പ്. ചവിട്ടുനാടക മുൾപ്പെടെയുള്ള നാടൻ കലകളാണ് ഈ വർഷം ക്യാമ്പിലെ പാഠ്യവിഷയം.\nഗൾഫിൽ നിന്ന് അലക്സിന് ലഭിച്ച ക്ഷണം വലിയ അംഗീകാരമാണ്. KLCA കോട്ടപ്പുറം രൂപതാ പ്രസിഡന്റും അനുഗൃഹീത കലാകാരനുമായ അലക്‌സ് താളുപാടത്ത്\nചന്ദ്രയാന്2കുതിച്ചുയര്‍ന്നു; അഭിമാന നേട്ടമായി ഐ എസ് ആര് ഒ\nശ്രീഹരിക്കോട്ട: രാജ്യത്തിന്റെ അഭിമാനമായ ചന്ദ്രയാന് രണ്ട് കുതിച്ചുയര്‍ന്നു. തിങ്കളാഴ്ച ഉച്ചയ്ക്ക് 2.43-ന് ശ്രീഹരിക്കോട്ടയിലെ സതീഷ് ധവാന് സ്‌പേസ് സെന്ററില്‍നിന്നാണ് ചന്ദ്രയാന് രണ്ടിന്റെ വിക്ഷേപണം നടന്നത്. നേരത്തെ ചന്ദ്രയാന്\n0 Hridayapoorvam 1 year ago


ടി20 ലോകകപ്പ്: പാകിസ്താനെ പരിശീലിപ്പിക്കാൻ ഹെയ്ഡനും ഫിലാൻഡറും\nപുതുതായി പാകിസ്താൻ ക്രിക്കറ്റ് ബോർഡിന്റെ ചെയർമാനായി ഏറ്റെടുത്ത റമീസ് രാജയാണ് ഇക്കാര്യം പ്രഖ്യാപിച്ചത്. പിസിബി ചെയർമാൻ എന്ന നിലയിൽ റമീസ് രാജ നടത്തുന്ന ശ്രദ്ധേയ നീക്കമാണിത്.\n13 Sep 2021 12:58 PM GMT\nമുൻ ആസ്‌ട്രേലിയൻ ഓപ്പണർ മാത്യു ഹെയ്ഡനും ദക്ഷിണാഫ്രിക്കൻ ഫാസ്റ്റ് ബൗളർ വെർണോൺ ഫിലാൻഡറും ടി20 ലോകകപ്പിൽ പാകിസ്താനെ പരിശീലിപ്പിക്കും. കൺസൾട്ടന്റ് കോച്ച് എന്ന നിലയിലാണ് ഇവരുടെ നിയമനം. പുതുതായി പാകിസ്താൻ ക്രിക്കറ്റ് ബോർഡിന്റെ ചെയർമാനായി ഏറ്റെടുത്ത റമീസ് രാജയാണ് ഇക്കാര്യം പ്രഖ്യാപിച്ചത്. പി.സി.ബി ചെയർമാൻ എന്ന നിലയിൽ റമീസ് രാജ നടത്തുന്ന ശ്രദ്ധേയ നീക്കമാണിത്.\nമിസ്ബാഹുൽ ഹഖും വഖാർ യൂനുസുമായിരുന്നു പരിശീലക സ്ഥാനത്ത് ഉണ്ടായിരുന്നത്. ഇരുവരും രാജിവെച്ചതിനെ തുടർന്നാണ് പുതിയ നിയമനം. ബാറ്റിങ്, ബൗളിങ് പരിശീലകൻ എന്ന നിലയ്ക്കാണ് ഇരുവരുടെയും നിയമനം. പാകിസ്താന് ഇതുവരെയും ഒരു മുഴുസമയ പരിശീലകനെ നിയമിക്കാൻ പാകിസ്താൻ ക്രിക്കറ്റ് ബോർഡിന് ആയിട്ടില്ല. വരുന്ന ന്യൂസിലാൻഡ് പരമ്പരക്കും താത്കാലിക പരിശീലകന്മാരെയാണ് പാകിസ്താൻ ക്രിക്കറ്റ് ബോർഡ് നിയമിച്ചത്.\nസഖ്‌ലൈൻ മുഷ്താഖ്, അബ്ദുൽ റസാഖ് എന്നിവരെയാണ് താത്കാലികമായി നിയമിച്ചിരിക്കുന്നത്. ഇരുവരും ടി20 ലോകകപ്പിൽ പാകിസ്താന്റെ ഭാഗമാകുമെന്നാണ് അറിയുന്നത്. അതേസമയം ഹെയ്ഡനും ഫിലാൻഡർക്കും പരിശീലകൻ എന്ന നിലയിൽ അനുഭവസമ്പത്തില്ല. ആസ്‌ട്രേലിയന് താരമായ ഹെയ്ഡൻ രണ്ട് ലോകകപ്പ് നേടിയ ഓസീസ് സംഘത്തിലെ അംഗമാണ്. ഈ അനുഭവം പാക് ടീമിന് ഗുണം ചെയ്യുമെന്നാണ് റമീസ് രാജ പറയുന്നത്.\nഫിലാൻഡറുമായി ഏറെ നാളത്തെ വ്യക്തിബന്ധമുണ്ടെന്ന് പറഞ്ഞ റമീസ് രാജ, അദ്ദേഹം ദക്ഷിണാഫ്രിക്കക്കായി പന്ത് കൊണ്ട് മികച്ച പ്രകടനങ്ങൾ നടത്തിയ താരമാണെന്നും ഈ അനുഭവസമ്പത്ത് കൊണ്ട് പാക് ടീമിലെ ബൗളർമാരുടെ ആത്മവിശ്വാസം കൂട്ടാൻ കഴിയുമെന്നും രാജ വ്യക്തമാക്കി. 2009ലെ ടി20 ലോകകപ്പ് ചാമ്പ്യന്മാരാണ് പാകിസ്താൻ. ഒക്ടോബർ 24ന് ഇന്ത്യക്കെതിരെയാണ് പാകിസ്താന്റെ ആദ്യ മത്സരം.\nTAGS :Matthew Hayden Vernon Philander PCB


g venket ram reveals ravi varma painting celebrity photoshoot secrets - Malayalam Filmibeat\nരാജാ രവി വര്‍മ്മയുടെ സുന്ദരികളായി ഫോട്ടോഷൂട്ട് നടത്തിയ നടിമാരുടെ ചിത്രങ്ങള് അടുത്തിടെ വൈറലായിരുന്നു. 2020ലെ കലണ്ടറിന് വേണ്ടി ഫോട്ടോഗ്രാഫറായ ജി വെങ്കിട റാമാണ് രവിവര്‍മ്മയുടെ പ്രശസ്തമായ ചിത്രങ്ങള് തെന്നിന്ത്യന് നടിമാരിലൂടെ പുനരാവിഷ്‌കരിച്ചത്. സുഹാസിനി മണിരത്‌നത്തിന്റെ നേതൃത്വത്തില് പ്രവര്‍ത്തിക്കുന്ന നാം ഫൗണ്ടേഷന്റെ കലണ്ടറിന് വേണ്ടിയാണ് രവി വര്‍മ്മയുടെ പ്രശസ്തമായ പെയിന്‍റിങ്ങുകള് പുനസൃഷ്ടിച്ചിരുന്നത്.\nലോകപ്രശസ്തമായ പെയിന്റുങ്ങളില് പ്രത്യക്ഷപ്പെടാന് കഴിഞ്ഞതിലുളള സന്തോഷം താരങ്ങള് തങ്ങളുടെ സോഷ്യല് മീഡിയ പേജുകളിലൂടെ പങ്കുവെച്ചിരുന്നു. യഥാര്‍ത്ഥ പെയിന്റിങ്ങുകള്‍ക്കൊപ്പമാണ് തങ്ങളുടെ മേക്കോവര് ചിത്രങ്ങളും നടിമാര് പങ്കുവെച്ചിരുന്നത്.\nതെന്നിന്ത്യന് താരങ്ങളായ ശോഭന, ലിസി, ഖുശ്ബു, രമ്യാ കൃഷ്ണന്, സാമന്ത അക്കിനേനി, ശ്രുതി ഹാസന്, ഐശ്വര്യ രാജേഷ്, നദിയ മൊയ്തു, ലക്ഷ്മി മഞ്ജു, തുടങ്ങിയവരാണ് രവി വര്‍മ്മയുടെ പെയിന്റിങ്ങുകളായി ഫോട്ടോഷൂട്ട് നടത്തിയത്. സുഹാസിനി മണിരത്‌നത്തിന്റെ നാം ഫൗണ്ടേഷന്റെ 10ാം വാര്‍ഷികത്തില് ഫണ്ട് റെയ്‌സിങ് കലണ്ടര് ഒരുക്കുകയായിരുന്നു ലക്ഷ്യം.\nനര്‍ത്തകി പ്രിയദര്‍ശനി ഗോവിന്ദും നാം ഫൗണ്ടേഷന്റെ തന്നെ ബെനിഫിഷ്യറിയായ ചാമുണ്ഡേശ്വരിയും മറ്റു രണ്ട് ചിത്രങ്ങള് ചെയ്തിരുന്നു. നടി ശോഭനയെ വെച്ചുളള ഫോട്ടോഷൂട്ടിന് വേണ്ടിയാണ് തങ്ങള് കൂടുതല് വിയര്‍ത്തതെന്ന് ഫോട്ടോഗ്രാഫര് ജി വെങ്കട് റാം വെളിപ്പെടുത്തിയിരുന്നു. മനോരമയ്ക്ക് നല്‍കിയ അഭിമുഖത്തിലാണ് അദ്ദേഹം ഇക്കാര്യം തുറന്നുപറഞ്ഞത്.\nരാജാ രവി വര്‍മ്മയുടെ ദേര് കംസ് പപ്പ എന്ന ചിത്രമാണ് പുന:സൃഷ്ടിച്ചത്. കയ്യിലൊരു കുഞ്ഞുമായി സുന്ദരി അമ്മയായി ശോഭനയും, അരികിലൊരു നായക്കുട്ടിയും ഉള്‍പ്പെട്ടതായിരുന്നു പെയിന്റിങ്. ശോഭന ചെയ്ത ചിത്രമാണ് എറ്റവും വെല്ലുവിളി ഉയര്‍ത്തിയതെന്നാണ് വെങ്കിട് റാം പറഞ്ഞത്. പെയിന്റിങ്ങിലേതു പോലെ തന്നെയുളള കുഞ്ഞിനെ കണ്ടെത്താനായി എന്നത് അത്ഭുതമായി തോന്നിയെന്നും അദ്ദേഹം പറഞ്ഞു.\nശോഭനയാണ് കുഞ്ഞിനെ കണ്ടെത്തിയത്. ചിത്രമെടുക്കുക അത്ര എളുപ്പമായിരുന്നില്ല. കുഞ്ഞിനെ കൈയ്യിലെടുത്തു നില്‍ക്കുക. കുഞ്ഞിന്റെ നോട്ടം ശരിയാവുക. അതേ ഫ്രെയിമില് ഒരു നായ്ക്കുട്ടിയെ കൂടി ഉള്‍പ്പെടുത്തുക തുടങ്ങിയവ വെല്ലുവിളിയായി. നായ്കുട്ടിയെ കണ്ട് കുഞ്ഞ് കരയാന് തുടങ്ങി. അങ്ങനെ ആദ്യ ദിവസം ശോഭനയെയും കുഞ്ഞിനെയും മാത്രമാണ് ഷൂട്ട് ചെയ്തത്. നായ്ക്കുട്ടിയെ അടുത്ത ദിവസവും. ഫോട്ടോഗ്രാഫര് അഭിമുഖത്തില് പറഞ്ഞു.\ng venket ram reveals ravi varma painting celebrity photoshoot secrets


അനുപമ പരമേശ്വരനെതിരെ ഫാൻസുകാരുടെ സൈബർ ആക്രമണം\nതെലുങ്ക് സൂപ്പർ താരം പവൻ കല്യാണിനെ 'സർ' എന്ന് വിളിച്ചില്ല; അനുപമ പരമേശ്വരനെതിരെ ഫാൻസുകാരുടെ സൈബർ ആക്രമണം\n03 May, 2021, 11:17 am\nനടി അനുപമ പരമേശ്വരന് എതിരെ തെലുങ്ക് താരവും ചിരഞ്ജീവിയുടെ സഹോദരനുമായ പവൻ കല്യാണിന്റെ ആരാധകരുടെ സൈബർ ആക്രമണം. പവൻ കല്യാണിനെ അനുപമ സർ എന്നു വിളിച്ചില്ല എന്നതാണ് ആരാധകരെ ചൊടിപ്പിച്ചിരിക്കുന്നത്.\nപവൻ കല്യാണിന്റെ ‘വക്കീൽ സാബ്’ എന്ന ചിത്രം കണ്ടതിന് ശേഷം അനുപമ പങ്കുവച്ച പോസ്റ്റാണ് വിവാദങ്ങൾക്ക് കാരണമായത് . “കഴിഞ്ഞ രാത്രി പ്രൈം വീഡിയോയിൽ വക്കീൽ സാബ് കണ്ടു. ശക്തമായൊരു മെസേജും പവർഫുൾ പെർഫോമൻസുമുള്ള ചിത്രം. പവൻ കല്യാൺ പരിമിതികൾ ഭേദിച്ചിരിക്കുന്നു, മൂന്നു സ്ത്രീകഥാപാത്രങ്ങൾ കഥയെ വേറിട്ടു നിർത്തുന്നു,” എന്നാണ് അനുപമ ട്വിറ്ററിൽ കുറിച്ചത്.\nഎന്നാൽ അനുപമയുടെ ട്വീറ്റിനു തൊട്ട് പിന്നാലെ പവൻ കല്യാണിനെ സർ എന്ന് അതിസംബോധന ചെയ്യാത്തതിനെ വിമർശിച്ചകൊണ്ട് ഫാൻസുകാർ കമന്റുകൾ പോസ്റ്റ് ചെയ്യുവാൻ തുടങ്ങി. പ്രകാശ് രാജ് മാത്രമാണോ താങ്കളുടെ ഒരേ ഒരു സർ എന്നായിരുന്നു ഒരു ആരാധകന്റെ ചോദ്യം. വിമർശനങ്ങൾ രൂക്ഷമായപ്പോൾ പവൻ കല്യാണിന്റെ ഫാൻസിനോട് അനുപമ മാപ്പു പറഞ്ഞു.\nപവൻ കല്യാണിന്റെ ‘വക്കീൽ സാബ്’ ഏപ്രിൽ 9നാണ് തിയേറ്ററുകളിലെത്തിയത്. മൂന്നു വർഷങ്ങൾക്കു ശേഷം താരം വെള്ളിത്തിരയിലേക്ക് തിരിച്ചെത്തുന്ന ചിത്രമാണിത്. ആദ്യ ആഴ്ചയിൽ തന്നെ ചിത്രം റെക്കോർഡ് കളക്ഷൻ നേടിയിരുന്നു. ഏപ്രിൽ 30നാണ് ചിത്രം ആമസോൺ പ്രൈം വീഡിയോയിൽ റിലീസ് ചെയ്തത്.


LG Q6: Most Interesting and feature packed budget smartphone in India - Malayalam Gizbot\n| Updated: Saturday, August 12, 2017, 11:50 [IST]\nഎല്‍ജി കമ്പനി തങ്ങളുടെ ആദ്യത്തെ ക്യൂ സീരീസ് സ്മാര്‍ട്ട്‌ഫോണ് ആയ LGQ6 ഇന്ത്യന് മാര്‍ക്കറ്റില് ഔദ്യോഗികമായി അവതരിപ്പിച്ചു. ഈ ഫോണിന്റെ വില 14,990 രൂപയാണ്. ബജറ്റ് സ്മാര്‍ട്ട്‌ഫോണ് സെഗ്മെന്റിലെ ഫുള്‍ഡിസ്‌പ്ലേ ടെക്‌നോളജിയാണ് എല്‍ജി Q6.\nകൂടാതെ എല്‍ജിക്യൂ6ന്റെ പ്രത്യേകതകളാണ് ഇതിലെ മികച്ച ഫേഷ്യല് റികഗ്നിഷന് ടെക്‌നോളജി, മിലിട്ടറി ഗ്രേഡ് ഡെബിലിറ്റി, മികച്ച ഹാര്‍ഡ്‌വയറുകള് എന്നിവ.\nLGQ6 ഇപ്പോള് ഇന്ത്യന് മാര്‍ക്കറ്റിലെ ഉപഭോക്താക്കള്‍ക്ക് ബജറ്റ് സ്മാര്‍ട്ട്‌ഫോണ് വിഭാഗത്തില് എങ്ങനെ മാറുന്നു എന്നു നോക്കാം.\nബജറ്റ് വിലയുടെ പോയിന്റില് എല്‍ജിയുടെ ഫുള് വിഷന് ടെക്‌നോളജി\n2017ലെ ആദ്യത്തെ ബജറ്റ് സ്മാര്‍ട്ട്‌ഫോണ് എന്നാണ് എല്‍ജിക്യൂ6നെ അവതരിപ്പിച്ചിരിക്കുന്നത്. 5.5ഇഞ്ച് ഫുള് എച്ച്ഡി പ്ലസ് ഫുള്‍വിഷന് ഡിസ്‌പ്ലേ (2,160X1080p) , കൂടാതെ 18:9 റെഷ്യോയിലെ വീഡിയോ ബ്രൗസിംഗ്, ഗെയിമിംഗ്, മള്‍ട്ടിടാസ്‌കിംഗ് എന്നിവയും ഉള്‍പ്പെടുത്തിയിട്ടുണ്ട്.\nമെററ്റലില് നിര്‍മ്മിച്ച ഈ ഫോണ് വളരെ നേരിയത് ആയതിനാല് കൈയ്യില് ഒതുങ്ങുന്നതാണ്. കാരണം ഈ ഫോണ് 7000 സീരീസ് അലൂമിനിയത്തിന്റെ ഭാരം കുറഞ്ഞ 'H Beam' ഫ്രയിം കൊണ്ട് ദൃഡമായി നിര്‍മ്മിച്ചിരിക്കുന്നു.\nഎയ്‌റോസ്‌കോപ്പ് പോലെയുളള വ്യവസായങ്ങളില് വ്യാപകമായി ഉപയോഗിക്കുന്ന ഏറ്റവും വലിയ അലൂമിയം ലോഹങ്ങളില് ഒന്നാണിത് ഇത്.\nസുരക്ഷിതവും പുരോഗമിച്ചതുമായ ഫേസ് അണ്‍ലോക്ക്\n15,000 രൂപയില് ബയോമെട്രിക് സവിശേഷതകള് ഉളള സ്മാര്‍ട്ട്‌ഫോണ് നിങ്ങള് ഇതിനു മുന്‍പ് കണ്ടിട്ടുണ്ടോ? അതായത് നിങ്ങളടെ മുഉം ഉപയോഗിച്ച് ഈ ഫോണ് ലോക്ക് ചെയ്യാന് സാധിക്കും. ഒരു പാറ്റേണും നിങ്ങള്‍ക്ക് കൈ കൊണ്ടു ചെയ്യേണ്ട.\nനിങ്ങളുടെ ഫോണ് അണ്‍ലോക്ക് ചെയ്യാനായി നിങ്ങള് ചെയ്യേണ്ടത് ഇത്രമാത്രം, ഫ്രണ്ട് ക്യാമറ നിങ്ങളുടെ മുഖത്തിനു നേരെ പിടിക്കുക.\nമുന് ക്യാമറ 100 ഡിഗ്രീ വൈഡ് ആങ്കിള് ഉപയോഗിച്ച് സെല്‍ഫി എടുക്കാം\nസെല്‍ഫി പ്രേമികള്‍ക്ക് 5എംപി സെല്‍ഫി ക്യാമറയാണ് മുന്നില് നല്‍കിയിരിക്കുന്നത്. 100 ഡിഗ്രി വൈഡ് ഉപയോഗിച്ച് സെല്‍ഫി എടുക്കുകയാണെങ്കില് നിങ്ങളുടെ ക്യാമറയില് ഒരു ഗ്രൂപ്പിനെ തന്നെ കിട്ടുന്നതാണ്.\nക്യാമറ ആപ്പ് ഉപയോഗിച്ച് ഉടന് തന്നെ നിങ്ങളുടെ സുഹൃത്തുക്കള്‍ക്കും മറ്റും ഫോട്ടോകള് ഷെയര് ചെയ്യാവുന്നതുമാണ്. 13എംബി റിയര് ക്യാമറയാണ് എല്‍ജിക്യൂ6ല് ഉള്‍പ്പെടുത്തിയിരിക്കുന്നത്.\nഎല്‍ജിക്യൂ6ന് ശക്തിയേറിയ ഹാര്‍ഡ്‌വയറാണ്. അതായത് ഒക്ടാകോര് ക്വല്‍കോം സ്‌നാപ്ഡ്രാഗണ് 435 പ്രോസസര്. പ്രോസസറിനെ പെയര് ചെയ്തിരിക്കുന്നത് അഡ്രിനോ 505 ജിപിയു ആണ്. 3ജിബി റാമും ഇതിലുണ്ട്. 32ജിബി ഇന്റേര്‍ണല് സ്‌റ്റോറേജ്, 2TB വരെ മൈക്രോ എസ്ഡി കാര്‍ഡ് ഉപയോഗിച്ച് മെമ്മറി കൂട്ടാം.\nLGQ6 has an amalgamation of great features such as secure facial recognition technology, military grade durability and powerful hardware to give its consumers the best possible mobile phone experience.


ആധാര്: ഉത്തരം മുട്ടുമോ കേന്ദ്രത്തിന്?ഭഗവാന് ഹനുമാനും പാക് ചാരനും ആധാര് കാര്‍ഡ് ഉണ്ട് | Daily Indian Herald\nആധാര്: ഉത്തരം മുട്ടുമോ കേന്ദ്രത്തിന്?ഭഗവാന് ഹനുമാനും പാക് ചാരനും ആധാര് കാര്‍ഡ് ഉണ്ട്\nന്യൂ ഡല്‍ഹി: ആധാര് സംബന്ധിച്ച അന്തിമ വാദങ്ങള് സുപ്രീം കോടതിയില് നടന്നു കൊണ്ടിരിക്കുകയാണ്. ആധാര് സുരക്ഷിതമല്ല എന്ന് ചൂണ്ടിക്കാട്ടിയാണ് മിക്ക കേസുകളും. അതിനിടെ ആര്‍ക്കും അഞ്ഞൂറ് രൂപക്ക് ആരുടേയും ആധാര് വിവരങ്ങള് വാങ്ങിക്കാമെന്ന് ഒരു ദേശീയ പത്രം പുറത്തു കൊണ്ട് വന്നു. ഇതേ തുടര്‍ന്ന് ആ റിപ്പോര്‍ട്ടരിനെതിരെ ഇന്ത്യന് ശിക്ഷാ നിയമ പ്രകാരം കേസ് രെജിസ്റ്റര് ചെയ്തു. നാടെങ്ങും കടുത്ത പ്രതിഷേധമാണ് ഈ വിഷയത്തില്. അതിനിടെ ദി വയര് മറ്റൊരു വിഷയവുമായി രംഗത്തെത്തി. ഭഗവാന് ഹനുമാനും പാക് ചാരനും ആധാര് കാര്‍ഡ് ഉണ്ട്. ബാങ്ക് അക്കൌണ്ടും ഗ്യാസ് കണക്ഷനും ലിങ്ക് ചെയ്തിരിക്കുന്നു എന്ന് .\nഅതിനിടെ ആധാര് സുരക്ഷിതമാണോ എന്ന് കേന്ദ്ര സര്‍ക്കാരിനോട് സുപ്രീം കോടതി വിശദീകരണം തേടി.പൗരന്മാരുടെ ബയോമെട്രിക് വിവരങ്ങൾ സർക്കാർ ഉദ്ദേശിച്ച കാര്യങ്ങൾക്ക് മാത്രം ഉപയോഗിച്ചാൽ ആധാർ സുരക്ഷിതമാകുമോയെന്നാണ് സുപ്രീം കോടതി ചോദിച്ചത്. പൗരന്‍റെ വിവരങ്ങൾ പരിശോധിക്കുന്നതിന് (വേരിഫിക്കേഷൻ) വേണ്ടി മാത്രമാണോ ആധാർ ഉപയോഗിക്കുന്നതെന്നും കോടതി ചോദിച്ചു. ആധാറിന്‍റെ ഭരണഘടനാ സാധുത ചോദ്യം ചെയ്തു സമർപ്പിക്കപ്പെട്ട 27 ഹർജികളിൽ തീർപ്പു കൽപിക്കുന്നതിനായി ചീഫ് ജസ്റ്റീസ് ദീപക് മിശ്ര അധ്യക്ഷനായ ബെഞ്ചിൽ അന്തിമവാദം തുടങ്ങിയപ്പോഴായിരുന്നു കോടതിയുടെ ചോദ്യങ്ങൾ.\nആധാറുമായി ബന്ധപ്പെട്ട ഹർജികൾ നേരത്തെ പരിഗണിച്ചിരുന്ന ജസ്റ്റീസ് ജെ. ചെലമേശ്വറിനെ അന്തിമ വാദം കേൾക്കുന്ന ഭരണഘടനാ ബെഞ്ചിൽ നിന്ന് ഒഴിവാക്കിയത് വിവാദമായിരുന്നു. ചീഫ് ജസ്റ്റീസ് അധ്യക്ഷനായ ബെഞ്ചിൽ ജസ്റ്റീസുമാരായ എ.എം. ഖാൻവിൽക്കർ, ആദർശ്കുമാർ സിക്രി, ഡി.വൈ. ചന്ദ്രചൂഡ്, അശോക് ഭൂഷണ് എന്നിവരാണ് അംഗങ്ങൾ. വിഷയത്തില് കേന്ദ്രം എന്ത് മറുപടി നല്‍കും എന്നത് കാത്തിരുന്നു കാണാം.


രജിസ്ട്രേഷൻ തുടങ്ങി ഒരാഴ്ച; ഫിഫ ലോകകപ്പിന് വളന്‍റിയറാവാൻ സന്നദ്ധത അറിയിച്ചത് എത്തിയത് 1.15 ലക്ഷം പേർ - apply fifa world cup qatar 2022 volunteer | Samayam Malayalam\napply fifa world cup qatar 2022 volunteer\nരജിസ്ട്രേഷൻ തുടങ്ങി ഒരാഴ്ച; ഫിഫ ലോകകപ്പിന് വളന്‍റിയറാവാൻ സന്നദ്ധത അറിയിച്ചത് എത്തിയത് 1.15 ലക്ഷം പേർ\nSumayya P | Samayam Malayalam | Updated: Mar 30, 2022, 4:36 PM\nhttps://volunteer.fifa.com/login എന്ന വെബ്സൈറ്റ് വഴിയാണ് അപേക്ഷിക്കേണ്ടത്.\nനവംബർ 21 മുതൽ ഡിസംബർ 18വരെയാണ് ഫിഫാ ലോകകപ്പ് നടക്കുന്നത്.\n45 ഓളം മേഖലയിൽ ആണ് വളന്റിയർമാരെ നിയോഗിക്കുന്നത്\nഖത്തർ: ഖത്തർ ഫിഫ ലോകകപ്പിന് വളന്‍റിയറാവാൻ രജിസ്ട്രേഷൻ തുടങ്ങിയിട്ട് ഒരാഴ്ച. ഈ സമയത്തിനുള്ളിൽ 1.15 ലക്ഷം പേർ ആണ് രജിസ്റ്റർ ചെയ്ത്. മാർച്ച് 21ന് ആണ് രജിസ്ട്രേഷൻ ആരംഭിച്ചത്. 187 രാജ്യങ്ങളിൽ നിന്നാണ് ഫിഫ ലോകകപ്പിന് വളന്‍റിയറാവാൻ താത്പര്യമുണ്ടെന്ന് സന്നദ്ധത അറിയിച്ച് ആളുകൾ അപേക്ഷയുമായി എത്തിയത്.\nAlso Read: വിമാന സർവിസുകളുടെ വിലക്കുകൾ നീങ്ങിയിട്ടും ഇരുട്ടടിയായി ടിക്കറ്റ് നിരക്കുകൾ.കൊച്ചിയിൽനിന്നും തിരുവനന്തപുരത്തുനിന്നും ദമാമിലേക്കുള്ള യാത്രക്കാരാണ് പെട്ടിരിക്കുന്നത്\nനവംബർ 21 മുതൽ ഡിസംബർ 18വരെയാണ് ഫിഫാ ലോകകപ്പ് നടക്കുന്നത്. 20,000 വളന്റിയർമാരുടെ സേവനമാണ് ഫിഫ ലോകകപ്പിന് ആവശ്യമുള്ളത്. 45 ഓളം മേഖലയിൽ ആണ് വളന്റിയർമാരെ നിയോഗിക്കുന്നത്. വിമാനത്താവളങ്ങൾ മുതൽ ആണ് ഇവരെ നിയമിക്കുന്നത് ആരംഭിക്കുന്നത്. ഫിഫ വെബ്സൈറ്റ് വഴിയാണ് അപേക്ഷ സമർപ്പിക്കേണ്ടത്. https://volunteer.fifa.com/login എന്ന വെബ്സൈറ്റ് വഴിയാണ് അപേക്ഷിക്കേണ്ടത്.\nAlso Read: ബിഗ് ബോസ് സീസൺ 4ലെ ചില രംഗങ്ങൾ ആണ് ഇപ്പോൾ ട്രോളുകളിൽ നിറയുന്നത്. സോഷ്യൽ മീഡിയയിൽ വൈറലായ ട്രോളുകൾ കാണാം.\n2022 ഒക്ടോബർ ഒന്നിന് 18 വയസ് തികഞ്ഞവർ ആണെങ്കിൽ നിങ്ങൾക്ക് വളന്റിയർ ആവാൻ അപേക്ഷ സമർപ്പിക്കാം. അറബി, ഇംഗ്ലീഷ് ഭാഷകൾ കെെകാര്യം ചെയ്യാൻ അറിഞ്ഞിരിക്കണം. മുൻപരിചയം ഇല്ലാത്തവർക്കും അപേക്ഷ സമർപ്പിക്കാവുന്നതാണ്. ഫിഫ തന്നെയാണ് ഇക്കാര്യം അറിയിച്ചത്.\nനേരത്തെ സേവനം ആവശ്യമുള്ള വളന്റിയർമാരെ ഒക്ടോബർ ഒന്നു മുതൽ തന്നെ വിളിക്കും. അഭിമുഖം നടത്തിയായിരിക്കും തെരെഞ്ഞെടുക്കുക. തെരെഞ്ഞടുത്തവർക്ക് യൂനിഫോം, ജോലി സമയം, ഭക്ഷണം, വാഹന സൗകര്യങ്ങൾ എന്നിവയ ലഭ്യമാക്കും. എട്ട് മണിക്കൂർ ആണ് ജോലി ചെയ്യേണ്ടത്. 10 ദിവസം എങ്കിലും ജോലി ചെയ്യാൻ സന്നദ്ധതയുള്ളവരാണ് അപേക്ഷ സമർപ്പിക്കേണ്ടത്. വരും ദിവസങ്ങളിൽ ഇനിയും അപേക്ഷകരുടെ എണ്ണം കൂടും എന്നാണ് ഫിഫയുടെ കണക്കുകൂട്ടൽ.\nവിനു വി ജോണിനെതിരെ മുദ്രാവാക്യം; ഏഷ്യാനെറ്റ് ഓഫീസിലേക്ക് മാർച്ച്\nആര്‍ട്ടിക്കിള് ഷോദോഹ എഫ്ഐആര് നിലവില് വന്നു; വ്യോമാതിര്‍ത്തി പുനര്‍നിര്‍ണയത്തില് ഖത്തറിന് ചരിത്ര നേട്ടം\nWeb Title : apply fifa world cup qatar 2022 volunteer


‘രണ്ടോ മൂന്നോ ദേവസ്വംകാരുടെ താത്പര്യം മാനിച്ചും പൂരക്കച്ചവടക്കാരുടെ സമ്മര്‍ദ്ദത്തിനു വഴങ്ങിയും ജനലക്ഷങ്ങളുടെ ജീവന് അപായത്തിലാക്കരുത്; ‘ഈ തൃശ്ശൂര് ഞാനിങ്ങെടുക്കുകാ ഇതെനിക്കു വേണം ‘ എന്ന് കോവിഡ് പ്രഖ്യാപിക്കുന്നത് ദയവായി കേള്‍ക്കണം, കൈവിട്ട കളിയാണിതെന്ന് ശാരദക്കുട്ടി; തൃശൂര് പൂരം നടത്തണമെന്ന് സന്ദീപ് വാര്യര്\nതൃശൂര് : സംസ്ഥാനത്ത് കൊവിഡ് വ്യാപനം രൂക്ഷമായ സാഹചര്യത്തില് തൃശൂര് പൂരം നടത്തുന്നത് ഉചിതമല്ലെന്ന് എഴുത്തുകാരി എസ് ശാരദക്കുട്ടി. രണ്ടോ മൂന്നോ പൂരക്കച്ചവടക്കാരുടെ താല്‍പര്യം കണക്കിലെടുത്ത് തൃശൂര്‍പൂരം നടത്തി ജനലക്ഷങ്ങളുടെ ജീവന് അപായത്തിലാക്കരുതെന്ന് സംസ്ഥാന സര്‍ക്കാരിനോട് അഭ്യര്‍ത്ഥിക്കുന്നെന്ന് ശാരദക്കുട്ടി പറഞ്ഞു.\n‘രണ്ടോ മൂന്നോ ദേവസ്വംകാരുടെ താത്പര്യം മാനിച്ചും പൂരക്കച്ചവടക്കാരുടെ സമ്മര്‍ദ്ദത്തിനു വഴങ്ങിയും ജനലക്ഷങ്ങളുടെ ജീവന് അപായത്തിലാക്കരുതെന്ന് സര്‍ക്കാരിനോട് അഭ്യര്‍ഥിക്കുകയാണ്. ‘ഈ തൃശ്ശൂര് ഞാനിങ്ങെടുക്കുകാ ഇതെനിക്കു വേണം ‘ എന്ന് കോവിഡ് പ്രഖ്യാപിക്കുന്നത് ദയവായി കേള്‍ക്കണം. കൈവിട്ട കളിയാണിത്. ഭയമാകുന്നുണ്ട്,’ ശാരദക്കുട്ടി ഫേസ്ബുക്കില് കുറിച്ചു.\nസംസ്ഥാനത്ത് കൊവിഡ് വ്യാപനം രൂക്ഷമായ സാഹചര്യത്തില് തൃശൂര് പൂരം നടത്തുന്നതില് നിന്നും പിന്‍മാറണമെന്ന ആവശ്യം പരക്കെ ഉയരുന്നുണ്ട്. എന്നാല് പൂരം നടത്തുന്നത് ഒഴിവാക്കരുതെന്നാണ് പാറേമാക്കാവ്, തിരുവമ്പാടി ദേവസ്വങ്ങളുടെ ആവശ്യം.\nതൃശൂര് പൂരം നടത്തണമെന്ന് ബിജെപി വക്താവ് സന്ദീപ് വാര്യരും ആവശ്യപ്പെട്ടു. ആചാരങ്ങളെ അട്ടിമറിക്കാന് വേണ്ടി അപ്രായോഗികമായ കടുംപിടിത്തം പാടില്ലെന്നും തെരഞ്ഞെടുപ്പ് കാലത്തില്ലാത്ത അസഹിഷ്ണുത തൃശൂര് പൂരത്തിനോട് കാണിക്കുകയാണെന്നും സന്ദീപ് വാര്യര് ആരോപിച്ചു. കൊവിഡ് 19 നിയന്ത്രണങ്ങളോടെ പൂരം നടത്താനുള്ള പാറമേക്കാവ്, തിരുവമ്പാടി ദേവസ്വങ്ങളെ അഭിനന്ദിക്കുന്നുവെന്നും സന്ദീപ് വാര്യര് പറഞ്ഞു.


കേരളത്തെ മാലിന്യമുക്തമാക്കാന് പദ്ധതി | Clean Kerala project to be implemented - Malayalam Oneindia\nകേരളത്തെ മാലിന്യമുക്തമാക്കാന് പദ്ധതി\nതിരുവനന്തപുരം: കേരളത്തെ മാലിന്യമുക്തമാക്കുന്നതിന് ക്ലീന് കേരള എന്ന പദ്ധതി നടപ്പിലാക്കാന് മന്ത്രിസഭായോഗം തീരുമാനിച്ചു.\nഇതുസംബന്ധിച്ച് പഠനം നടത്തി ഒരു മാസത്തിനകം റിപ്പോര്‍ട്ട് തയ്യാറാക്കാന് തദ്ദേശസ്വയംഭരണ വകുപ്പിനെ ചുമതലപ്പെടുത്തി. ഒക്ടോബര് 16 ബുധനാഴ്ച ചേര്‍ന്ന മന്ത്രിസഭായോഗത്തിന് ശേഷം വാര്‍ത്താ സമ്മേളനത്തില് മുഖ്യമന്ത്രി എ. കെ ആന്റണിയാണ് ഇക്കാര്യം അറിയിച്ചത്.\nതിരുവനന്തപുരം നഗരത്തിലെ മാലിന്യനിര്‍മാര്‍ജന പ്രവര്‍ത്തനങ്ങള്‍ക്കായി തദ്ദേശസ്വയംഭരണ വകുപ്പ് കോര്‍പ്പറേഷനുമായി ചേര്‍ന്ന് പ്രവര്‍ത്തിക്കും. ഇതിനായി നടപടികള് സ്വീകരിക്കുന്നതിനായി മന്ത്രി ചെര്‍ക്കളം അബ്ദുള്ള ബുധനാഴ്ച തന്നെ കോര്‍പ്പറേഷന് പ്രതിനിധികളുടെ യോഗം വിളിച്ചുചേര്‍ക്കും.\nതിരുവനന്തപുരം നഗരത്തെ എല്ലാ ആധുനിക സൗകര്യങ്ങളോടും കൂടിയതാക്കി മാറ്റാനുള്ള പദ്ധതി നടപ്പിലാക്കുന്നതിനും മന്ത്രിസഭായോഗം തീരുമാനിച്ചു. ഇതിനായി രൂപീകരിച്ച സമിതി പ്രവര്‍ത്തനം ആരംഭിച്ചുകഴിഞ്ഞു. പദ്ധതിയ്ക്ക് കേന്ദ്രസഹായം പ്രതീക്ഷിക്കുന്നതായി മുഖ്യമന്ത്രി പറഞ്ഞു.